তাহানিৰ শিক্ষাৰ্থী বনাম বৰ্তমানৰ শিক্ষাৰ্থী - মাণ্টি মোদক\n"পূৰ্নমদ: পূৰ্নমিদং পূৰ্নাৎ পূৰ্নমিদমুচত্যে\nপূৰ্নস্য পূৰ্নমাদায় পূৰ্নমেৱাবশিষ্যতে।।"\nপ্ৰাচীন কালত শিক্ষা আছিল বৰদান স্বৰূপ তথা বিদ্যাৰ ভাণ্ডাৰ স্বৰূপ । সেইসময়ত শিষ্যই গুৰু গৃহত থাকি বহু বছৰ কাল গছৰ তলত ঢাৰি-পাটীত বহি শিক্ষা অৰ্জন কৰিছিল । সেই শিক্ষা কেৱল গ্ৰন্থতে আৱদ্ধ নাছিল ; বিভিন্ন আলোচনা-পৰ্য্যালোচনাৰ মাধ্যমেৰে গুৰুৱে শিষ্যক নীতি কথা অৰ্থাৎ পিতৃ-মাতৃ , আত্মীয়-কুটুম্ব তথা গুৰু আচাৰ্যৰ প্ৰতি প্ৰেম-প্ৰীতিৰ দ্বাৰা কিদৰে শিক্ষাগত অৰ্হতাৰ সীমা নিৰ্ধাৰণ কৰিব তাৰ মানদণ্ড নিৰূপণ কৰিছিল ।\nএতিয়া প্ৰশ্ন হ'ল বৰ্তমান সেই গুৰু কেন্দ্ৰীক শিক্ষা আছেনে ? নে বিজ্ঞান আৰু প্ৰযুক্তিবিদ্যাৰ কোবাল সোঁতত ছাত্ৰ-ছাত্ৰী লগতে শিক্ষা ব্যৱস্থাও উটি-ভাঁহি গ'ল ? শিক্ষা হৈছে এক প্ৰকাৰৰ তপস্যা । আৰু এই তপস্যা নহ'লে বিদ্যা অৰ্জন কৰিব নোৱাৰি । প্ৰাচীন কালত গছৰ তলত বহি প্ৰখৰ ৰ'দ তথা জাৰত শিষ্য বৃন্দই বহু কষ্টৰ মাজেৰে শিক্ষা অৰ্জন কৰিছিল ; তাৰ পৰৱৰ্তী সময়ছোৱাত বাঁহ , খেৰ তথা মাটিৰে শিক্ষানুষ্ঠান সাজি শিক্ষা অৰ্জন কৰিবলৈ ধৰিলে। কিন্তু বৰ্তমান সময়ছোৱাত চকী , মেজ , ফেন , লাইট লগতে প্ৰজেক্টৰৰ জৰিয়তে ছাত্ৰ-ছাত্ৰীক শিক্ষা প্ৰদান কৰা হয় । এনেদৰে সময় বাগৰি আহি আহি বৰ্তমান শ্ৰেণীকোঠা হৈ পৰিল 'ডিজিটেল ক্লাচৰুম'। হয় ! এটা সময় আছিল যেতিয়া ছাত্ৰ-ছাত্ৰীয়ে ভগ্নদশা শ্ৰেণীকোঠাত বহি পাঠ গ্ৰহণ কৰিছিল কিন্তু বৰ্তমান 'স্মাৰ্ট ক্লাচৰুম' ৰ জৰিয়তে ছাত্ৰ-ছাত্ৰীক আধুনিক শিক্ষা প্ৰদান কৰা হয় । মুঠতে ক'বলৈ গ'লে আজি-কালিৰ ছাত্ৰ-ছাত্ৰীয়ে কষ্ট , সাধনা আৰু তপস্যাৰ যি আমেজ সেয়া উপলব্ধি কৰাৰ পৰা একেবাৰে বিৰত থাকিবলগীয়াত পৰিল ।\nবৰ্তমানৰ সময়ছোৱাত শিক্ষাগুৰু বিচাৰি হাবাথুৰি খাব ও নালাগে কাৰণ 'গুগল'-এ তথ্য সংৰক্ষণৰ কাৰ্য সুকলমে সমাধা কৰি আহিছে। কি তথ্য , কিমান শতিকাৰ , কিমান প্ৰাচীন তথ্যৰ প্ৰয়োজন সকলো তথ্য মজুত 'গুগল' ত ; কেৱল 'অনুসন্ধান'ত গৈ বিষয়টো লিখি তথ্য ওলোৱালৈ অপেক্ষা মাত্ৰ । (গুগল ৰ সকলো তথ্য শুদ্ধ হ'ব পাৰে , নহ'বও পাৰে ) আমি কিতাপে , আলোচনীয়ে পঢ়ি আহিছো যে কিমান ডাঙৰ ডাঙৰ পণ্ডিতে আমাৰ ভাৰত দেশলৈ এটা সময়ত লুণ্ঠন কাৰ্য বা যুদ্ধৰ কাৰণে নহয় বৰং শিক্ষা অৰ্জন কৰিবলৈ আহিছিল ; শাস্ত্ৰজনিত শিক্ষা গ্ৰহণ কৰিবলৈ । কিন্তু দুখৰ বিষয়টো হ'ল বৰ্তমান পাশ্চাত্য শিক্ষা অথবা আধুনিকতা গ্ৰহণ কৰিবলৈ ল'ৰা-ছোৱালীয়ে বিদেশ যাত্ৰা কৰিবলৈ লৈছে ।\nবৰ্তমান শিক্ষা অৰ্জনৰ এক অন্যতম সজুঁলি হৈছে 'স্মাৰ্ট ফোন'। কিছু ছাত্ৰ-ছাত্ৰীয়ে যদিও অকল শিক্ষা অৰ্জনত 'স্মাৰ্ট ফোন' ব্যৱহাৰ কৰে কিন্তু প্ৰত্যেক শিক্ষাৰ্থী নহয় ।এই স্মাৰ্ট ফোনৰ দ্বাৰাই ছাত্ৰ-ছাত্ৰীয়ে অসৎ কৰ্মত লিপ্ত হৈ পৰা দেখা যায় আৰু ইয়াৰ প্ৰমাণ যিকোনো সামাজিক মাধ্যমত চালে গম পাব পাৰি গতিকে এই ক্ষেত্ৰত অভিভাৱকৰ কঠোৰ দৃষ্টি অতি প্ৰয়োজনীয় বুলি মই ভাবোঁ নহ'লে সমস্যা পিছলৈ কিমান জটিল হ'ব পাৰে তাক ভাৱিবৰ স্থল নাই ।\nছাত্ৰ সমাজত বৰ্তমান সময়ত 'বাইক' নামৰ যন্ত্ৰ বিধৰ বহুল প্ৰচলন পৰিলক্ষিত হৈ আহিছে ; নব্বৈৰ দশক পৰ্য্যন্ত চাইকেলেৰে ছাত্ৰ-ছাত্ৰীয়ে বহু দূৰ-দূৰণিৰ পৰা স্কুল , কলেজলৈ যাত্ৰা কৰিছিল কেৱল শিক্ষা অৰ্জনাৰ্থে । কিন্তু ছাত্ৰ সমাজত এই চাইকেল নামটো বৰ্তমান লুপ্তপ্ৰায় আৰু ইয়াৰ ঠাই অধিকাৰ কৰিলে 'বাইক' নামৰ যন্ত্ৰ বিধে । বৰ্তমান ছাত্ৰ সমাজৰ উক্তি "বাইক নিদিলে কলেজলৈ নাযাওঁ" আনকি ইয়াৰ বাবে বৰ্তমান সময়ত বহু সন্তানে নিজৰ পিতৃ-মাতৃক প্ৰাণৰ ভাবুকি পৰ্য্যন্ত দিয়ে । ইয়াৰ জ্বলন্ত উদাহৰণ আমি কাকতে , চেনেলে চালেই গম পাব পাৰি যে উঠি অহা চাম কিমান ভয়ংকৰ দিশে ধাৱমান । বৰ্তমান প্ৰজন্মৰ ওপৰত যান্ত্ৰিক প্ৰযুক্তিবিদ্যাৰ মোহ আৰু হাবিয়াস কেনেকুৱা তাৰ মৰ্মস্পৰ্শী চিত্ৰ পৰিলক্ষিত হয় ২০১৪ চনত সাহিত্য অকাডেমি বঁটা বিজয়ী সাহিত্যিক অৰূপা পটঙ্গীয়া কলিকাৰ গ্ৰন্থ 'মৰিয়ম আষ্টিন' অথবা হীৰা বৰুৱা সন্নিৱিষ্ট 'ভঙা চাইকেলত বান্ধি থোৱা এখন দা' শীৰ্ষক গল্পত । কিদৰে 'বাইক' নোপোৱাৰ বাবে এজন পুত্ৰই নিজৰ পিতৃক মাৰিবলৈ খেদি গৈছে তাৰ মৰ্মস্পৰ্শী আৰু হৃদয়বিদাৰক ছবি প্ৰতিফলিত হৈছে গল্পটোত ; সম্পূৰ্ণ বাস্তৱিক চিত্ৰ ৰূপায়ণ ।\nগতিকে আধুনিক সময়ছোৱাত এই বিষয়সমূহৰ ওপৰত মুক্ত চৰ্চা কৰাটো অত্যন্ত প্ৰয়োজনীয় হৈ পৰিছে ; মুক্ত চৰ্চাই এই সমস্যাৰ বাট মুকলিৰ উপায় হিচাপে পৰিগণিত হ'ব পাৰে । এনে সমস্যাসমূহক বৰ্তমানে মূলৰ পৰা শেষ কৰিবলৈ আমি পূৰ্ণ প্ৰচেষ্টা অব্যাহত ৰাখিব লাগিবই নতুবা অনাগত দিনবোৰত পৰিস্থিতি অধিক জটিল তথা বিপদসংকুল হৈ পৰাৰ পূৰ্ণ আশংকা বিৰাজমান।\nTags: প্ৰবন্ধ মাণ্টি মোদক


মহাকাশ-খাদ্য — Vikaspedia\nখোৱাৰ কথা আহিলে, আমি বেছিভাগেই যিহকে পা‍ই তাকেই পেটত ভৰা‍ই দিওঁ বাপ্পেকে! বৰ সোৱাদ লগা বা প্ৰিয় খাদ্য বহুদিনৰ মূৰত পালেতো কথা‍ই না‍ই – পুৰা দমে দবাই দিওঁ। পিছে মহাকাশচাৰীসকলে বাৰু কি খাই কেইবা মাহো ধৰি মহাকাশত জীয়া‍ই থাকে? শূন্য মহাকৰ্ষণ বা কম আৰু নূন্যতম মহাকৰ্ষণত আন দৈনন্দিন কাম কাজৰ লগতে খাদ্য তৈয়াৰ কৰাৰো নিশ্চয় বহু সমস্যা? মহাকাশযান বা মহাকাশযাত্ৰীৰ কথা শুনিলে, দেখিলে বা পঢ়িলে এনে বহু প্ৰশ্ন মনত উদয় নহয়নে? আনফালে কাকত-আলোচনী বা টিভি আদিতো মহাকাশৰ খাদ্যৰ বিষয়ে কমকৈ আলোচনা হয়। আমাৰ অসমীয়া পিঠা-পনাৰ পৰা কে. এফ. চি., মেক ডি. আৰু বহু দেশী-বিদেশী খাদ্য আৰু তাৰ প্ৰস্তুত প্ৰণালীৰ বিষয়ে জনাৰ পিছত আহকচোন এ‍ইবাৰ মহাকাশৰ খাদ্যৰ সম্ভেদ লওঁ…\nমহাকাশচাৰীসকলৰ বাবে তৈয়াৰ কৰা (ডিজা‍ইন কৰা আচলতে) সকলো খাদ্য প্ৰথমতে পুষ্টি কাৰক, সহজে হজম হোৱা আৰু সাধাৰণভাৱে সন্তোষজনক হ’ব লাগে। খাদ্যবোৰ শূন্য মহাকৰ্ষণত গ্ৰহণযোগ্য হ’বলৈ পাতল, বহুদিন আনকি বহুমাহ সাঁচি ৰাখিব পৰাকৈ ভালদৰে পেকিং কৰা তথা সহজে বিতৰণ কৰিব পৰা আৰু নূন্যতম আৱৰ্জনা সৃষ্টিকাৰী হ’ব লাগিব।\nপ্ৰথমাৱস্থাত (১৯৫৯-১৯৬৩) মহাকাশ আস্থানত ৰুছ আৰু আমেৰিকান মহাকাশচাৰীসকলক কেৱল নলীকাৰ পাত্ৰত থকা মলমজাতীয় খাদ্য (পেষ্ট), কিউব বা টেবলেট আৰু শুকান শীতল গুৰি খাদ্যহে খাবলৈ দিয়া হৈছিল। তেনে খাদ্যই মহাকাশচাৰীসকলক অভোক আৰু খাদ্য গ্ৰহণত বৰ অসন্তুষ্টি দিছিল। পিছলৈ মহাকাশত গ্ৰহণযোগ্য খাদ্যৰ ওপৰত আৰু অধিক গৱেষণা চলে। জেমিনী, এপোলো, মীৰ, ক্সা‍ইলেব, চযুজ আদি প্ৰতিটো মহাকাশ আস্থানতে বিভিন্ন মহাকাশ খাদ্যৰ বিভিন্ন পৰীক্ষামূলক ভোজন আৰু পিছলৈ মহাকাশচাৰীসকলৰ পুষ্টি সাধন হোৱাকৈ তেনে খাদ্যৰ তালিকা অতি সুচাৰুৰূপে তৈয়াৰ কৰা হয়- আৰু তাৰ ওপৰত ভিত্তি কৰিয়ে‍ই আজিৰ আন্তঃৰাষ্ট্ৰীয় মহাকাশ আস্থানত মহাকাশচাৰীসকলৰ খাদ্য নিৰূপণ কৰা হয়।\nবৰ্ত্তমান ‘আন্তঃৰাষ্ট্ৰীয় মহাকাশ আস্থান’ত (‘আমআ’ বুলিম নেকি?) গ্ৰহণযোগ্য খাদ্যৰ নিৰ্বাচনৰ প্ৰথম চৰ্তটো হ’ল মানসিক গ্ৰহণযোগ্যতা – তাৰ পিছতে‍ই (ক) বহুদিনলৈ সাঁচি ৰাখিব পৰা, (খ) নূন্যতম পেলনীয়া সামগ্ৰী সৃষ্টি কাৰক, (গ) পাতল, (ঘ) ‘আমআ-গেলেৰী’ (পুনৰ্জলীকৰণ আৰু ক’নভেক্সন অ’ভেন)ত সহজে প্ৰস্তুত কৰিব পৰা আৰু (ঙ) মহাকাশত সহজে গ্ৰহণ কৰিব পৰা আদি মানদণ্ড আৰু চৰ্তৰ ওপৰত ভিত্তি কৰিহে খাদ্য নিৰ্বাচন কৰা হয়। ওপৰোক্ত মানদণ্ডৰ উপৰিও সোৱাদ, ৰং, গোন্ধ আৰু গঠনৰ ওপৰত ভিত্তি কৰিও খাদ্যসমূহ বাচনি কৰা হয়।\nমহাকাশচাৰীসকলে মুখ্যতঃ সান্দ্ৰ খাদ্য, কণী (স্ক্ৰাম্ব’ল্ড), ভাপ সিদ্ধ খাদ্য আদিহে গ্ৰহণ কৰে। বেছিকৈ আৱৰ্জনা সৃষ্টি কৰিব পৰা ব্ৰেড আদি কমকৈ খোৱা হয়। নিমখ পানীত দ্ৰৱণীয় কৰি আৰু মৰিছ আদি তেলত ঢালিহে খোৱা হয়।\nমহাকাশ যাত্ৰাৰ কেইমাহমান আগৰে পৰা প্ৰতিজন মহাকাশচাৰীৰ ব্যক্তিগত পচন্দ মতে খাদ্যসমূহ নিৰ্বাচন কৰা হয়। ‘আমআ’ত সীমিত শীতলীকৰণ সুবিধাৰ বাবে পৃথিৱীৰ পৰাই কেইবামাহো সাঁচিব পৰাকৈ খাদ্যবোৰ বিশেষভাৱে প্ৰস্তুত আৰু পেকিং কৰি পঠোৱা হয়, যাতে মহাকাশচাৰীজনৰ সমগ্ৰ মহাকাশ-যাত্ৰা সে‍ই খাদ্যসম্ভাৰৰেই পৰ্য্যাপ্ত হয়।\nসাধাৰণতে মহাকাশচাৰীসকলে প্ৰতিদিনে তিনিবাৰ মুখ্য আহাৰ আৰু এবাৰ বিস্কুট গ্ৰহণ কৰে। সুস্থ আৰু পুষ্টিকৰ আহাৰে শূন্য মহাকৰ্ষণৰ ফলত হ’ব পৰা হাড়, পেশী আৰু বিভিন্ন মানসিক অস্থিৰাৱস্থা নিয়ন্ত্ৰণত সহায় কৰে। মহাকাশ আস্থানৰ মেন্যু মতে প্ৰতিজন মহাকাশচাৰীয়ে প্ৰতিদিনে ১৯০০ ৰ পৰা ৩২০০ কেল’ৰিৰ ভিতৰত খাদ্য গ্ৰহণ কৰিব লাগে, অৱশ্যে এয়া লিংগ আৰু ওজনৰ সাপেক্ষে বেলেগ বেলেগ।\nমহাকাশত গ্ৰহণযোগ্য খাদ্যবোৰ সাধাৰণতে বিভিন্ন প্ৰকাৰৰ হ’ব পাৰে, তাৰ ভিতৰত:\n১) সতেজ খাদ্য – আপেল, কমলা আদি ফল-মূল জাতীয় খাদ্য যিবোৰ পঠোৱাৰ প্ৰথম দুই দিনৰ ভিতৰতে খাই শেষ কৰিব লাগে; মানসিক ভাৰসাম্যতা বজাই ৰখাৰ বাবে এনেবোৰ খাদ্য পঠোৱা হয়।\n২) মধ্যমীয়া আৰ্দ্ৰতাৰে ভৰপুৰ খাদ্য – যেনে: শুকান গো-মাংস, শুকান এপ্ৰিকোট আদি। এনেবোৰ খাদ্য মাত্ৰ কিছু দিনলৈহে সাঁচি ৰাখিব পাৰি।\n৩) ইৰেডিয়েটেড (Irradiated) খাদ্য - যেনে: বিফষ্টিক, যিবোৰ radiation ionization পদ্ধতিৰে উষ্ণ আৰু বিশুদ্ধ কৰা হয়।\n৪) প্ৰাকৃতিক খাদ্য – যেনে: বাদাম, বিস্কুট আদি।\n৫) পুনৰ্জলীকৰণ খাদ্য (Rehydratable Foods) – এনেবোৰ খাদ্য গৰম কৰি, অ’ছ্ম’চিছ বা হিম-শোষক আদি বিভিন্ন পদ্ধতিৰে শুকুৱাই (খাদ্যত বেক্টেৰিয়াৰ সৃষ্টি কমাবলৈ নিৰ্জলীকৰণ কৰি) মহাকাশলৈ প্ৰেৰণ কৰা হয়- যিবোৰ গ্ৰহণ কৰাৰ আগতে মহাকাশ আস্থানত পুনৰ্জলীকৰণ কৰি লোৱা হয়। চাহ, কফি, লেম’নাড আদি অন্তৰ্ভুক্ত সকলো পানীয়ই পুনৰ্জলীকৰণ খাদ্যত পৰে। কফি, চাহ আদিৰ হিম-শুকান গুৰি মহাকাশচাৰীসকলৰ ব্যক্তিগত পচন্দ অনুসৰিহে পঠোৱা হয়।\n৬) থাৰ্মোষ্টেবিলা‍ইজড – যেনে ট্যুনা চালাড, মটৰ চুপ আদি। এ‍ই পদ্ধতিৰে খাদ্য নষ্ট কাৰী সকলো বেক্টেৰিয়া আৰু অনুজীৱ ধংস কৰা হয়।\n৭) দীৰ্ঘজীৱী খাদ্য – এ‍ই প্ৰকাৰৰ খাদ্য যেনে ৱাফেল, স্কোন আদি প্ৰায় ১৮ মাহ মানলৈ সাঁচি ৰাখিব পাৰি।\n৮) আচাৰ বা কেটচআপৰ দৰে খাদ্য, লুণীয়া দ্ৰৱণ, মায়’নিজ আদিও কম পৰিমাণে হ’লেও মহাকাশলৈ পঠোৱা হয়।\n‘আমআ’ত ৰুছ মহাকাশচাৰী সকলৰ বাবে ৩০০ ৰো অধিক খাদ্য বিকল্প আছে। বিখ্যাত ৰুছ বোৰ্ছ মহাকাশতো উপলব্ধ, তাৰোপৰি বিভিন্ন বাদাম জাতীয় খাদ্য, আপেল ছিপছ, ভাত, বাটুন (ৰুটী-কম পৰিমাণে), শুকান গো-মাংস, আংগুৰ ৰস, গুলাছ চুপ, চেনীবিহীন কফি, চেনীযুক্ত চাহ আদি। জাপান মহাকাশ অনুসন্ধান সংস্থাই তেওঁলোকৰ মহাকাশচাৰীসকলৰ বাবে বিশেষভাৱে নিৰ্মিত জাপানী খাদ্য যেনে ছুছি, য়াকান, ৰামেন, উমযুক্ত ভাত, মাটছা আদি পঠিয়া‍ই। ২০০৮ চনত দক্ষিণ-কোৰিয়াৰ প্ৰথম মহাকাশচাৰীজনে কিমছি নামৰ কোৰিয়াৰ জাতীয় খাদ্যবিধ মহাকাশলৈ নিছিল। উল্লেখযোগ্য যে বন্ধাকবিৰে বনোৱা খাদ্য মহাকাশত গ্ৰহণৰ উপযোগ্য হ’বলৈ বহু মিলিয়ন ডলাৰ খৰচৰ গৱেষণা কৰা হৈছিল। চীনা সকল মহাকাশত নতুন – ২০০৩ চনৰ মানৱ অভিযানত চীনদেশৰ প্ৰথম মহাকাশচাৰীজনে বিশেষভাৱে বনোৱা গাহৰি, কাং-পো মুৰ্গী, ভাত আৰু চীনা বনৌষধি চাহ খাইছিল। ভাৰতীয় মূলৰ আমেৰিকান মহাকাশচাৰী সুনীতা উইলিয়ামছে মহাকাশলৈ আমাৰ অতিকৈ প্ৰিয় চিংৰা (চামোছা)ও লৈ গৈছিল।\nপেকেজিং – মূলতঃ সংৰক্ষণৰ লক্ষ্যেৰে মহাকাশৰ খাদ্যবোৰ বিশেষ ধৰণৰে পেকেজিং কৰা হয়; পাতল, কম আৱৰ্জনা সৃষ্টিকাৰী আৰু মহাকাশত সহজে প্ৰস্তুত কৰিব পৰা খাদ্যহে অন্তৰ্ভুক্ত কৰা হয়। সকলো খাদ্য পেকেট বাৰ-কোড যুক্ত কৰা হয় যাতে প্ৰতিজন মহাকাশচাৰীৰ ব্যক্তিগত পুষ্টিৰ নিৰীক্ষণ সহজে কৰিব পাৰি। আকৌ লেবেলবোৰত খাদ্য তৈয়াৰ কৰাৰ নিয়ম বা প্ৰণালীসমূহ ইংৰাজী আৰু ৰুছ দু‍ইটা ভাষাতে লিপিবদ্ধ কৰা থাকে। ৰুছ খাদ্যসমুহ প্ৰধানতঃ কেন আৰু টিনত পেক কৰি পঠোৱা হয়- যিবোৰ অ’মিক পদ্ধতিৰে সহজে ‘আমআ’ ত গৰম কৰিব পাৰি বা কেন-খোলকৰ সহায়ত খুলি সহজে গ্ৰহণ কৰিব পাৰি। বোৰ্ছ নামৰ বিখ্যাত ৰাছিয়ান চুপবিধো মহাকাশচাৰীসকলৰ বাবে অলপ ডাঠ মলম হিচাপে তৈয়াৰ কৰি ‘ভদকা’ নামকৰণেৰে মহাকাশলৈ প্ৰেৰণ কৰা হয়। নাছাই পঠোৱা খাদ্যসমূহ retort pouches বা হিম-শুকান পদ্ধতিৰে পেকিং কৰা হয়। আকৌ খাদ্যপেকিংবোৰ ওলোমোৱাৰ সুবিধা থকা বিশেষ ট্ৰেত বান্ধি দিয়া হয়।\nমহাকাশচাৰীসকলে যিকোনো পানীয়ই খোৱাৰ বাবে নলী ব্যৱহাৰ কৰিবই লাগিব – অন্যথা শূন্য মহাকৰ্ষণৰ বাবে পানীয় খিনি টোপাল টোপাল হৈ চাৰিওফালে ওপঙি থাকিব। কোকা-কোলা, পেপছি আদি শীতল পানীয়ও পৰীক্ষামূলকভাবে মহাকাশচাৰীসকলক খাবলৈ দিয়া হৈছে। শূন্য মহাকৰ্ষণৰ বাবে এনে শীতল-পানীয়ইূ পেটত গৈ তৰল আৰু গেছ পৃথক কৰাৰ ক্ষেত্ৰত হোৱা সমস্যাৰ বাবে মহাকাশচাৰীসকলৰ বমি হয়। বীয়েৰ আদি সুৰাজাতীয় পানীয়ও মহাকাশত পৰীক্ষামূলক ভাবে পান কৰা হৈছে।\nপানী – উল্লেখনীয় যে ‘জ্জেজদা’ (ৰাছিয়ান) আৰু ‘ডেন্সিটি’ (আমেৰিকান) নামৰ ৰিকোভাৰী চিষ্টেমৰ সহায়ত মহাকাশচাৰীসকলৰ গা ধোৱা পানী, ঘাম, প্ৰস্ৰাৱ আদি পুনঃব্যৱহাৰযোগ্য তথা খাব পৰা পানীলৈও পুনঃৰূপান্তৰ কৰা হয়।\nখাদ্য যোগান – মহাকাশ যাত্ৰাৰ সময়তে প্ৰতিজন মহাকাশযাত্ৰীৰে সমগ্ৰ অভিযানটোৰ বাবে‍ই পৰ্য্যাপ্ত খাদ্য লৈ যোৱা হয় যদিও সময়ে সময়ে ৰুছ, জাপান আৰু আমেৰিকাৰ মানৱবিহীন মহাকাশ যানে (মডুল) প্ৰয়োজনীয় নতুন আৰু সতেজ খাদ্য (আৰু আন প্ৰয়োজনীয় সামগ্ৰী)ৰ যোগান ধৰে। এ‍ই ক্ষেত্ৰত শেহতীয়া ভাবে ব্যক্তিগত খণ্ডৰ স্পেছ-এক্স আৰু অৰ্বিটেল-চা‍ইণ্স নামৰ কোম্পানীদুটায়ো ‘আমআ’লৈ পুনঃযোগান মহাকাশযান পঠা‍ইছে।\nদীৰ্ঘ দূৰত্বৰ আৰু দীঘলীয়া সময়ৰ মহাকাশ অভিযানৰ বাবে মহাকাশ খাদ্য- (হিউম্যেন চিষ্টেম ইঞ্জিনিয়াৰিং) নাছাৰ ‘Advanced Food Technology Project’ আৰু ইউৰোপ, ৰুছ আৰু চীনদেশৰ প্ৰকল্প মাৰ্ছ-৫০০ ত দীৰ্ঘ দূৰত্ব আৰু দীঘলীয়া সময়ৰ (২-৫ বছৰ বা তাতোকৈ বেছি) মানৱ মহাকাশ অভিযানত মহাকাশচাৰী সকলৰ খাদ্যৰ বাবে বিভিন্ন অধ্যয়ন কৰা হৈছে। এনে অভিযানৰ বাবে অতিকৈ কম ভৰৰ, উচ্চ পুষ্টি যুক্ত আৰু বহু দীৰ্ঘ জীৱনকালৰ কম আৱৰ্জনা সৃষ্টিকাৰী খাদ্যহে উন্নত পেকেজিং প্ৰযুক্তিৰ সহায়ত প্ৰস্তুত (ডিজা‍ইন) আৰু দীৰ্ঘসময় মহাকাশ ৰশ্মিৰ পৰিবেশত সংৰক্ষণ কৰাৰ পৰীক্ষা-নিৰীক্ষা কৰি থকা হৈছে।\nআমাৰ অসমীয়া লাড়ু-পিঠাও কেতিয়াবা মহাকাশ পাবগৈ – অনাগত ভবিষ্যতত কোনো অসমীয়া‍ই মহাকাশৰ বুকুতো উৰুকা পালন কৰিব, তাৰেই কামনা কৰিলোঁ |~\nউৎস: ৰুছ, আমেৰিকা, জাপান আৰু কেনাডা মহাকাশ সংস্থা, মাৰ্ছ-৫০০, ইংৰাজী আৰু ৰুছ ৱিকিপিডিয়া।\n* ‘আমআ’ – আন্তঃৰাষ্ট্ৰীয় মহাকাশ আস্থান (International Space Station, ISS)\nলিখক: ধনজিৎ কুমাৰ শৰ্ম্মা


Opinion the crosscurrent - The Cross Current\nOpinion the crosscurrent\nIt is to be noted that NDTV 24X7’S ,reported in its show 'Reality Check', recently that seven court of various states in the country has acquitted the Tablighi Jamaat members,both Indian and foreigner ,of the criminal charges labelled…\nআমাৰ সমাজ ব্যৱস্থা দুই উপাদানেৰে গঠিত – যি দৃশ্যমান (visible) আৰু যি অদৃশ্য (invisible)। এক বিশেষ আদৰ্শৰ ভিত্তিত এই দৃশ্যমান আৰু অদৃশ্যৰ পুনৰ্গঠন বা পুনৰ্বিন্যাসৰ প্ৰক্ৰিয়াই হৈছে ৰাজনীতি। আৰ্ট বা কলা বা শিল্পৰ প্ৰসংগটো এই কাৰণেই…\n“পৰিৰ্বতিত ব্যৱস্থা আৰু আগ্ৰাসী সময়”\nThe CrossCurrent Bureau\t Aug 7, 2020\n“নতুন প্ৰজন্মটোৱে বিশ্বায়নৰ মোকাবিলা কৰিছে কেনেকৈ? এফালে নৈতিকতা, আৰু আনফালে বিশ্বায়ন, এই দুই দন্দ্বৰ মাজত পাৰিছেনে অৰ্থনৈতিক, সামাজিক অথবা সাংস্কৃতিক পুঁজি সংগ্ৰহ কৰিব? আচলতে এই তিনিওবিধ পুঁজিকে বিশ্বায়নে প্ৰত্যক্ষভাৱে হস্তগত কৰি পেলালে ।…\nএফালৰ পৰা জ্বলিছে আমেৰিকা\nThe CrossCurrent Bureau\t May 31, 2020\nজ্বলিছে , আমেৰিকা জ্বলিছে ৷ সভ্যতাক লজ্জিত কৰি তোলা এক ঘটনাৰ বাবেই আমেৰিকাৰ ৰাজপথত জ্বলিছে ক্ষোভৰ জুই ৷ বিগত চাৰিদিন ধৰি আমেৰিকাৰ পৰিস্থিতি উত্তপ্ত ৷দেশখনৰ মিনিয়াপলিচ চহৰত এগৰাকী কৃষ্ণাংগ লোকক শ্বেতবৰ্ণ আমেৰিকান পুলিচ অফিচাৰে হত্যা কৰা…\n"কিন্তু প্ৰকৃতাৰ্থত দুৰ্নীতি হ'ল ৰাষ্ট্ৰ-পৰিচালনাৰ এক জৈৱিক অংশ - যুগ যুগ ধৰি গঢ় লৈ উঠা প্ৰশাসনিক পৰম্পৰাৰ সি এটা ভিতৰুৱা বস্তু। অপৰাধ জগত, ক'লা বজাৰ আদিয়ে ৰাজনীতি নষ্ট কৰিলে বুলি কোৱাটো ভুল - এইবোৰ সকলোবোৰ মিলাই লৈয়েই ৰাজনীতি, এই…\nপ্ৰতিবাদ হব লাগে বেচৰকাৰী কৰন, শিক্ষা সংকোচন , শিক্ষাৰ bureaucratisation শেষ কৰাৰ বাবে ৷ এইবোৰ নকৰি কিছুমানক ফুচুলাই propoganda চলাইছে ৷ সিহতে বুজা উচিত online class শেষ কৰিলেই স্কুল বেছি নহয় বেছি শি্ক্ষক নিযুক্ত নহয় হোষ্টেল নাবাঢ়ে ৷…


বান্দৰ আৰু শিয়াল - ৱিকিউৎস\n←মেকুৰীৰ জীয়েকৰ সাধু\nবুঢ়ী আইৰ সাধুৰ দ্বিতীয় গল্প\n363বান্দৰ আৰু শিয়াললক্ষ্মীনাথ বেজবৰুৱা\nএটা শিয়াল আৰু এটা বান্দৰ আছিল| সিহঁতে দুয়ো সখি পতাই হেঁপাহ পলুৱাই খাই ফুৰিবলৈ আলচ কৰিলে| এদিন সিহঁতে ক’ত কি খাবলৈ পাওঁ বুলি ভাবি হাবিৰ মাজৰ ৰাজ-আলি এটাৰ কাষত লুকাই আছিল, এনেতে সেই বাটেদি গোটাচেৰেক মানুহে বিয়াৰ গাখীৰ-গুড়, কল-কুঁহিয়াৰ ভাৰ বান্ধি লৈ যোৱা দেখিলে| তাকে দেখি শিয়ালে বান্দৰক ক’লে, ”সখি, সেই মানুহকেইটাই লৈ যোৱা বস্তুবোৰ খাব লাগিল; এতেকে এটা বুধি উলিওৱা যাওক| তুমি অলপ দূৰতে বাটৰ কাষৰ জোপা এটাৰ ভিতৰত লুকাই থাকা, মই এইখিনিৰ জোপা এটাতে লুকাই থাকো| সিহঁত যেতিয়া আহি আমাৰ ওচৰ পাবহি, মই মাতিম হোৱা আৰু তুমি মাতিবা খোৱা| দেখিবা সিহঁতে হঠাত্ আমাৰ ’হোৱা’ ’খোৱা’ শুনিলে ভয় খাই বস্তু পেলাই লৰ মাৰিব|”\nবান্দৰ আৰু শিয়ালে এই বুদ্ধি আলচি লুকাই থাকি, মানুহকেইটা আহি ওচৰ পালত, ’হোৱা হোৱা’ আৰু ’খোৱা খোৱা’ কৰিলত বাঘ কি ভালুক আহিছে বুলি মানুহকেইটা ভয় খাই ভাৰ-খোৰ তাতে পেলাই এৰি থৈ ভিৰাই লৰ মাৰিলে| মানুহকেইটাই পিয়াপি দি লৰ মৰা দেখি শিয়াল আৰু বান্দৰে ৰঙত দেও-দোপাল পাৰি ভাৰৰ বস্তুবোৰ লৈ গৈ হাবিত সুমুৱালে| বান্দৰে শিয়ালক ক’লে, ”সখি, আমি বস্তুবোৰ ইয়াতে খাবলৈ বহিলে যদি সেই মানুহকেইটাই সিহঁতৰ বস্তু বিচাৰি উভতি আহে, তেন্তে আমাক ইয়াতে পালে মাৰি আধ্যা কৰি বস্তুবোৰ কাঢ়ি লৈ গুচি যাব; এতেকে এটা কাম কৰা যাওক, মই বস্তুবোৰ লৈ এই ওখ গছজোপাৰ ওপৰত উঠো আৰু তুমি তলত থাকা, তুমিতো আৰু গছত উঠিব নাজানা| ওপৰত মোৰ ভাগ বস্তু মই খাম| আৰু তোমাৰ ভাগৰ বস্তুবোৰ মই এটা এটাকৈ তললৈ পেলাই দি থাকিম| এতেকে তুমি মোক বস্তুবোৰ দাঙি দিয়া, মই ওপৰলৈ তুলি নিওঁ|” এই কথাত শিয়াল মান্তি হৈ বস্তুবোৰ দাঙি বান্দৰক দিবলৈ ধৰিলে আৰু বান্দৰে তুলি নি গছৰ ফেৰেঙনিত থ’বলৈ ধৰিলে| সকলোখিনি বস্তু থানথিত লগাই থৈ অতাই বান্দৰে গছৰ ডালত বহি মহাসুখে নিশ্চিন্ত মনেৰে হেঁপাহ পলুৱাই খাবলৈ লাগিল| শিয়ালে গছৰ তলৰ পৰা মাত লগালে, ”সখি মোৰ ভাগ ক’ত?” বান্দৰে কল খাই বাকলিটো তললৈ পেলাই দি ক’লে, ”সখি চাবা, সেইটি কল গৈছে ধৰিবা|” গাখীৰ খাই চুঙা আৰু টেকেলি তললৈ পেলাই দি ক’লে, ”সখি, তোমাৰ ভাগৰ গাখীৰ গৈছে, ধৰিবা|” এইদৰে বান্দৰে শিয়ালক ফাঁকি দি সকলোবোৰ বস্তু খোৱা দেখি শিয়ালে খঙত গছৰ গুৰিকে কামুৰি আৰু মাটি আঁচুৰি পিচুৰি মনৰ দুখ মনতে লৈ তাৰ পৰা গুচি গ’ল|\nএদিন বান্দৰে শিয়ালক এবাহ টেকেলীয়া কোদোৰ ওচৰত বহি থকা দেখি ওচৰ চাপি সুধিলে, ”সখি কি কৰিছা?” শিয়ালে উত্তৰ দিলে, ”এ সখি কিনো কম দেওহে, ৰজাই মোদ দবা-ৰখীয়া পাতিছে, সেইদেখি ৰজাৰ এই দবাটো ৰখি বহি আছোঁ|” বান্দৰে ক’লে, ”সখি এচাপৰ বাওঁ দিয়াহে|” শিয়ালে উত্তৰ দিলে, ”নোৱাৰোঁ দিব সখি, ৰজাই শুনিলে মোক কাটি দোছোৱা কৰিব| তুমি শুনা নাই নে নবজাওঁতেই গো-গোৱাই আছে|” বান্দৰে ক’লে, ”নহয় সখি, লাহেকৈ এচাপৰ বাওঁ দিয়া, ৰজাই নুশুনে| মোৰ বৰ মন গৈছে|” শিয়ালে, ”বাৰু সখি, তোমাৰ কথানো পেলাওঁ কেনেকৈ, লাহে লাহে চাপৰ দিয়েক বোৱাঁ|” এইবুলি বান্দৰক কৈ শিয়াল সাউত্‌কৰে আঁতৰ হ’ল| বান্দৰে হৰিষতে কোদোৰ বাহত চাপৰ মাৰিলত, গোটেইবোৰ টেকেলীয়া কোদোৱে তাৰ হাতে-ভৰিয়ে, গায়ে-মুখে উবুৰি খাই পৰি কামুৰিবলৈ ধৰিলে আৰু বান্দৰৰ মুখ উখহি দোণ যেন হ’ল| বান্দৰে তত নেপাই বাগৰি-জুগৰি, চিঞৰি-বাখৰি শিয়াল সখিয়েকক মাতিলে, ”সখি, সখি আহাঁ মই মৰিলো|” শিয়ালে দূৰৰ পৰা উত্তৰ দিলে, ”কলটো খাই যে মোলৈ বাকলিটো পেলাই দিছিলা তাৰ উপকাৰ কৰিলো|” বান্দৰে মাতিলে, ”সখি মোক ৰাখা, মই মৰিলো|” শিয়ালে উত্তৰ দিলে, ”গাখীৰ খাই যে শুদা টেকেলিটো মোলৈ পেলাই দিছিলা তাৰ হোৰ তুলিলো|” বান্দৰে মাতিলে, ”সখি আহাঁ ঐ| মই মৰিলো|” শিয়ালে, ”কুঁহিয়াৰ খাই যে মোলৈ চোবা পেলাই দিছিলা তাৰ পোটক তুলিলো|” এই বুলি কৈ বান্দৰক তাতে এৰি আঁতৰি গুচি গ’ল|\nইয়াৰ বহুত দিন পিছত বান্দৰে এদিন দেখিলে, শিয়ালে এডৰা বেজ কচু ৰখি বহি আছে| বান্দৰে তেতিয়া সেই কোদোৰ কথা একেবাৰেই পাহৰি গৈছিল| সি ওচৰ চাপি আহি শিয়ালক সুধিলে, ”সখি কি কৰিছা? সেইডৰা কি?” শিয়ালে হাঁহিমুখেৰে বান্দৰৰ ফালে চাই মাত লগালে, ”এইডৰা ৰজাৰ পূৰা কুঁহিয়াৰ| মোক ৰজাঘৰৰ পৰা ৰখীয়া পাতিছে দেখি ৰখি আছোঁ| কিনো কৰিম দেওহে, ৰজাৰ হুকুম|” কুঁহিয়াৰৰ নাম শুনিয়েই বান্দৰৰ মুখৰ পানী ওলাল| বান্দৰে ক’লে, ”সখি মোক সৰু চাই এডালি খাবলৈ দিবানে?” শিয়ালে উত্তৰ দিলে, ”আও তুমিনো কি কোৱাহে, ৰজাৰ কুঁহিয়াৰ মই তোমাক কেনেকৈ খাবলৈ দিওঁ? ৰজাই শুনিলে মোকতো মাৰিবই, পেটৰ পোৱালিকো ছিৰি মাৰিব|” লুভীয়া বান্দৰে আকৌ ক’লে, ”নহয় সখি, মোৰ বৰ মন গৈছে, এডালি মনে মনে খাবলৈ দিয়া, ৰজাই গম নাপায়|” শিয়ালে ক’লে, ”খাব খুজিছা খোৱা, তেহেলৈ মোৰ যি হয় হ’ব, কিন্তু এডালিৰ বেছি নহয়|” শিয়ালৰ অনুমতি পোৱা মাত্ৰকতে খকুৱা বান্দৰে ডাঙৰ কচু এডাল আনি লৰালৰিকৈ চোবাবলৈ ধৰিলে| তত্‌ক্ষণাত্ বেজ-কচুৱে তাৰ মুখ খজুৱাই তত্ এৰুৱাই দিলে আৰু সি চিঞৰি গছৰ পাত সৰাই শিয়ালক মাতিবলৈ ধৰিলে, ”সখি মোক ৰাখা, মই মৰিলো|” শিয়ালে উত্তৰ ইলে, ”ক’ল খাই যে বাকলিটো মোলৈ পেলাই দিছিলা তাৰ উপকাৰ কৰিলো|” বান্দৰে মাতিলে, ”সখি মৰিলো|” শিয়ালে উত্তৰ দিলে, ”কুঁহিয়াৰ খাই মোলৈ চোবা পেলাই দিয়া হোৰ তুলিলো|” বান্দৰে মাতিলে, ”সখি মোক ৰক্ষা কৰা, মৰিলো|” শিয়ালে, গুড় খাই টেকেলিটো মোলৈ পেলাই দিয়াৰ পোটক তুলিলো|” বুলি তাৰপৰা গুচি গ’ল|\nএই ঘটনাৰ অনেক দিনৰ পিছত এদিন বান্দৰে ফুৰি-চাকি ফুৰোঁতে দেখিলে যে শিয়ালটো এটা পুৰণি পাটনাদৰ ওচৰত বহি আছে| পাটনাদৰ মুখখন মকৰা জালে ঢাকি থৈছিল| বান্দৰে আগৰ দুবাৰৰ কথা একেবাৰেই পাহৰি গৈ শিয়ালক সুধিলে, ”সখি কি কৰিছা?” শিয়ালে ”এ সখি কিনো ক’বা, ৰজাৰ ঘৰৰ এটা বিষয় মোৰ গাত সদায় লাগিয়েই আছে| ৰজাৰ এইখন কুঁৱৰীৰ যৌতুকত পোৱা দোলাৰ মোক ৰখীয়া পাতিছে, ৰখি আছো|” বান্দৰে ক’লে, ”ৰজাৰ দোলাত উঠিবলৈ বৰ সুখ নহয় নে সখি? কেনেকুৱা এবাৰ মই উঠি চাওঁ দিয়াচোন|” শিয়ালে ক’লে, ”নোৱাৰো দিব দেওহে, ৰজাই কেনেবাকৈ দোলাত কোনোবা উঠাৰ চিন পালে মোক আজৰি কৰিব|” বান্দৰ ”কি চিন পাবহে? লাহেকৈ উঠি নামি যাম| দিয়া মোৰ সখি, এবাৰ উঠি চাবলৈ দিয়া|” ”যদি নেৰা, উঠিব খুজিছা, তেন্তে কোনেও নৌ দেখোতেই বেগতে উঠা” বুলি শিয়ালে ক’লে| বান্দৰে ৰজাঘৰীয়া দোলাত গা পেলাই সুখ পাবলৈ, তত্‌ক্ষণাত্ টোৱাই-ভিৰাই জাঁপ মাৰি দি তাত পৰিলতে, মকৰাৰ জাল বিদাৰি গৈ বান্দৰ নাদত পৰি মৰিল|\n"https://as.wikisource.org/w/index.php?title=বান্দৰ_আৰু_শিয়াল&oldid=6954"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ১৮ ছেপ্টেম্বৰ ২০১৪ তাৰিখে ১৪:১৯ বজাত সলনি কৰা হৈছিল।


মোদী চৰকাৰে আপোনাকো ৪ হাজাৰ টকা দিছে নেকি ? জানক প্ৰকৃত সত্য কি ?– News18 assam\nমোদী চৰকাৰে আপোনাকো ৪ হাজাৰ টকা দিছে নেকি ? জানক প্ৰকৃত সত্য কি ?\nএটা হোৱাটছএপ বাৰ্তাত দাবী কৰা হৈছে যে ভাৰত চৰকাৰে ক'ৰোনা কেয়াৰ ফাণ্ড আঁচনিৰ অধীনত সকলোকে ৪০০০ টকাৰ সহায় আগবঢ়াইছে। পিআইবিফেক্টচেকে দাবীটো ভুৱা বুলি অভিহিত কৰিছে। ভাৰত চৰকাৰৰ দ্বাৰা এনে কোনো আঁচনি চলোৱা হোৱা নাই।\nLast Updated : July 08, 2021, 09:25 IST\nকেন্দ্ৰীয় চৰকাৰৰ কেইবাটাও আঁচনিৰ (Central Govt Scheme) বিষয়ে ছচিয়েল মিডিয়াত উৰাবাতৰি প্ৰচাৰ হৈ আছে। শেহতীয়াকৈ এটা বাৰ্তা ভাইৰেল হৈ আছে আৰু দাবী কৰা হৈছে যে কেন্দ্ৰীয় চৰকাৰে মহামাৰীৰ মাজত ক'ৰোনাত ভুগি থকা লোকসকলক ৪,০০০ টকাৰ আৰ্থিক সাহায্য প্ৰদান কৰিছে। বাৰ্তাটো হোৱাটছএপত দ্ৰুতগতিত ভাইৰেল হৈ আছিল, যাৰ পিছত ইয়াৰ সত্যতা জানিবলৈ PIBএ সত্যটো পৰীক্ষা কৰিছিল।\nযেতিয়া ভাৰত চৰকাৰৰ অফিচিয়েল টুইটাৰ হেণ্ডেল পিআইবি ফেক্ট চেক (PIB Fact Check)য়ে বাৰ্তাটো পৰীক্ষা কৰিছিল, ই সম্পূৰ্ণৰূপে ভুৱা বুলি পোৱা গৈছিল। চৰকাৰৰ দ্বাৰা এনে কোনো আঁচনি চলোৱা হোৱা নাই।\nएक #WhatsApp मैसेज में दावा किया जा रहा है कि भारत सरकार 'कोरोना केयर फंड योजना' के तहत सभी को ₹4000 की सहायता राशि प्रदान कर रही है।#PIBFactCheck: यह दावा #फ़र्ज़ी है। भारत सरकार द्वारा ऐसी कोई योजना नहीं चलाई जा रही है। pic.twitter.com/SSLK6x66He\nFirst published: July 08, 2021, 09:25 IST\nbusiness newsModi GovernmentPIB Fact Checkwhatsapp


ফটাঢোল এডভেন্সাৰ (চতুৰ্থ খণ্ড)- হেমন্ত কাকতি/ বিজয় মহন্ত – ফটাঢোল\nMarch 1, 2018 ধাৰাবাহিক\t5 Comments\nফটাঢোল এডভেন্সাৰ (চতুৰ্থ খণ্ড)- হেমন্ত কাকতি/ বিজয় মহন্ত\nইন্দিৰা গান্ধী আন্তৰাষ্ট্ৰীয় বিমান বন্দৰত নামিয়েই বিজয় আৰু মই প্ৰায় উৱাদিহ হেৰুৱালোঁ৷ চাৰিওফালে চায়েই জলক-তবক দেখিলোঁ৷ মই বোলো বিজয়, এই জাহাজ পৰা জেগাখনেই চোন ফ’ৰেনতকৈ কম নহয়! চিণ্টু আৰু মণিকাই এনেভাৱে গৈ আছে যেন একো হোৱা নাই৷ বিজয়ে কৈ উঠিল “কাকতি দা ইণ্ডিয়াই যদি ইমান ধুনীয়া, তেতিয়া হলে ফ’ৰেন কি হব?”\nমই একো নকৈ চিন্টুৰ ফালে চালোঁ৷ চিন্টুয়ে কলে –“দাদা আমি টাৰ্মিনেল-১ত আছোঁ৷ আন্তৰাষ্ট্ৰীয় ফ্লাইটৰ বাবে এতিয়া সোনকালে টাৰ্মিনেল-৩লৈ আহক, মোৰ পিছে পিছে৷”\nআমি একো নকৈ লাউঞ্জৰ ভিতৰে ভিতৰে চিন্টুৰ পিচে পিচে আগুৱালোঁ৷ বিজয়ক কলোঁ- মোৰ পেন্টৰ পিচফালে বেল্ট ডালত ধৰি থাকিবা৷ হেৰালে শেষ কিন্তু! গৈ গৈ এজেগাত “চান গড” মুৰ্তিটো দেখি বিজয় তভক মাৰিলে৷ দেখিলোঁ হাতেদি চুই আছে৷ হাতখন টান মাৰি লৈ আহিলোঁ৷ অলপ পিচত চিন্টু গৈ উঠিলগৈ কিবা বোলে “হৰাইজন্টেল এচকেলেটৰ” এখনত৷ দেখিলোঁ সিহত দুটা গৈ বহুদুৰ পালৈগৈ৷ আমি দুয়ো সেইখন ৰ’ব ৰ’ব বুলি চান্স বিচাৰি থাকোতেই চিন্টুহঁত নেদেখা হল৷ বিজয়ক কলোঁ – জাঁপ মাৰি উঠা৷ চিটিবাচত জাঁপ মাৰি উঠানমা কৰা প্ৰেকটিচ আছিলেই৷ এপাকত মৰণত শৰণ কৰি দিলো জাঁপ মাৰি৷ এচকেলেটৰ গৈ আছে আমিও আগুৱাই গৈ আছোঁ৷ এইবাৰ বিজয়ৰ সাহস অলপ বাঢিল, আগৰ মানুহবোৰক খুন্দিয়াই মেলি সি দৌৰা আৰম্ভ কৰি দিলে৷ মই বোলো বিজয় অভাৰ ইস্মাৰ্ট নহবা৷ ক’ত পাবাগৈ ঠিকনা নোহোৱা হ’ব৷ চিন্টুক বিচাৰা৷ শেষত যেনিবা চিন্টু আৰু মণিকাক আবিষ্কাৰ কৰিলোঁ টাৰ্মিনেল তিনিৰ দুৱাৰ মুখত৷ চলন্ত বাচৰ পৰা জাঁপ মৰাৰ দৰে জাঁপ মাৰি নামিলোঁ৷\nটাৰ্মিনেল তিনিৰ লাউঞ্জ দেখি মাথা ঘুৰাই গ’ল৷ যেন সাইলাখ স্বৰ্গ হে৷ তাতে গৈ “হেপিলী আনমেৰিড” বুলি লিখি থোৱা দোকানখনৰ মুখতে আমি দুয়ো ৰ’লো৷ চিন্টু আৰু মণিকা ব্যস্ত হল নতুন জাহাজৰ টিকেট লোৱা কামত৷ অলপ পাচত চিন্টু আহি ক’লে, এইবাৰ আকৌ চেক হব, তাৰ পিচতহে জাহাজত বহিম গৈ৷ মই বোলোঁ কিডাল চেক কৰিব আছে? সকলোতো ঠিকেই আছে৷ বিজয়ক ক’লো ৰজনীৰ পেকেট কেইটা পেলাই দিবলৈ৷ পিচে দুৰ দেশত গৈ কি খাম তাকে ভাবি মনটো মৰ’হি গ’ল৷\nঅৱশেষত সকলো ঠিকে ঠাকে হৈ গ’ল কোনো গণ্ডগোল নোহোৱাকৈ৷ ব’ৰ্ডিং পাছ বোৰ হাতত লৈ এজন এজনকৈ ধাৱমান হ’লো লুফটহান্সাৰ এয়াৰবাছ অভিমুখে৷ সুন্দৰ জাহাজ৷ ছিটবোৰ আগৰ খনতকৈ বেলেগ৷ আহল বহল৷ চিন্টুয়ে ক’লে-\n“দাদা, জাৰ্নিটো দীঘলীয়া হব, গতিকে আমি এইবাৰ বিজনেচ ক্লাচত যাম৷ ভাল পাব৷ শুবও পাৰিব৷ খালি বিজয় আৰু আপুনি অলপ বেলেগ বেলেগ চিটত পৰিব৷ মণিকা আৰু মোৰটো কোনোমতে একেলগে মেনেজ হৈ গ’ল৷”\nএই বুলি সিহত দুটা আগফালে গ’ল৷ মোৰ বুঢ়া চৰ্দাৰজী এজনৰ ওচৰত বহাৰ পাল পৰিল৷ বিজয়ক দেখি মোৰ হুমুনিয়াহ এটা ওলাই গ’ল৷ দেখিলোঁ মোৰ সন্মুখতে ধুনীয়া ৰঙা গুলপীয়া ৰঙৰ ফ’ৰেনাৰ আপী এটাৰ লগতে বিজয়ৰ চিট৷ বিজয়ক দেখিলোঁ আপীটোৰ ওচৰত বহি মিহিকৈ হাঁহি এটা মাৰি কিবা ক’লেই৷ ছোৱালী জনীও হাঁহি এটা মাৰি তাকো কিবা উত্তৰ দিলে৷ জ্বলন পোৰণত থাকিব নোৱাৰি বিজয়ক মাতিলোঁ বোলো, ঐ কটা নিধক, তই এইটো ছিটলৈ আহ৷ মই দুআষাৰ ভগা চিগাকৈ হ’লেও ইংৰাজীত কথা পাতিম৷ অলপ জানিবুজি লও আপীটোৰ বিষয়ে৷ লণ্ডন খনৰ কথাও অলপ শুনোঁ৷ তইতো ইংৰাজী নাজানিলে কি কথা পাতিবি?\nবিজয়ে ভেঁকাহি মাৰি যিটোহে উত্তৰ দিলে মোৰ মুখৰ মাত হৰিল৷\n“ড’ন্ট আণ্ডাৰ-এষ্টিমেট ডা পাৱাৰ অফ এ কমন মেন, কাকতিদা!”\nমই অলপ দেৰি তাতেই শিল পৰা কপৌহেনকৈ বহি ৰ’লোঁ৷ যাহক, নিজৰে কপালক ধিয়াই চৰ্দাৰজী জনৰ ফালে চাই শেঁতা হাঁহি এটা মাৰি পঠিয়ালোঁ৷ হাঁহিৰ প্ৰত্যুত্তৰ নিদি তেখেত বাহিৰৰ ফালে চাই ৰ’ল৷ ময়ো কথাবতৰাৰ আশা বাদ দি মুখ ঘুৰাই ভৰিদুখন মেলি লৈ নিজৰ বেগটোৰ ভিতৰত অনা আলোচনী এখন পঢোঁ বুলি জাহাজৰ ওপৰৰ কেবিনেটত হাতখন ভৰালোঁ৷ ভিতৰত মোটা কিতাপ এখনতহে হাত লাগিল৷ কি বুলি উলিয়াই দেখোঁ অন্য কিবা এখনহে! চাই দেখিলোঁ সেইটো বিজয়ৰ বেগ৷ এনেই কিতাপখন চাওঁ বুলি উলিয়ালোঁ, নামটো আছিল- “ৰেপিডেক্স ইংলিচ স্পীকিং ক’ৰ্চ ইন চেভেন ডেইজ”!\nবিজয়ৰ ফালে ঘুৰি চালোঁ৷ ইতিমধ্যে সি কিবাকিবি কথা পতাত ব্যস্ত৷ কিতাপখন মেলিয়েই দেখিলোঁ কিছু কিছু লাইনত কলমেৰে দাগ দিয়া আছে৷ বুজিলোঁ চিন্টুৰ পৰা আমেৰিকা টুৰৰ কথা গম পায়েই সি এইখন কিনি ছাগে দিনে ৰাতিয়ে এইখন মুখস্থ কৰি লৈছে৷ যাহক কিতাপখন মোৰো কামত আহিব বুলি ভাবি মেলি ললোঁ৷ সঁচাকে বিজয়ৰ বুদ্ধিক আণ্ডাৰ এষ্টিমেট আৰু নকৰো বুলি ঠিৰাং কৰিলোঁ৷\nজাহাজ ইতিমধ্যে মধ্য আকাশত! চৰ্দাৰজী গভীৰ টোপনিত লালকাল৷ মানুহ বোৰেও কোনোবাই মবাইল, কোনোবাই লেপটপ লৈ ব্যস্ত৷ মণিকা আৰু চিন্টুও টোপনিত লাল কাল৷ সাৰে আছোঁ মাথো মই, বিজয় আৰু ফ’ৰেনাৰজনী৷ কি কথা পাতিছেনো কাণ উনাই থাকিলোঁ৷\nফৰেনাৰ আপী- “আৰ ইউ এ ফাৰ্ষ্ট টাইমাৰ? গ’ ষ্ট্ৰেইট ডেয়াৰ!অন ডা লেফ্ট হেণ্ড চাইড, ইট ইজ ডেয়াৰ৷”\nবিজয় “এক্সকিউজ মি” বুলি কৈ উঠি গ’ল৷ ময়ো সুবিধাবুজি এপাকত চাই আহোঁ বুলি তাৰ পিচে পিচে উঠি গ’লোঁ৷ জাহাজখনৰ আপীবোৰ সকলো ফ’ৰেনাৰেই৷ দেখিলোঁ সিহত খানা ৰেডি কৰাত ব্যস্ত৷ বিজয় ঘপাঘপ গৈ সোঁহাতৰ পায়খানাটোত সোমাই গ’ল৷ মই বাওহাতে থকাটোত সোমালোঁ৷ কাম সম্পুৰ্ণ কৰি দৰজাটো খুলিয়েই দেখিলো বিজয় সোমোৱা ৰুমটোৰ সন্মুখতে মস্ত ছয়ফুটীয়া ফৰেনাৰ মহিলা এজনী ৰৈ আছে৷ গম পালোঁ সেইটো মহিলাৰ বাবে! বিজয় ওলাই আহোতে যে খণ্ডযুদ্ধ এখন হ’ব তাৰ আশঙ্কা কৰি তাতেই ঠিয় দি ৰলোঁ৷ প্ৰায় পাঁচ মিনিট পিচত বিজয় ওলাল৷ মহিলা জনীয়ে আশ্বৰ্য্যচকিত ভাবে বিজয়লৈ চাই সুধিলে-“হেই ইউ! হোৱাট ইজ ডিচ ম্যান? ইটচ ফ’ লেইডিজ!”\nবিজয়ে অলপ দেৰি ৰৈ কনফিডেন্টলি ক’লে –\n“আই ড’ন্ট কনৌ!” তাই কি বুজিলে নেজানোঁ, বেঁকাকে চাৱনি এটা দি ভিতৰত সোমাই গ’ল৷ ৰেপিডেক্স ইংলিচ স্পীকিঙৰ কামাল গম পাই গলোঁ৷\nঘুৰি আহোতে দেখিলোঁ মণিকাৰ মুৰটো চিন্টুৰ কান্ধত৷ ডিচটাৰ্ব নকৰি দুয়ো আহি নিজৰ নিজৰ চিটত বহিলোঁ৷\nযিমানে দেৰি হৈছিল ভোকটোৱে আমনি কৰিব ধৰিছিল৷ কিবা খোৱাৰ আশাত জাহাজৰ আপী কিজনীলৈ চাই মাতিলোঁ৷ এজনী আহি ওচৰতে ঠিয় হ’ল৷ কি ক’ম নক’ম কে থেৰো গেৰো কৰোতেই চিন্টুৱে আহি সুধিলে- ‘কি হল দাদা?’ মই বোলো কিবা খাব লাগিছিল৷ চিন্টুয়ে ক’লে ভাল বস্তু এটা খুৱাম দাদা, আপুনি গড় মাৰ্কাটো পাহৰি যাব! খাই চাওঁক আৰু পিচত ক’ব৷\nচিন্টুৱে কি অৰ্ডাৰ দিলে নেজানোঁ, অলপ পিচত এনে অমৃতসম জিনিচ এবটল দিলে ঐ! দেহা মন শাঁত পৰি যোৱাকৈ গিলিলোঁ৷ তাৰ পিচত পেকেটৰ খানা কি মুখত ভৰালোঁ কি নভৰালোঁ একো মনত নাই৷ শেষত পানী এবটল পুনৰ গিলি দীঘলকৈ উগাৰ এটা মাৰি শুবলৈ যোজা হ’ল৷\nৰাতিপুৱা জাহাজৰ ব্ৰেকমৰা হেন ঝটকা এটা লাগোতেহে টোপনি ভাগিল৷ জাহাজৰ মাইকত এনাউন্সমেন্ট হল বোলে হিথ্ৰ’ এয়াৰপৰ্ট পালোঁ৷\nএইবাৰ মণিকা আহিল ওচৰলৈ৷ আহি কবলৈ ধৰিলে –“দাদা, আমি লণ্ডন পালোঁ৷ এইটো হিথ্ৰ’ এয়াৰপৰ্ট৷ পৃথিবীৰ ভিতৰত তৃতীয় ব্যস্ত এয়াৰপৰ্ট৷ ইয়াতে মিনিটে মিনিটে কেবাখনো জাহাজ পৰেও উৰেও৷ এইবোৰ সকলো আজিকালি কমপিউটাৰাইজড কন্ট্ৰোলেৰে হয়, সেইবাবে জাহাজবোৰৰ খুন্দাখুন্দি নেলাগে জানেনে? ইয়াতে এঘন্টাৰ ‘ষ্টপ-অভাৰ’৷ জাহাজ একেখনেই, মাথো কিছু কাৰ্গো আনলোড হ’ব৷ গতিকে নামিব নোৱাৰিব৷ আগফালে বা পিচফালে টয়লেটত গৈ অলপ ফ্ৰেচ হৈ লওক৷”\nমণিকাৰ ফালে কিছুসময় অবাক দৃষ্টিৰে চাই মই মাঁথো কিবাকিবি ভাৱত বিভোৰ হৈ ৰলোঁ৷ বুজিলোঁ তায়ো ইস্মাৰ্ট হৈ গ’ল৷ অহাৰ সময়ত মানুহজনীয়ে বান্ধি দিয়া তামোল পানৰ টোপোলাটোলৈ মনত পৰিল৷ পাৰিলে মানুহজনীকো যদি লগত আনি এই আচহুৱা ঠাইবোৰ দেখাব পাৰিলো হেতেন! কিমান যে ভাল পালেহেতেন! পাকঘৰ আৰু ল’ৰা ছোৱালীক ডাঙৰ কৰোতে বেচেৰীক গুৱাহাটী খনেই ভালকৈ দেখাব পৰা নাই৷ জুহালত খৰিৰ ধোঁৱা ফুৱাই ফুৱাই ৰাতিপুৱাই ছাগে লৰাছোৱালীৰ গা ধোৱা পানী গৰম কৰি আছে৷ মুখখন ভাঁহি আহিল৷\n“হাই আঙ্ক’ল, গুদ মৰ্ণিঙ!” বুলি চিনাকী মাত এষাৰ ভাঁহি আহিল৷ লগতে ঢকঢকীয়া বগা হাত এখন৷ বিজয় জহনীত যোৱা ৰাতিৰ ভিতৰতে পকিল৷ গোটেই ৰাতিটো দুয়োৰে পটৰ পটৰ লেকচাৰ শুনিহে আছিলোঁ৷ দেখিলোঁ মেমনীৰ পাল্লাত পৰি তাৰ কথা কোৱাৰ অংগী ভংগীয়ে বদলি গৈছে৷ প্ৰতি আষাৰ কথাকৈ কিবা সেই কান্ধখন জোকাৰি দিয়ে৷ মণিকাৰো কথাবতৰাত এই পৰিবৰ্তন লক্ষ্য কৰিছিলোঁ ৷এৰাতিতে মোক আংক’ল কব পৰা হ’ল৷ স্থান কাল পাত্ৰ চাই বিজয় মণিকাহঁতে নিজকে প্ৰস্তুত কৰিব ধৰিছে৷ মইহে পৰা নাই৷ অলপ ধিক্কাৰ লাগিল৷ একো উত্তৰ নিদি চকু দুটা মুজি বহি ৰলোঁ আগলৈ যাত্ৰাৰ কথা ভাবি! “ৰেপিডেক্স” খনেই উলিয়াই বহিলোঁ৷\n« কাৰ্টুন – নিতুপৰ্ণ ৰাজবংশী\nসাক্ষাৎকাৰ- 'ৰহস্য সম্ৰাট' ৰঞ্জু হাজৰিকা »\nExcellent, বঢ়িয়া লাগিল। আগলৈ বাট চালো\nপঢ়ি চোৱা বাবে ধন্যবাদ


চি লভড এ ৰিভাৰ এক্সুৱেলি- পৰী পাৰবীন - সাহিত্য ডট অৰ্গ\nদীঘলীয়া বাৰ্তালাপৰ অন্তত তাই তললৈ নামি আহিল৷ তাই মানে ৰাজনন্দিনী কোঁৱৰ, এহাতত কিতাপ এখন, আনখন হাতত মোবাইলটো৷ চিৰিকেইটা পাৰ হৈয়ে তাই চক খাই উঠিল৷ সিমূৰে ৰৈ আছিল ৰূমমেট ৰূপশ্ৰী দেৱী৷\n“কি কৰি আছিলি চাদৰ ওপৰত? ”- নন্দিনীলৈ চাই ৰূপশ্ৰীৰ তীক্ষ্ণ সুৰৰ প্ৰশ্ন৷\n“পঢ়ি আছিলোঁ৷ ”- তাই শান্ত কণ্ঠেৰে উত্তৰ দিলে৷\n“পঢ়ি আছিলি? ” তাই মোবাইলটোলৈ চকু দিলে সন্দেহেৰে সুধিলে, – “কথা পাতি থকা যেন শুনিছিলোঁ! ”\n“মাৰ ফোন আহিছিল৷ ”- এইবাৰো নন্দিনীয়ে ধীৰ কণ্ঠেৰে উত্তৰ দিলে৷\n“সঁচাকৈ নে? আচ্চা কচোন, কি পঢ়িলি আজি? ”\n“শুনিবি কি পঢ়িলোঁ? ব’ল বিছনাত বহি লওঁ, ইমান ভাল লগা কথাবোৰ পঢ়ি আছো, তোক কওঁ কওঁ লাগিয়ে আছিল৷ ”\n“হয়নে? ক’ তেতিয়াহ’লে৷ ”- কিছু নৰম হ’ল ৰূপশ্ৰীৰ কথাৰ সুৰ৷ নন্দিনীয়ে কথা কৈ থকাৰ সময়খিনি বৰ প্ৰিয় তাইৰ৷ দুয়োজনীৰ বন্ধুত্ব যথেষ্ট দীঘলীয়া৷ এই বন্ধুত্বৰ খাতিৰতে যেন এই কৰ্তৃত্ববোধ৷ দুয়োজনী বিছনাত বহি আড্ডা দিবলৈ আৰম্ভ কৰিলে৷\n“আজিৰ পৰা দুই-তিনিহাজাৰ বছৰৰ আগৰ এজন কিশোৰৰ কথা ক’ম দেই তোক৷ ল’ৰাজন তেতিয়া মুঠেই এঘাৰবছৰীয়া৷ ল’ৰাৰ দেশৰ ৰজাই নাৰী আৰু সুৰাৰ বাদে আন একো চিনি নাপায়৷ ইফালে প্ৰজাৰ দুৰ্দশাৰ অন্ত নাই৷ কিশোৰজনৰ পিতৃয়ে এনেবোৰ কাণ্ডৰ প্ৰতিবাদ কৰিবলৈ যাওঁতে ৰজাঘৰীয়াই পিতৃক গুপুতে হত্যা কৰি নৈৰ পাৰত চিন্ন শৰীৰ পেলাই থৈ গ’ল৷ ৰজাঘৰীয়াৰ চকুৰ পৰা কিশোৰজন পলাই আহিল আৰু এখন শিক্ষানুষ্ঠানত নামভৰ্তি কৰিলে৷ ”\n“তাৰ পিছত সেই ল’ৰাজনে পঢ়িবলৈ আৰম্ভ কৰিলে? ”\n“ওম৷ ল’ৰাজন ইমানেই বুদ্ধিমান আছিল যে আচৰিত নহৈ নোৱাৰি৷ এবাৰ কি হ’ল গম পাৱ? চিয়াহীৰ বাবে গছৰ পাত সংগ্ৰহ কৰিবলৈ গৈছিল, যিটো ৰাস্তাৰে গৈছিল, সেই ৰাস্তাটো কাঁইটীয়া শিপাৰে আৱৰা আছিল৷ তাতে উজুটি খাই ল’ৰাজন পৰি গ’ল৷ কাঁইটবোৰে তাৰ গাত বিন্ধি তেজ উলিয়াই দিলে৷ ইফালে লগৰবোৰে তাক দেখি জোকাবলৈহে ধৰিলে, কুৎসিত, কুন্ধচ ইত্যাদি বিশেষণেৰে তাক থকা সৰকা কৰিলে৷ অ’ ক’বলৈ থাকি গৈছে, সি দেখিবলৈ একেবাৰে ভাল নাছিল৷ “\n“মোৰ দৰে? ” ৰূপশ্ৰীয়ে মাজতে হাঁহি মাৰি সুধিলে৷\nৰাজনন্দিনী জকজকাই উঠিল, – “তই কিয় তেনেকৈ কৈছ ৰূপ৷ তই ধুনীয়া, তোৰ মনটোও বহুত ধুনীয়া৷ তোৰ দৰে বান্ধৱী পোৱাটো বৰ সৌভাগ্যৰ কথা৷ ”\nৰূপশ্ৰীয়ে তাইৰ হাতখনত খামুচি ধৰিলে, -“বৰ চেণ্টি ফালিছ? কৈ যা৷ তাৰ পিছত ল’ৰাজনে কি কৰিলে? লগৰখিনিক খেদি খেদি মাৰিলে নে কি? ”\n“নাই নাই৷ সি সেইবোৰ একোকে নকৰিলে৷ সি মনে মনে সিদিনা খুব কান্দিলে৷ দেউতাকলৈ মনত পৰিছিল৷ বেজৰ হাতত গাৰ ঘাঁবোৰ ভাল হৈছিল৷ কিন্তু দেউতাকক হেৰুওৱা বিষটো কোনেও ভাল কৰিব নোৱাৰিলে৷ সেই কাঁইটীয়া শিপাবোৰলৈহে খং উঠিল৷ সেই শিপাখিনিৰ কাৰণে গাঁওবাসীয়েও হেনো সেই ৰাস্তাৰে অহা-যোৱা কৰিব নোৱাৰিছিল৷ গোটেই ৰাতিটো চিন্তা কৰি সি ৰাতিপুৱাই গাঁৱলৈ ওলাই গ’ল৷ একলহ গাখীৰৰ ঘোল গোটাই সেই কাঁইটীয়া শিপাখিনিৰ ওচৰ পালেহি৷ তাৰ পিছত নৈৰ পৰা কলহে কলহে পানী আনি পানীৰ লগত সেই ঘোল মিলাই শিপাৰ গুৰিত ঢালিবলৈ ধৰিলে৷ “\n“তাৰ পিছত? তেনেকৈ গছবোৰ মৰিবনে? ”\n“মৰিব, কাৰণ গছৰ এটা প্ৰধান শত্ৰু হ’ল ভেঁকুৰ৷ গাখীৰ আৰু চেনিমিহলি পানীখিনিয়ে ভেঁকুৰ সংক্ৰমণত সহায় কৰিব৷ ”\nবাঃ কি বুদ্ধি! তাইলৈ একেৰাহে চাই থাকিল ৰূপশ্ৰীয়ে৷ যেন অযুত ভাৱনাত ডুব গ’ল৷ যেন সেই কিশোৰৰ বুদ্ধিমত্তাই কোনোবা জগতলৈ লৈ গ’ল তাইক৷\n“কি চাই আছ ভেবা লাগি? ”, নন্দিনীয়ে তাইক গাত ধৰি জোকাৰি দিওঁতেহে ৰূপশ্ৰীৰ হুঁচ আহিল৷\nবিছনাখনৰ পৰা জাপ মাৰি উঠি নন্দিনীৰ থুঁতৰিত ধৰি মৰমেৰে সুধিলে,\n“মোক সঁচাকৈ কচোন নন্দিনী, চাঁদৰ ওপৰত তই কাৰ লগত কথা পাতি আছিলি? ”\n“ক’লোৱেইচোন, মাৰ লগত পাতি আছিলো বুলি৷ সদায় গধূলি মায়ে ফোন কৰে বুলি তই জানই দেখোন৷ এয়া চা কললিষ্ট, মাৰ ফোন৷ ”\n“আৰু কাৰো ফোন অহা নাইতো ন? ”- কাতৰ কণ্ঠেৰে কৈ উঠে ৰূপশ্ৰীয়ে৷\n“আৰে, কললিষ্ট দেখুৱালো দেখোঁ তোক৷ “\nনন্দিনী আঁতৰি বাথৰূম পালেহি৷ সদায় ফাঁকি দিব লগাত পৰিছে তাই৷ অংশুলৰ নাম্বাৰটো মাকৰ নামত চেভ কৰি লৈছে তাই৷ অংশুলক কওঁতে বৰ আচৰিত হৈছিল সি৷ ৰূমমেটৰ পৰাও কথা লুকুৱাব লাগেনে? নুলুকোৱালে যে তাইৰ উপায় নাই! অংশুলৰ লগত কথা পতাটো একেবাৰেই সহ্য নকৰে ৰূপশ্ৰীয়ে৷ কেৱল অংশুলৰ লগতে নহয়, যিকোনো ল’ৰাই নন্দিনীৰ কাষ চাপিব বিচাৰিলে জ্বলিপকি উঠে ৰূপশ্ৰী৷ কি কাৰণ, কি কাৰণ বুলি বহুতবাৰ মনৰ মাজত প্ৰশ্ন কৰিছিল নন্দিনীয়ে৷ উত্তৰ পোৱা নাছিল তাই৷\nঅংশুলে নন্দিনীক ‘ডেট’লৈ লগ ধৰিছে৷ গোটেই দিনটোৰ বাবে ৰূপশ্ৰীৰ চকুৰ পৰা কেনেকৈ ফাঁকি দি আঁতৰি থাকিব সেই অংক কৰি থাকোঁতেই তাইৰ সিদ্ধান্ত লোৱাত পলম হৈছে৷ অংশুলে হাঁহিছিল ঢেকঢেককৈ, “তোমাৰ ৰূমমেটকো বয়ফ্ৰেণ্ড এটা ঠিক কৰি দিয়া বুইছা৷ ”\nচকু চলচলীয়া হৈছিল তাইৰ৷ কৈছিল- “মোৰ ভয় হয় অংশুল৷ ভয় হয় জানোচা তাই তোমাৰ প্ৰেমত পৰিছে৷ ”\nজাপ মাৰি উঠিছিল সি, – “কি কোৱা তুমি? ”\nদিনে দিনে তাইৰ ওপৰত চোৰাংচোৱাগিৰি বাঢ়ি গৈছিল৷ সৰুৰে পৰা একেলগে পঢ়া বান্ধৱীজনীৰ অস্বাভাৱিক আচৰণত তাই বিতুষ্ট হ’লেও তাই একো ক’ব পৰা নাছিল৷ অংশুলৰ মতে, নন্দিনীৰ ব্যক্তিত্ব, অমায়িক ব্যৱহাৰ, কমনীয় ভংগীমা, এই সকলোবোৰেই যিকোনো ল’ৰাৰ বাবে আকৰ্ষণৰ কাৰণ৷ আৰু সেই কাৰণতে নলেগলে লগা বান্ধৱীৰ প্ৰতি হয়তো নাৰীজনিত ঈৰ্ষা প্ৰবৃত্তি৷\nতেনে সময়তে এদিন সুধি পেলালে ৰূপশ্ৰীয়ে, -“ধৰি ল নন্দিনী, অংশুল আৰু মোৰ মাজত তই যিকোনো এজনক বাচিব লগা হ’ল, তেতিয়া কি কৰিবি? ”\n“কি কৰিম মানে? তেনে প্ৰশ্ন মনলৈ কিয় আহিল? তহঁত দুয়ো নিজৰ স্থানত গজগজীয়া৷ এজনক বাদ দি ইজনক বাচি লোৱাৰ কথা ক’ৰ পৰা আহিল? ”\n“নহয় নন্দিনী৷ অংশুলক বাদ দে তই৷ প্লিজ বাদ দে৷ ” উচুপি উঠিছিল ৰূপশ্ৰী৷\n“কি কৈছ ৰূপ? কিয় এনে আচৰণ কৰিছ? অংশুলক বাদ দিব কিয় লাগে মই? ”\nতাইৰ প্ৰশ্নৰ উত্তৰ নিদি ৰূপশ্ৰী গপাগপকৈ ছাদৰ ওপৰলৈ উঠি গ’ল৷ ছাদৰ ওপৰলৈ গৈয়ে ৰেলিঙত হেলান দি আউজি পৰিল তাই৷ পিছে পিছে দৌৰি আহিছিল নন্দিনী৷ ৰূপশ্ৰীক তেনে অৱস্থাত দেখি গাটো জিকাৰ খাই উঠিল তাইৰ৷ এই যেন সৰি পৰিব তললৈ৷ তলত মহানগৰীৰ নিয়ন লাইটৰ ঢিমিক ঢামাক পোহৰ৷ কিমান ফুট ওপৰত আছে তাই নাজানে, কিন্তু সামান্য ইফাল- সিফালে হ’লেই যে মাৰাত্মক ঘটনা ঘটি যাব, সেই অনুমান তাই ঠিকেই কৰিলে৷\nদুজনী ছোৱালী, এজন ল’ৰা৷ অংকটো সিমানলৈকেহে জানে৷ তাতকৈ আগলৈ নাজানে৷ নাজানে নহয়, নকৰে৷ অংশুলক বাদ দিবলৈ কোৱা ছোৱালীজনীক বাদ দি গুচি যাবলৈ মন যায়৷ কিন্তু মুখ খুলি কোৱা নহয়৷ কিবা নজনা কাৰণত তাই এতিয়াও সেই ছোৱালীজনীৰ কাষত ঠিয় দি আছে৷ আন্ধাৰত ছোৱালীজনীৰ মুখখন মনিব নোৱাৰিলেও বুকুৰ ভিতৰত ৰো-ৰোৱাই বলি থকা চেঁচা বতাহজাকৰ শব্দ তাই ঠিকেই শুনিছে৷ বহুতদিন মনৰ মাজত গুণাগঁথা কৰিছে, অংশুলক ভাল পায় নেকি তাই? গুণাগঁথা কৰি থাকোতেই সুধি পেলালে বান্ধৱীয়ে, “অংশুল আৰু মোৰ মাজত কাক বাদ দিব পাৰিবি তই? ”\nঅবুজন বান্ধৱীৰ কৰ্মকাণ্ডত অতিষ্ঠ হৈ তাই আঁতৰি অহাই শ্ৰেয় আছিল৷ কিন্তু আঁতৰি আহিব নোৱাৰিলে৷ ক’ৰবাত হয়তো কিছু আপোনত্ব, কিছু মানৱীয়তা ৰৈ গৈছে৷ আঁতৰি আহিব নোৱাৰিলে৷ বৰঞ্চ সাৱটি ধৰিলে বান্ধৱীক, –\n“ৰূপ৷ তললৈ ব’ল৷ ”\nৰূমলৈ আহি ৰূপৰ হাত দুখন তাই নিজৰ হাতত সুমুৱাই ল’লে আৱেগেৰে৷ জিকাৰ খাই উঠিছে বান্ধৱী৷ প্ৰেমৰোগত আক্ৰান্ত বান্ধৱী৷ তাইৰ চেঁচা, শুকান হাত দুখন লৈ নন্দিনীয়ে কথাবোৰ জুকিয়াই ল’লে৷ ক’ৰ পৰা আৰম্ভ কৰা যায় কথাবোৰ নাজানে তাই৷ অংশুলক হেৰুৱাই পেলোৱাৰ ভয়ে তাইক জোকাৰি গৈছে৷ মনটো ডাঠ কৰি সুধি পেলাইছে পিছ মুহূৰ্ততে,\n“ৰূপ! ৰূপ৷ খুলি কচোন, কি হৈছে খুলি ক মোক? ”\nনকয় ৰূপশ্ৰীয়ে৷ উদাস দৃষ্টিৰে চিলিঙৰ ফেনখনলৈ চাই থাকে৷ চিলিঙৰ ফেনখন ঘূৰি থাকে৷ গেঙনিৰ দৰে শব্দ এটা ফেনখনৰ পৰাও ওলায় ঘট..ঘট..ঘট৷ নন্দিনীয়ে ৰূপশ্ৰীৰ কপালৰ চুলিকেইডাল লিৰিকি থাকে৷ চকুহাল মুদ খাই আহে ৰূপশ্ৰীৰ৷ গাত পাতল কাপোৰখন জাপি তাই আঁতৰি আহিব লৈছিলহে, থাপ মাৰি ধৰিছিল তাই, বিৰবিৰাই উঠিছিল টোপনিতে, “তই অংশুলৰ হ’ব নোৱাৰ, কেতিয়াও নোৱাৰ৷ মোৰ বাবেই বাদ দিব লাগিব অংশুলক৷ মোৰ বাবেই…….”\nইমান গভীৰ প্ৰেম, অথচ ইমান নীৰৱ! তাই কাষতে থাকি ফুটকে নাপালে৷ কি কৰা যায় এতিয়া? প্ৰেম ত্যাগ কৰা যায় নে ত্যাগ কৰা যায় এই সখিত্ব? নে সখিৰ হাতত অৰ্পণ কৰা যায় চিৰদিনৰ বাবে প্ৰতিশ্ৰুতিৰ ৰচীৰে বান্ধি লোৱা অংশুলক? অংশুলক ক’লে ঢেকঢেকাই হাঁহি উঠিব সি, ক’ব সি, – আৰু ছোৱালী নাপালা নন্দিনী? সেই হটঙাজনীকহে পালাগৈ নে? আৰু তাই যেন খং দেখুৱাই উচাৎ মাৰি আঁতৰি আহিব, মোৰ বান্ধৱীক তেনেকৈ নক’বা৷\nএইবাৰ তাৰো খং উঠিব, দুটামান বেয়া মাত মাতি সি আগভেটি ধৰিব তাইক, বান্ধৱীক বান্ধৱীৰ জাগাত থাকিবলৈ দে না৷ সতিনীৰ আসনত বহুৱাবলৈ কিয় উঠি পৰি লাগিছ?\nতলমূৰকৈ থাকি তাই চকুহাল ওপৰলৈ তুলি তালৈ চাই পঠিয়ায়, তাৰ কাতৰ দৃষ্টিৰ ভৰ সহিব নোৱাৰি অশ্ৰুকণাটো নামি আহে, আলফুলে সাৱটি লয় সি তাইক, “কথা দে নন্দিনী, কেতিয়াও গুচি নাযাওঁ বুলি কথা দে মোক৷ “\nকিমান পৰ তেনেকৈ আছিল সিহঁত দুটিয়ে নাজানে, যেন অনন্ত সময়ৰ কাৰণে বিছিন্ন হৈ আছিল দুয়ো, আলিংগনৰ এই সুখৰ পৰা আঁতৰি অহা নাযায়, প্ৰতিশ্ৰুতিৰ ৰংবোৰ গাঢ় হৈছিল, গাঢ় হৈছিল ভালপোৱা, তেনেতেই বিকট চিঞৰ এটা শুনি দৌৰি গৈছিল দুয়ো, দেখিছিল নাতি দূৰৈত বাগৰি পৰিছে বান্ধৱী ৰূপশ্ৰী, বিৰবিৰাই আছে আধাফুটা কথা কিছুমান৷ কেতিয়াকৈ সিহঁতৰ পিছে পিছে আহি ৰূপশ্ৰী এইখিনি পালেহি সিহঁতে তৰ্কিবই নোৱাৰিলে৷ আশ্চৰ্যচকিত দৃষ্টিৰে দুয়ো-দুয়োলৈ চাই ৰ’ল৷ সন্মুখত বান্ধৱীৰ অৰ্ধচেতন দেহ৷ পানী পানীকৈ চিঞৰি উঠিছিল অংশুল৷ নন্দিনী নিৰ্বাক, নিস্তব্ধ৷ থৰথৰকৈ কঁপি আছিল তাই৷ আৰু বুজা-নুবুজাৰ মাজত ওলমি আছিল সময়বোৰ৷\nৰূপশ্ৰীৰ অৱস্থাটো দিনক দিনে বেয়া হৈ আহিল৷ হটঙা ছোৱালীজনী জুপুকা লাগিল৷ খীণাই মেলি গালৰ হনু টটকৈ জিলিকিল৷ এনেকৈয়ে এদিন মানসিক ৰোগৰ চিকাৰ হ’ল তাই৷ বিহৰ বটলটোৱে নীলা কৰি পেলোৱা তেজখিনিৰ আঁৰৰ কাহিনী আঁৰতে থাকিল, মৃত্যুৰ সময়ত পোৱা টোকাটোৱেহে সকলোবোৰ খেলিমেলি কৰি দিলে৷ টোকাটো লৈ তাই অংশুলৰ ওচৰলৈ দৌৰ মাৰিলে৷ ফোঁপাই ফোঁপাই পঢ়ি গ’ল, “এদিন তাই এটা সাধু কৈছিল৷ সাধুকথাৰ নায়কজন কুৎসিত আছিল, কিন্তু বুধিয়ক আছিল৷ ময়ো কুৎসিত আছিলো, কিন্তু বুধিয়ক নাছিলো৷ নায়কজনে নৈখন পাবলৈ কাঁইটীয়া ৰাস্তাটো পাৰ হ’ব লাগিছিল৷ তাই আছিল মোৰ প্ৰিয় নৈখন৷ মোৰ আৰু তাইৰ মাজতো এগাল কাঁইটীয়া গছ আছিল৷ অংশুল নামৰ কাঁইটীয়া গছজোপা মই মাৰি পেলাব নোৱাৰিলোঁ৷ মোৰ পৰা তাইক লৈ গুচি গ’ল৷ মই চাই থাকিলোঁ, চায়েই থাকিলোঁ৷ তাইক লৈ যোৱাৰ কষ্টত মই বিহবোৰ নিজৰ কৰি ল’লো৷ ”\nটোকাটো পঢ়ি কিছুদেৰিৰ বাবে স্থানু হৈ পৰিল দুয়ো৷ হিম হৈ যোৱা তেজবোৰ চম্ভালি কোনোমতে সি মাত লগালে,\n“চি লভড এ গাৰ্ল৷ তাই তোমাৰ প্ৰেমত পৰিছিল নন্দিনী৷ ”\nনন্দিনী নামৰ নৈখনত তেতিয়া তিনি খৰে ছিৰালফটা দিছে৷ বাম বুকুখন ৰ’দত মেলি তাই আস্ফালন কৰিছে, “চি লভড এ ৰিভাৰ এক্সুৱেলি৷ ”■\nভাল লাগিল পঢ়ি ।


অসুস্থ শহুৰেকক কান্ধত তুলি চিকিৎসালয়লৈ লৈ গ'ল বোৱাৰীয়ে! daughter-in-law-carries-her-covid-positive-father-in-law-on-her-shoulder-to-hospital-tvbhaskar-saikia-hb– News18 assam\nHome » photogallery » assam »অসুস্থ শহুৰেকক কান্ধত তুলি চিকিৎসালয়লৈ লৈ গ'ল বোৱাৰীয়ে!\nঅসুস্থ শহুৰেকক কান্ধত তুলি চিকিৎসালয়লৈ লৈ গ'ল বোৱাৰীয়ে!\nনিহাৰিকাৰ স্বামী তথা থলেশ্বৰ দাসৰ পুত্ৰ চাকৰি সূত্ৰে ঘৰৰ পৰা আঁতৰত থকাৰ বাবেই বোৱাৰীয়েকে শহুৰেকৰ সমস্ত দায়িত্ব ল’ব লগা হৈছে ৷\n| June 03, 2021, 21:36 IST\nৰহাৰ ঘটনা এয়া! বোৱাৰীয়েকে কান্ধত তুলি হাস্পতাললৈ লৈ গল অসুস্থ শহুৰেকক। ৰহাৰ পৰিপূৰক স্বাস্থ্য কেন্দ্ৰত দেখা গল এই দৃশ্য। আৰু ইয়াৰ পৰাই ১০৮ৰ সহায়ত শহুৰেকক লৈ যোৱা হয় নগাঁৱলৈ।\nজানিব পৰা মতে, ৰহাৰ ভাটিগাঁও নিবাসী থলেশ্বৰ দাস নামৰ এগৰাকী ৭৫ বছৰীয়া লোক শাৰীৰিকভাৱে অসুস্থ হৈ পৰাত বোৱাৰী নিহাৰিকা দাসে এনেদৰে ৰহা পৰিপূৰক স্বাস্থ্য কেন্দ্ৰলৈ চিকিৎসাৰ বাবে আনে ৷ কিন্তু থলেশ্বৰ দাস কোভিড পজিটিভ বুলি চিনাক্ত হোৱাৰ পিছতে বোৱাৰীও আক্ৰান্ত হয় কোৰোণাত।\nকোভিড পজিটিভ শহুৰেকক এনেদৰে হাস্পতাললৈ লৈ যোৱা বোৱাৰী নিহাৰিকাও এতিয়া আক্ৰান্ত হ'ল কোৰোণা ভাইৰাছত। উল্লেখ্য যে, নিহাৰিকাৰ স্বামী তথা থলেশ্বৰ দাসৰ পুত্ৰ চাকৰি সূত্ৰে ঘৰৰ পৰা আঁতৰত থকাৰ বাবেই বোৱাৰীয়েকে শহুৰেকৰ সমস্ত দায়িত্ব ল’ব লগা হৈছে ৷\nকোৰোণাত আক্ৰান্ত হোৱাৰ পিছত থলেশ্বৰ দাসক কোভিড কেয়াৰ চেণ্টাৰলৈ প্ৰেৰণ কৰাৰ লগতে নিহাৰিকাক হোম কোৱাৰেণ্টাইনত ৰাখিবলৈ সিদ্ধান্ত গ্ৰহণ কৰিছিল স্বাস্থ্য বিভাগে। কিন্তু বয়সীয়াল শহুৰেকক অকলশৰে হাস্পতাললৈ প্ৰেৰণ কৰিবলৈ অমান্তি হয় নিহাৰিকা। সেয়েহে চিকিৎসালয়খনত সেইসময়ত দায়িত্বত থকা ডা° সংগীতা ধৰ আৰু বহুমুখী স্বাস্থ্যকৰ্মী পিন্টু হীৰাই যাৱতীয় চিকিৎসা সেৱা প্ৰদান কৰি দুয়োকে নগাঁও ভোগেশ্বৰী ফুকননী অসামৰিক চিকিৎসালয়ৰ কোভিড হস্পিতাললৈ ১০৮ বাহনেৰে প্ৰেৰণৰ ব্যৱস্থা কৰে ৷\nকোৰোণা মহামাৰীৰ এই বিভীষিকাৰ সময়ত ৰহাৰ নিহাৰিকা দাসে নিজৰ শহুৰৰ প্ৰতি দেখুওৱা দায়িত্ববোধে সকলোকে মোহিত কৰিছে।


Home CHINTAN HITENDRA-KR-SARMA ইতিবাচক-চিন্তা চিন্তন হিতেন্দ্ৰ-কুমাৰ-শৰ্মা চিন্তন\nxukhdukh.com October 30, 2015 CHINTAN, HITENDRA-KR-SARMA, ইতিবাচক-চিন্তা, চিন্তন, হিতেন্দ্ৰ-কুমাৰ-শৰ্মা,\nভাল মানুহনো কোন?\nসাধাৰণতে আমি মানুহক দুটা বহল ভাগত ভাগ কৰো – ভাল মানুহ আৰু বেয়া মানুহ। যদি মানুহজনৰ নাম, ধৰ্ম, ৰাজনৈতিক মতাদৰ্শ ইত্যাদিৰ বিষয়ে নজনাকৈয়ে মাত্ৰ এটা সাক্ষাতকাৰৰ পিছতে এজন মানুহৰ বিষয়ে কিবা মতামত দিব লগা হয় তেন্তে আমি বেছিভাগে কʼম “মানুহজন ভাল” বা “মানুহজন ফাল্টু বা বেয়া” বা অন্য কোনো নঞাৰ্থক শব্দ। এই মতামত মানুহজনৰ ব্যবহাৰ বা আচৰণৰ পৰাই সৃষ্টি হয়। সেয়েহে বাছত লেখা থকা, আপোনাৰ ব্যৱহাৰেই আপোনাৰ পৰিচয় বোলা কথাষাৰ বাস্তৱিকতে শুদ্ধই। কিন্তু মানুহজনৰ নাম,ধৰ্ম,প্ৰদেশ,ৰাজনৈতিক মতাদৰ্শ, শিক্ষাগত অৰ্হতা, পাৰিবাৰিক বুৰঞ্জী, ব্যক্তিগত জীৱন আদিৰ বিষয়ে সৱিশেষ বা বহুতো নজনা দিশ জনাৰ পিছত হয়তো আমাৰ মতামত সলনি হবও পাৰে।\nকিন্তু এজন ব্যক্তিৰ আচৰণৰ ওপৰত ভিত্তি কৰি গঢ় লোৱা মত প্ৰকৃততে শুদ্ধ হব পাৰেনে? এজন ধুৰন্ধৰ মানুহেও কৃত্ৰিমভাবে ভাল আচৰণ কৰি মানুহৰ মনত ভ্ৰম সৃষ্টি কৰিব পাৰে। বা এজন প্ৰকৃত ভাল মানুহৰ অলপ ৰুক্ষ আচৰণৰ বাবে তেওঁ এজন বেয়া মানুহ বুলি চিহ্নিত হব পাৰে ।গতিকে প্ৰকৃত ভাল মানুহ বিচাৰি পোৱাটো আৰু সৰ্বসন্মতভাবে তেওঁক ʼভালʼ বুলি গৃহীত কৰাটো অলপ কঠিন। সকলোকে সন্তুষ্ট কৰি ভাল হব খোজাজন আচলতে ভণ্ড, কাপুৰুষ আৰু আত্মবিশ্বাসহীন ব্যক্তি। মানুহে ভাল বুলি কলে তেনে লোকে প্ৰত্যয় বিচাৰি পায়, লাগে নিজৰ মত,চিন্তা,আদৰ্শ উটি-ভাহি যাওক।\nআমি সৰুৰে পৰা শুনি অহা উপদেশফাঁকি হʼল, ডাঙৰ হʼলে ভাল মানুহ হবি । কিন্তু কোনোৱে পৰিস্কাৰকৈ বুজাই নকয় যে ভাল মানুহ কেনেকুৱা হব লাগে। আমাৰ পাৰিবাৰিক আৰু সমসাময়িক সামাজিক মূল্যবোধৰ ওপৰত ভিত্তি কৰি 'ভাল মানুহʼৰ এটা মোটা-মোটি ধৰণৰ থুল-মুল ভাবমূৰ্ত্তি আমাৰ মনত গঢ় লৈ উঠে। কাৰোবাৰ মতে মদ,ভাং নোখোৱা জুৱা নেখেলা, অভদ্ৰ ভাষা নোকোৱা হলেই সেয়া ভাল মানুহ, পঢ়া-শুনা বৰ বিশেষ নাথাকিলেও দোষ নাই। কাৰো মতে পঢ়া-শুনাত ভাল হলেই সি ভাল লʼৰা, তাৰ সাত খুন মাফ। আকৌ কোনোৱে হয়তো এইবিলাকত ইমান গুৰুত্ব নিদিয়ে, তেনে লোকৰ ভাল মানুহৰ সংজ্ঞাটো অলপ উদাৰ, বহল। মদ,ভাং খালেও কিনো বেয়া কথা, মাত্ৰ কাৰো হত্যা, চুৰি,ডকাইতি নকৰিলেই হʼল। জুৱা খেলিলে বেয়া মানুহ বুলি কʼত লিখা আছে? কাৰোৰ মতে, টকা-পইচা থকা, ভাল চাকৰি থকা, সা-সম্পত্তি, সমাজত উচ্চ স্থান থাকিলেই তেওঁলোক ভাল মানুহ, লাগে সেই ধন দুৰ্নীতিপ্ৰসূতই নহওক কিয়।\nবহুতে আকৌ জীৱনত বিফল হৈ এই ভাল মানুহৰ মুখাৰ আৰত নিজৰ অসফলতা ধাকিব খোজে। পঢ়া-শুনা কৰিব নোৱাৰিলে, একো ব্যৱসায় বা কাজ-কৰ্মও নাই, টকা-পইচাৰ ফালেও দুৰ্বল কিন্তু লৰাটো ভাল, শান্ত-শিষ্ট, একো বেয়া অভ্যাস নাই, হাই-কাজিয়া নকৰে- ইত্যাদিবোৰ তেনেলোকৰ শুভচিন্তকসকলে দিয়া প্ৰমাণপত্ৰ। এই গুণবোৰক আওকাণ কৰাটো উচিত বুলি কব খোজা নাই, কিন্তু সকলোফালে বিফল হৈ কেৱল এই গুণকেইটা লৈ 'ভাল মানুহʼ হৈ থাকি কিবা লাভ আছেনে? যেতিয়া সৰ্বত্ৰ বিফলতা আৰু নিৰাশাই দেখা দিয়ে তেতিয়া এই ভাল গুণবোৰ ধৰি ৰখাটোও সহজ হৈ নাথাকে। ক্ৰোধ আৰু হতাশাই লাহে লাহে এই গুণবোৰ কাঢ়ি লৈ যায়; মানুহে গালি-গালাজ দিয়া, অতিমাত্ৰা মদ খোৱা,হাই কাজিয়া কৰা আদি ইয়াৰে লক্ষণ। তেতিয়া আৰু তেনে মানুহৰ ভাল বুলিবলৈ একো বাকি নৰয়গৈ। এক অন্ধকাৰে তেওঁৰ সমগ্ৰ সত্বা আগুৰি ধৰে।\nএতিয়া আহো বুনিয়াদী প্ৰশ্নটোলৈ। ভাল মানুহবোৰ আচলতে কেনেকুৱা? একো বেয়া অভ্যাস নথকা, পৰোপকাৰী, মিতভাষী, দায়িত্বশীল, কৰ্ত্তব্যপৰায়ণ, সৎ ব্যক্তি এজনকে আমাৰ চলিত বিশ্বাসমতে ভাল বুলি কব পাৰি। যদি জ্ঞানী, ধনী, সম্ভ্ৰান্ত ঘৰৰ হয় তেন্তে সেয়া অতিৰিক্ত গুণ। সমাজত সাধাৰণতে দেখা পোৱা ভাল মানুহবোৰে অতি সাধাৰণভাবে জীৱন নিৰ্বাহ কৰি সাধাৰণভাবেই এই পৃথিবীৰ পৰা গুচি যায় এটা সময়ত। এনেকুৱা বহুত মানুহে সমাজত একো বৰঙণি নোযোগোৱাকৈয়ে মাত্ৰ এটা সাধাৰণ জীৱন কটায় ।এনে ভাল মানুহ হৈ কিবা লাভ আছেনে? আমাৰ দৃষ্টিত নাই ।জীৱনত যদি ৰোমাঞ্চ, এদভেঞ্চাৰ, উদ্দেশ্য আৰু সমাজৰ বাবে অৰ্থপূৰ্ণ কিবা এটা কৰাৰ আগ্ৰহ নাই তেন্তে সকলো ভাল গুণবোৰ অথলে যোৱাৰ নিচিনা হয়। আমাৰ দৃষ্টিত কালমাডী, এ ৰাজা, লালু প্ৰসাদ আদিবোৰ বেয়া মানুহ। কিন্তু এওলোকৰ জীৱন ঘটনাবহুল, উদ্দেশ্যপূৰ্ণ(লাগে সেই উদ্দেশ্য বেয়াই নহওক কিয়) আৰু সৰ্বসাধাৰণ তথাকথিত ভাল মানুহ জনতকৈ অধিক পৰিপূৰ্ণ, এক অৰ্থত । তেওঁলোকে সেই বেয়া কামবোৰ কৰিবলৈ ইমান ক্ষমতা আৰু প্ৰতিষ্ঠা পাবৰ কাৰণে বহুত কষ্ট আৰু ত্যাগ কৰিব লগা হৈছে,এই কথা স্বীকাৰ কৰিবই লাগিব।এজন সফল ৰাজনীতিক হৈ কেন্দ্ৰীয় মন্ত্ৰী হবলৈ আৰু দেশত নিজৰ পৰিচয় বনাবলৈ কিমান কষ্ট আৰু কৰ্ম কৰিব লাগে সেয়া সহজে অনুমেয়। সেইবুলি তেওঁলোকে বেয়া কাম কৰিবলৈ স্বীকৃতি পাব নোৱাৰে, সেয়া আন কথা। কিন্তু আমি তেনে কষ্ট কৰিব পাৰিম নে? যদি পাৰো, তেন্তে আমি তেওঁলোকৰ দৰে উচ্চ পদত অধিষ্ঠিত হোৱাৰ পিছত তেওঁলোকৰ নিচিনা বেয়া কাম নকৰাকৈ সৎ হৈ থাকিব পাৰিমনে? এই প্ৰশ্ন নিজকে সুধি চাব লাগে। এনে উদাহৰণ আশে-পাশে বহুত পোৱা যাব যে মানুহজন ভাল কিন্তু পুতেকৰ বাবে ঘোঁচ দি চাকৰি কিনিছে, বা এডমিশ্বন দিছে, অন্য সকলো ভাল কিন্তু মানুহজনে মাজে মাজে অফিচলৈ নাযায় ইত্যাদি ইত্যাদি।এ নে ভাল মানুহ যদি এজন কেন্দ্ৰীয় মন্ত্ৰী অথবা এজন ক্ষমতাশালী ব্যক্তি হয় তেওঁৰ পৰা আমি কি আশা কৰিম ? তেতিয়া তেওঁৰ ভাল মানুহৰ মুখাখন সুলকি পৰিব, মহন্তৰ চিন মাহনিত ওলোৱাৰ লেখিয়াকৈ! কিন্তু তেওঁ ইমান উচ্চ স্থানত থাকিব যে কোনোবাই বেয়া বুলিলেও আৰু তেওঁৰ গাত নালাগে। সঁচা অৰ্থত ভাল মানুহো আমাৰ সমাজত নথকা নহয়। যিসকলে ধন, ক্ষমতা আৰু যশৰ শীৰ্ষত থাকিও সমাজৰ অপকাৰ নকৰে আৰু আনৰ মংগলৰ বাবেহে কাম কৰে। এনে বহুত ৰাজনীতিক, প্ৰশাসনিক বিষয়া, উদ্দ্যোগপতি আজিও সমাজত বৰ্ত্তমান।\nআন এক দিশৰ পৰা কথাবোৰ চালে, আচলতে সম্পূৰ্ণ ভাল বা সম্পূৰ্ণ বেয়া মানুহ যেন কোনো নাথাকে। সকলোৰে গাত অলপ অলপ দুয়োটা গুণ থাকে। ভাল হোৱাতকৈ সৎ হোৱাটোহে বেছি দৰকাৰ, নিজৰ প্ৰতি, নিজৰ দায়িত্ব, কৰ্তব্য, পৰিয়াল আৰু সমাজখনৰ প্ৰতি। ভাল হবলৈ নিজৰ সকলো ইচ্ছা, মত, আদৰ্শ ত্যাগ নকৰি সতসাহসেৰে প্ৰত্যাহ্বান স্বীকাৰ কৰাটো বেছি দৰকাৰী। ভাল হোৱাতকৈ ঘটনাবহুল, উদ্দেশ্যপুৰ্ণ, জীৱনোচ্ছল(vibrant), অভিযানহে হোৱা উচিত এই জীৱন, এবাৰেই পোৱা এই জীৱন ।\nTags # CHINTAN # HITENDRA-KR-SARMA # ইতিবাচক-চিন্তা # চিন্তন # হিতেন্দ্ৰ-কুমাৰ-শৰ্মা\nBy xukhdukh.com on October 30, 2015


কম্পিউটাৰ কিমান প্ৰকাৰৰ আছে ? | What is Computer in Assamese | Types of Computers with pictures - EduAssams.com\nHome › computers and their functions › desktop › types of computers with pictures › what is computer in Assamese › কম্পিউটাৰ কিমান প্ৰকাৰৰ আছে ?Technology\nকম্পিউটাৰ কিমান প্ৰকাৰৰ আছে ?\nআপুনি জানেনে কম্পিউটাৰ কিমান প্ৰকাৰৰ আছে ? নিশ্চয় আপোনালোক সকলোৱে কম্পিউটাৰৰ (Computer) ব্যৱহাৰ কৰিছে ৷ কিয়নো ই আজিকালি অতি সহজে সকলোতে উপলব্ধ, লাগিলে সি স্কুলতে হওক বা অফিচতে হওক ৷ তাত হয়তো আপোনালোকে লক্ষ্য কৰিছে যে সকলোবোৰ computer ৰ আকাৰ আৰু তাৰ কাৰ্য় কৰাৰ ক্ষমতা সমান নহয় ৷\nযত কিছুমান computer ৰ আকাৰ বহু সৰু হয় আৰু কিছুমান computer ৰ আকাৰ বহু ডাঙৰ হয় ৷ কিছুমান কম্পিউটাৰে আকৌ বহু বেগেৰে কাম কৰে আৰু কিছুমান কম্পিউটাৰৰ কাৰ্য কৰাৰ বেগ বহু কম ৷ এতিয়া প্ৰশ্ন হয় যে সকলোবোৰ কম্পিউটাৰ একে হয়নে, নে বেলেগ বেলেগ ৷\nএই প্ৰশ্নৰ উত্তৰ দিবৰ বাবেই আজিৰ এই article কম্পিউটাৰৰ বিভিন্ন প্ৰকাৰ বিষয়ে মই আজি আপোনালোকক বাৰ্তা প্ৰদান কৰিম বুলি ভাবিছো ৷\nএই article ত আমি আজি computer ৰ লগত জড়িত সকলো প্ৰকাৰৰ বিষয় সম্বন্ধে জানিম আৰু লগতে এইটোও জানিম যে ইয়াৰ কাৰ্য প্ৰণালী, উদেশ্য আৰু আকাৰ হিচাপে কেনেকৈ ভাগ কৰা হয় ৷ আশা কৰো যে এই article টো শেষ নোহোৱালৈকে আপুনি আপোনাৰ প্ৰশ্নৰ উত্তৰ নিশ্চিত ভাবে লাভ কৰিব ৷\nতেতিয়া হলে বলক পলম নকৰি আহক আৰম্ভ কৰো পাৰ্চনেল কম্পিউটাৰৰ (personal computer) প্ৰকাৰৰ বিষয়ে ৷\nকম্পিউটাৰ কি হয় ?\nকম্পিউটাৰ এনেকুৱা এটা মেচিন (machine) হয় যাক এনে ধৰণেৰে program কৰা হৈছে , যাৰ বাবেই ই বহুতো কাম আমাৰ বাবে কৰিব পাৰে ৷ ই আমাৰ নিৰ্দেশ (commands) সমূহ input হিচাপে লয় আৰু তাক process কৰে , আৰু শেষত আমাৰ results output হিচাপে প্ৰদান কৰে ।\nইয়াৰ কিছুমান মহত্ব পূৰ্ণ বৈশিষ্ট্য আছে । যেনে ধৰক -\nই respond কৰে আৰু এক নিৰ্দিষ্ট set of instructions ক তাকো (শুদ্ধ ৰূপে) well-defined manner ত ।\nই কাৰ্য সম্পন্ন (execute ) কৰে এটা pre-recorded list of instructions ক । (যাক program বুলি কোৱা হয় )\nই বহু পৰিমাণৰ ডাটা সংৰক্ষণ (store) আৰু পুনৰ উদ্ধাৰ ( retrieve) কৰিবলৈ সক্ষম হয় ।\nইয়াৰ উপৰিও কম্পিউটাৰে বহুতো জটিল আৰু বাৰে বাৰে কৰা কামক (repetitive procedures) তৎকালীন ভাবে, সঠিককৈ আৰু বিশ্বাসযোগ্যকৈ সম্পন্ন কৰাত সক্ষম হয় ।\nআধুনিক computer ৰ কথা কও যদি তেন্তে ই ইলেক্ট্ৰনিক আৰু ডিজিটেল (digital) হয় ৷ ইয়াত যি actual machinery বা আহিলা- পাতি (wires, transistors আৰু circuits ) থাকে তাক হাৰ্ডৱেৰ (hardware) বুলি জনা যায় ৷ আানহাতে instructions আৰু data ক ছফ্টৱেৰ (software) বুলি জনা যায় ৷\nসকলো general-purpose computers বা সাধাৰণ কামৰ বাবে ব্যৱহাৰ কৰা কম্পিউটাৰত তলত উল্লেখ কৰা hardware components (আহিলা- পাতি) বোৰ থাকে ৷\n1. Central processing unit (CPU) : ইয়াক কম্পিউটাৰৰ heart বুলিও কব পাৰি ৷ ই এটা এনেকুৱা আহিলা (component) যিয়ে instructions (আদেশ) বোৰক execute (কাৰ্যকৰী) কৰে ৷ ইয়াক এনেকৈ organized বা গঠন কৰা হয় যাতে ই programs ("software'') আৰু কম্পিউটাৰক নিৰ্দেশনা কৰে যে কি কৰিব লাগিব ৷\n2. Memory (fast, expensive, short-term memory) : ই কম্পিউটাৰক সক্ৰিয় কৰে ডাটা সমূহ জমা (store) কৰাৰ বাবে ৷\n3. Input Device : এই input device ৰ কাম হল ডাটা আৰু instructions (নিৰ্দেশ) সমূহ কম্পিউটাৰত সোমোৱাৰ (enter) বাবে ৷ ইয়াৰ ভিতৰত কী-বৰ্ড আৰু মাউচ প্ৰধান ৷\n4. Output Device: users বা আমাক final results দেখুৱাবৰ বাবে output device ৰ ব্যৱহাৰ কৰা হয় ৷ যেনে display screen, printer ইত্যাদি ৷\n5. Mass Storage Device (slower, cheaper, long -term memory) : ইয়ে কম্পিউটাৰ এটাক allow কৰে চিৰস্থায়ী হিছাপে বহু পৰিমাণৰ ডাটা আৰু programs ক সংৰক্ষিত কৰি ৰাখিবৰ বাবেই ৷ ইয়াৰ ভিতৰত আমি disk drive আৰু tape drive ৰ কথা উল্লেখ কৰিব পাৰো ৷\nকম্পিউটাৰৰ প্ৰকাৰ -Types of Computer in Assamese\nআপোনালোক সকলোৱে হয়তো কম্পিউটাৰৰ প্ৰকাৰৰ বিষয়ে জানিবলৈ ইচ্ছা কৰিব ৷ সাধাৰণতে কম্পিউটাৰৰ বিভিন্ন ধৰণৰ প্ৰকাৰ আছে ৷ কিন্তু সেইবোৰৰ বিষয়ে সহজে বুজি পাবৰ বাবে বেলেগ বেলেগ categories ত ভাগ কৰা হয় ৷ যাৰ বাবেই যিকোনো মানুহৰ বাবে অতি সহজে বুজি পোৱাত সুবিধা হব ৷\nমুখ্য ৰূপত ইয়াক তিনিটা বেলেগ বেলেগ আধাৰত ভাগ কৰা হয় ৷\n1. কাৰ্য প্ৰণালীৰ আধাৰত\n2. উদ্দেশ্যৰ আধাৰত\n3. আকাৰৰ আধাৰত\nকাৰ্য প্ৰণালীৰ আধাৰত কম্পিউটাৰৰ প্ৰকাৰ\nকাৰ্য প্ৰণালীৰ আধাৰত ইয়াক Analog, Digital, আৰু Hybrid এই তিনিটা ভাগত বৰ্গীকৰণ কৰা হয় ৷ ইয়াৰ বিষয়ে আমি এটা এটাকৈ আলোচনা কৰিম ৷\nকম্পিউটাৰ কিমান প্ৰকাৰৰ আছে ?Technology


ৰঙিলী পেহীৰ কথা -শৰ্মা এম ৰস্মি - সাহিত্য ডট অৰ্গ\nৰঙিলী পেহী এইবাৰ ইলেকচনত জিকি চাইদ মেম্বাৰ হ’ল। নগৰৰ চাৰি চুক চিনি নোপোৱা পেহীৰ প্ৰথম অৱস্থাত বৰ সমস্যাই হৈছিল। ৰাইজে পাহৰিয়েই পেলাইছিল চাইড মেম্বাৰ পেহী নে পেহা! মেলে মিটিঙে পেহাৰ হে ফিট বেছি। এবাৰ আকৌ পেহা বিশেষ কামত পেহীৰ লগত নগৰলৈ যাব নোৱাৰিলে, পেহীৰ কাম আছিল “ৱেলফেয়াৰ অফিচত।” পেহীয়ে ভাৱিলে কাৰোবাক শুধি হ’লেও উলিয়াব লাগিব অফিচটো। পেহীয়ে টাউনত দিনটো টলৌ টলৌকে ঘূৰি কুৰিজন মান মানুহক শুধিও অফিচটোৰ শুংসূত্ৰ উলিয়াব নোৱাৰিলে, দুজন মানে ক’লে নগাৱত এই অফিচটো নাই। এইটো অফিচ ভুটান, বাংলাদেশ এইবোৰ জেগাত হে আছে। পেহীৰ জেঠ মহীয়া চৌ ফলিয়া ৰ’দত অফিচ বিছাৰি নাপাই দুখে ভাগৰে আহি ঘৰ পালেহি। ইতিমধ্যে পেহাও আহি পাইছিলহি। পেহাই সুধিলে,\n“অফিচত কাম হ’ল নে?”\nপেহীয়ে সমস্ত বেয়া মাতখন মাতি ক’লে\n“দিনটো কষ্ট হ’ল ৰ’ব। আজি পঞ্চায়তৰ সভাপতিক এসেকা দিম। সি কুকুৰে মোক ভুটান, বাংলাদেশত থকা অফিচ মোক ন‌গাৱত আছে বুলি খবৰ দিয়ে।”\n“কি কথা কোৱাহে তোমাক কোনে ক’লে তোমাক তাৰ অফিচ বেলেগ ৰাজ্যত আছে বুলি?”\n“হুহ আপুনি বৰ মতা ওলাবলৈ নাহিব। টাউনৰ মানুহ অতসোপাক সুধিলো বোলো “আলফাৰ অফিচ” ক’ত আছে। সকলোৱেই ক’লে ইয়াত নাই, আৰু আপুনি মোৰ ওপৰত কথা ক’ব আহে।”\n“কি ক’লা? কি ক’লা? কি অফিচ বিছাৰি গৈছিলা? আকৌ কোৱা।”\nপেহীৰ কথা শুনি পেহাৰ অৱস্থা কাহিল।\n“হেৰৌ তই খালি খালি! ইস ৰাম! তোক যে হাজোতত ভৰাই ন’থলে! হেৰৌ মৰতি, আলফাৰ অফিচ নহয়!” ৱেলফেয়াৰ অফিচ।”\nপেহাই এতিয়াহে বুজিলে কিয় ভুটানত আছে বাংলাদেশত আছে বুলি মানুহে কৈছিল! পেহাই আকৌ পেহীক গালি পাৰিবলৈ আৰম্ভ কৰিলে।\n“খালি খালি তই আগতে “চাৰকোল অফিচৰ”জেগাত বিছাৰি ফুৰিলি “চাইকেল অফিচ”আৰু আজি “ৱেলফেয়াৰ অফিচৰ” জেগাত বিছাৰিলি “আলফাৰ অফিচ।”\n“হেৰি বোলেনে মোৰ গাত কি দোষ মই তেতিয়া পাটচলা স্কুলৰ “খ” শ্ৰেণীলৈকেহে পঢ়িছিলো! আমাৰ দিনত ইংৰাজীও নাছিল, গতিকে ইংৰাজী শব্দ সোপা মুখতেই নুফুটে।! হ’ব আৰু দিয়ক আপুনি গাঁ‌ওখন ৰৌজাল বৌজাল কৰিব নালাগে আৰু এইটো কথা উলিয়াই। এতিয়া ভাত পানী হ’ল। খাই বৈ শুই থাকক।”\n(সত্যৰ ছাঁ লৈ)\n← নষ্টালজিয়া কলেজৰ:আন্লাকী থাৰটিন–যোগানন্দ মহন্ত\nআম্ৰপালী: বৰ্ণিল দস্তাবেজৰ স্বৰ্ণীল লিপি (দশম খণ্ড) – পৰী পাৰবীন →


কোৰোণাৰ সন্ত্ৰাসত আধাতে সামৰাৰ সিদ্ধান্ত সংসদৰ অধিৱেশন! ২৩ ছেপ্তেম্বৰত পৰিব পাৰে অন্ত|chance-to-stop-pariamentary-season-on-23rd-september-tvpartha– News18 Assam\nকোৰোণাৰ সন্ত্ৰাসত আধাতে সামৰাৰ সিদ্ধান্ত সংসদৰ অধিৱেশন! ২৩ ছেপ্তেম্বৰত পৰিব পাৰে অন্ত\nUpdated:September 19, 2020, 7:16 PM IST\nএই সন্দৰ্ভত আজি অনুষ্ঠিত হোৱা ‘Business Advisory Committee’ৰ বৈঠকত সকলো ৰাজনৈতিক দল একমতত উপনীত হোৱা বুলি জানিব পৰা গৈছে।\nLast Updated: September 19, 2020, 7:16 PM IST\nআধাতে অন্ত পৰিব পাৰে চলিত সংসদৰ অধিৱেশন। অহা ২৩ ছেপ্তেম্বৰত চলিত সংসদৰ অধিবেশনৰ সামৰণি পৰিব পাৰে। এই সন্দৰ্ভত আজি অনুষ্ঠিত হোৱা ‘Business Advisory Committee’ৰ বৈঠকত সকলো ৰাজনৈতিক দল একমতত উপনীত হোৱা বুলি জানিব পৰা গৈছে।\nএকাধিক কেন্দ্ৰীয় মন্ত্ৰী আৰু এজন সাংসদৰ শৰীৰত কোৰোনা ভাইৰাছৰ অৱস্থিতি ধৰা পৰা পাছতে এই সিদ্ধান্ত গ্ৰহণ কৰা হৈছে বুলি সূত্ৰৰ যোগে প্রকাশ। পূৰ্বতে ১ অক্টোবৰলৈকে সংসদৰ কাম-কাজ চলাৰ কথা আছিল ।\nউল্লেখযোগ্য যে, কেন্দ্ৰীয় মন্ত্ৰী নীতিন গডকৰী আৰু প্ৰহ্লাদ যোশীৰ কোৰোনা পজিটিভ পোৱা গৈছে আৰু দুয়ো চলিত অধিবেশনত অংশগ্ৰহণ কৰিছিল। বিজেপি সাংসদ বিনয় সহস্ৰবুদ্ধেৰ শৰীৰতো অধিৱেশনৰ মাজতে কোৰোণা ভাইৰাছৰ অৱস্থিতি ধৰা পৰিছে। আনহাতে অধিবেশন আৰম্ভ হোৱাৰ আগমুহূৰ্তত কৰা বাধ্যতামূলক পৰীক্ষাত ১৭জন লোকসভাৰ সাংসদ আৰু ৮জন ৰাজ্যসভাৰ সাংসদ দেহত কোৰোণাৰ সংক্ৰমণ ধৰা পৰিছিল।\nFirst published: September 19, 2020, 7:16 PM IST


সপোন-পখিলা (গাৰ্গী দাস) - সাহিত্য ডট অৰ্গ\nসপোন-পখিলা (গাৰ্গী দাস)\nকোনোবাই গুণগুণাইছিল! দুৱাৰ খুলি চালো। গুণগুণনি নহয়, মুকুতা মণিৰ দৰে শব্দৰ এধাৰী মালা। মই হেনো মৰমীয়াল আৰু মৰমলগা। দুৱাৰ-ডলিত থমকি ৰ’ল এটি লহমা! চকুৰ মণিত নে হাতৰ মুঠিত নে কোমলকৈ উশাহত জোনাক সিঁচি ৰ’ল এটি লহমা। বুকুতে ৰৈ গ’ল এটি সপোন – পখিলা তেতিয়াৰে পৰা।\nবহুত দূৰৈৰ পৰা ভাঁহি আহিছে ঘণ্টাৰ শব্দ। কোনে বজালে? কোনে বজালে? নিজান ৰাতিত ঢৌ খেলি বৈ গ’ল শব্দৰ সেই লহৰ। কোনে জানিলে? কোনে শুনিলে? দিনৰ পোহৰতে বাট হেৰুওৱা মোক কোনোবাই ছাঁ হৈ আৱৰিলে।\nতেওঁ আহিছে। জোলোঙাত আনিছে বহুতো সপোন। সপোন-পখিলা যাৰ নাম। সেই পখিলা যাৰ গাত পৰে তেওঁ হেনো সপোন খেদি ফুৰে। চহৰৰ মানুহবোৰে ভয় খাইছে। কংক্রিটৰ এই পৃথিৱীত, কৃত্রিম পোহৰৰ চমকনিত, এই যান্ত্রিকতাত সপোনৰ কোনো স্থান নাই। কোনেও ইয়াত সপোন খেদিব নিবিচাৰে। প্রতিযোগিতাৰ এই দৌৰত দাম নাই সপোনৰ, মান নাই সপোনৰ। সপোন-পখিলাৰ পৰা বচাবলৈ মানুহবোৰে ল’ৰা-ছোৱালীবোৰক ঘৰৰ ভিতৰত সুমুৱাই ৰাখিছে। বন্ধ কৰিছে দুৱাৰ-খিৰিকী সকলো। হঠাৎ চহৰখন শান্ত-শীতল হৈ পৰিছে। হেৰাই গৈছে উদ্দাম ছন্দোময়তা। ক’ত গ’ল সেই বিশাল জণগণ? ক’ত গ’ল সেই বিজ্ঞাপনবোৰ? সপোন-পখিলাৰ ভয়ত সকলো কৰবাত লুকাইছে।\nএইখন চহৰলৈ বহুদিনৰ অপেক্ষাৰ অন্তত যোৱাৰাতি মূষলধাৰে বৰষুণ এজাক নামিছে। বাটবোৰ মুকলি হৈছে। গছপাতবোৰ আৰু অলপ সেউজীয়া হৈছে। এইখিনি সময়তেই গান এটি মোৰ মনলৈ আহিছে। ঠিক গান নহয়, কিছুমান শব্দ। শব্দবোৰ সুৰ হৈ বৈছে চহৰৰ মাজেৰে। ঘৰবোৰৰ বন্ধ খিৰিকীৰে সেই সুৰ পুৱাৰ পোহৰ হৈ সোমাইছে। পোহৰে জিলিকাইছে কোমল মুখবোৰ।\nনাঃ, মই কিজানি সপোনেই দেখিছো। এয়াচোন মই বিচনাতে আছো। যোৱাৰাতি বৰষুণজাকৰ মাজতেই মই কিন্তু থিকেই শুনিছিলো ঘণ্টাৰ সেই গুৰু-গম্ভীৰ শব্দ।\nযোৱাৰাতি তেওঁ আহিছিল। আন্ধাৰৰ মাজেৰে, বৰষুণৰ সাজেৰে। মই উঠি গৈ তেওঁৰ সন্মুখত থিয় দিছিলো। জুৰুলি-জুপুৰি দুখনি হাতক কিছু জুইৰ তাপ দিছিলো। তেওঁ ক’ৰ পৰা আহিছিল, কিয় আহিছিল, কিয় বজাইছিল সেই ঘণ্টাধ্বনি, শোধা নাছিলো। তেওঁৰ হাতত ধৰিয়েই গোটেই ৰাতি পাৰ কৰিছিলো। নাঃ মই কিজানি সপোনেই দেখিছিলো। এয়াচোন মই বিচনাতে আছো। যোৱাৰাতিৰ সেই ঘণ্টাধ্বনি মই কিন্তু স্পষ্টকৈ শুনিছো।\nসেই ঘণ্টাধ্বনিয়ে সৃষ্টি কৰা উৎসুকতাৰ আঁত বিচাৰি থিয় দিছিলো তেওঁৰ কাষত। তেওঁ এযোৰ বগা সাজ পিন্ধি আছিল। মুখমণ্ডলত বিয়পি আছিল এটি শান্ত হাঁহি। কান্ধৰ জোলোঙাত তেওঁ আনিছিল এজাক সপোন-পখিলা। তেওঁ শান্তিদূত হৈ দেশ-বিদেশ ঘূৰিছিল। খবৰ আনিছিল। খবৰ বিলাইছিল— প্রেম আৰু ভালপোৱাৰ, শান্তি আৰু অহিংসাৰ।\nপৃথিৱীৰ কৰবাত জুই লাগিছিল। জুইৰ লেলিহান শিখাই এফালৰ পৰা গ্রাস কৰি নিছিল দেশ-মহাদেশ, পৰ্বত-পাহাৰ, অৰণ্য, গছ-গছনি, প্রকৃতি জগত, জীৱ-জগত— তেওঁ বাতৰি দিছিল। তাৰ উপায়ো আনিছিল। যি দেশত সপোন-পখিলা আকাশত উৰি ফুৰে, বৰষুণে জীপাল কৰি ৰাখে মন-মাটি, যি দেশত ল’ৰা-ছোৱালীয়ে সপোন-পখিলাৰ পিছত উমলি ফুৰে, যি দেশৰ আকাশত ৰামধেনু ওলায়, যি দেশত শিশুৱে হাঁহে – সেই দেশক জুইৰ শিখাই চুব নোৱাৰে। সেই দেশ চিৰ-সেউজীয়া। তেওঁ চিন্তাত কাতৰ হৈ উঠিছিল। তেওঁ আমাৰ ঠাইলৈ আহিছিল আমাৰ বাবে, সেউজীয়া পৃথিৱীৰ বাবে এজন দেৱদূত হৈ।\nমানুহবোৰে সপোন-পখিলাৰ কথা লাহে লাহে জানিবলৈ ধৰিছিল। তেওঁ বৰ আগ্রহেৰে সকলোৰে ওচৰলৈ গৈছিল। সেউজীয়া পৃথিৱীৰ কথা কৈছিল। বন্ধ ঘৰৰ ভিতৰত সোমাই লাহে লাহে শিল হেন হোৱা ল’ৰা-ছোৱালীবোৰক তেওঁ ঘৰৰ পৰা উলিয়াই আনিব খুজিছিল। সিহঁতৰ মুখত তেওঁ কোমল এটি হাঁহি জিলিকাব খুজিছিল। পৃথিৱীৰ যান্ত্রিকতাৰ মাজতো তেওঁ বিয়পাইছিল মৰম-চেনেহ আৰু বিশ্বাসৰ বাণী। কোনোবাই তেওঁক হাঁহিছিল। কোনোবাই উপলুঙা আৰু ঠাট্টা-মস্কৰা কৰিছিল। কোনোবাই বলিয়ালী বুলি মুখ কোঁচাইছিল। কোনোবাই পদূলিৰ পৰাই তেওঁক বিদায় দিছিল। খুব কমেইহে তেওঁক মৰমেৰে আদৰি লৈছিল।\nতেওঁৰ আপত্তি নাছিল। খুব শান্ত আৰু সহজভাৱে তেওঁ সকলো গ্রহণ কৰিছিল। কোনোবা পুৰণি চিনাকীৰ দৰেই আমি কথা পাতিছিলো। গুণগুণাইছিলো গান। তেওঁৰ কথাবোৰে, গুণগুণ গানবোৰে ঘৰৰ ভিতৰত শুই থকা শিশুবোৰক জগাই তুলিছিল। জগাই তুলিছিল তেওঁলোকৰ সেউজীয়া মন।\nলাহে লাহে ৰাতিৰ আন্ধাৰবোৰ পাতল হৈছিল। পুৱাৰ কোমল ৰ’দজাক, পাতল বতাহজাকে মোৰ টোপনি ভাঙিছিল। বহুদিনৰ আগতেই ৰোৱা খৰিকাজাই ফুলজোপাত তিনিপাহ ফুল ফুলিছিল। বগা আৰু ধুনীয়া ফুলকেইপাহে এটি লহমাৰ কথা সোঁৱৰাই দিছিল।\nআৰু…… আৰু…… গোটেই আকাশখন যেন কোনোবাই আৱৰি ধৰিছিল! এজাক সপোন-পখিলা উৰি ফুৰিছিল ভিতৰে-বাহিৰে আকাশ ছানি।\nমই এবাৰ চকু মেলিছো, এবাৰ মুদিছো। এবাৰ নিজকে চিকুটি চাইছো। ঘৰৰ পৰা বাহিৰলৈ, বাহিৰৰ পৰা ভিতৰলৈ বাৰে বাৰে অহা-যোৱা কৰিছো। ৰঙীন পখিলাবোৰ সকলোতে উৰি ফুৰিছে। বন্ধ ঘৰৰ দুৱাৰ খুলি ল’ৰা-ছোৱালীবোৰ ওলাই আহিছে। সকলোৰে মুখত ইমান হাঁহি। পখিলাবোৰ আমাৰ গাতে আহি পৰিছে।\nএটি হাঁহি মোৰ মুখত লাহেকৈ বিয়পিছে। মই আপোনমনে গুণগুণাইছো….\nআজি আৰু সাজি-কাচি চিকুণ হোৱা নাযায়। ৰং সানি নিজকে কৃত্রিম কৰা নাযায়। জীৱনৰ বাবে এটা দিন, জী উঠাৰ বাবে এটা দিন – যাঃ বুলি হেৰুওৱা নাযায়।\nএৰা, মই সপোন দেখা নাই। যি দেশত শিশুৱে হাঁহে, সেই দেশ চিৰ-সেউজীয়া। বাৰে বাৰে উচ্চাৰণ কৰিছো এই কথা।\nতেওঁৰ নাম শোধা নাছিলো। তেওঁ ক’ৰ পৰা আহিছিল, ক’লৈ গ’লগৈ সেই কথাও জনা নাছিলো। মাথোঁ জানিছিলো এজন দেৱদূত হৈ তেওঁ আহিছিল। আমাৰ শিৰত বোলাইছিল কৰুণাময় দুহাতৰ আঙুলি। তেওঁৰ খোজত বিয়পিছিল সূৰ্যমুখী হাঁহি। তেওঁৰ বাবেই আমি আকৌ এবাৰ জী উঠিছিলো। তেওঁৰ বাবেই আমি অপেক্ষাৰ ক্ষণ গণিছিলো। জুইৰ গ্রাসৰ পৰা তেওঁ আমাক উদ্ধাৰ কৰিছিল। প্রেম আৰু অহিংসাৰ বাণী হৈ তেওঁ আমাৰ হৃদয়তে ৰৈছিল। সপোন-পখিলাবোৰ আমাৰ আকাশত চাৰিওফালে উৰি ফুৰিছিল।\n← দৰঙৰ লোক সংস্কৃতি: ওজাপালি (মিনতি গোস্বামী)\nএজন মিছিং বন্ধুৰ কথাৰে (প্ৰতিম প্ৰতাপ বৰুৱা) →


‘CAAক লৈ বিৰোধীয়ে উত্তৰ পূৱত জুই লগাইছে, আমি খিলঞ্জীয়াৰ অধিকাৰ ৰক্ষা কৰিম’|amit-shah-slams-opposition-over-citizenship-act-protest-in-jharkhand– News18 Assam\n‘CAAক লৈ বিৰোধীয়ে উত্তৰ পূৱত জুই লগাইছে, আমি খিলঞ্জীয়াৰ অধিকাৰ ৰক্ষা কৰিম’\nচিন্তনীয়! কোৰোণা ভাইৰাছে ৪০ কোটি ভাৰতীয়ক ভীষণ দৰিদ্ৰতাৰ গৰাহলৈ ঠেলিব\nউৰিষ্যাত ৩০ এপ্ৰিললৈ বৃদ্ধি ল’ক ডাউন, মুখ্যমন্ত্ৰীয়ে ক’লে- ‘এতিয়া আৰু পৰিবেশ আগৰ দৰে হৈ থকা নাই’\nহাতত মাত্ৰ এমাহ! ইটালীৰ বাটেৰে ভাৰত, মৃত্যু আৰু আক্ৰান্তৰ সংখ্যাই লৈছে একে গতি\nঝাৰখণ্ড নিৰ্বাচনৰ প্ৰচাৰ চলাই উত্তৰ পূৱৰ অগ্নিগৰ্ভা পৰিস্থিতিৰ বিষয়ে উল্লেখ কৰিলে কেন্দ্ৰীয় গৃহমন্ত্ৰী অমিত শ্বাহে। গিৰিডিহৰ জনসভাত ৰাইজক সম্বোধন কৰি অমিত শ্বাহে বিৰোধী কংগ্ৰেছক সমালোচনা কৰোতে উল্লেখ কৰে নাগৰিকত্ব সংশোধনী আইনৰ প্ৰসংগ।\nনাগৰিকত্ব সংশোধনী আইনক লৈ অসম তথা উত্তৰ পূৱ অগ্নিগৰ্ভা হৈ থকাৰ সময়তে নিৰ্বাচনী প্ৰচাৰত এই সমগ্ৰ পৰিস্থিতিক কাৰণে বিৰোধীক জগৰীয়া কৰিছে কেন্দ্ৰীয় গৃহ মন্ত্ৰী অমিত শ্বাহে। শণিবাৰে গিৰিডিহৰ এক জনসভাত বিজেপিৰ ৰাষ্ট্ৰীয় অধ্যক্ষগৰাকীয় চতুৰ্থ পৰ্যায়ৰ নিৰ্বাচনৰ প্ৰচাৰ চলায়। এই জনসভাত কংগ্ৰেছ আৰু জেএমএমক কঠোৰ আক্ৰমণ কৰে অমিত শ্বাহে। অমিত শ্বাহে কয়, বিৰোধীয়ে উত্তৰ পূৱত জুই জ্বলাব বিচাৰি আছে। মই অসম আৰু উত্তৰ পূৱৰ প্ৰতিখন ৰাজ্যৰ ভাতৃ–ভগ্নীসকলক ক’ব বিচাৰো যে তেওঁলোকৰ ভাষা, সংস্কৃতি, সামাজিক পৰিচয় আৰু ৰাজনৈতিক অধিকাৰ অক্ষুণ্ণ হৈ থাকিব।\nविपक्षी नॉर्थ ईस्ट में आग लगाने में पड़े हैं। मैं असम और नॉर्थ ईस्ट के सभी राज्यों के भाई बहनों को कहना चाहता हूं कि उनकी भाषा, संस्कृति, सामाजिक पहचान और उनके राजनीतिक अधिकार अक्षुण्ण रहेंगे। इन्हें हम तनिक भी आंच नहीं आने देंगे: श्री @AmitShah #BJPWinningJharkhand\n— BJP (@BJP4India) December 14, 2019


ইণ্টাৰনেট চাৰ্চ ইঞ্জিন, গুগল ইত্যাদি - সাহিত্য ডট অৰ্গ\nইণ্টাৰনেট চাৰ্চ ইঞ্জিন, গুগল ইত্যাদি\nলেখক- তপন কুমাৰ বৰা\nআজিকালি, দৈনন্দিন জীৱনত, সাধাৰণতে যেতিয়াই কোনো অজ্ঞাত বিষয়ৰ ওপৰত বিতংভাৱে কিছু তথ্য বিচাৰিব লাগে, আমি সাধাৰণতে গুগলৰ সহায় লওঁ।\nপিছে, এই গুগল কি? গুগল (বৰ্তমানৰ Google LLC, পূৰ্বৰ Google Inc.) হ’ল এটি আমেৰিকান চাৰ্চ ইঞ্জিন কোম্পানী, যাক ১৯৯৮ চনত ছেৰ্গেই ব্ৰিন আৰু লেৰী পেজৰ দ্বাৰা প্ৰতিষ্ঠা কৰা হৈছিল।\nএতিয়া আকৌ, ইণ্টাৰনেট চাৰ্চ ইঞ্জিননো কি?\nইণ্টাৰনেট চাৰ্চ ইঞ্জিনে ব্যৱহাৰকাৰীসকলক কীৱৰ্ড ব্যৱহাৰ কৰি ইণ্টাৰনেটত কোনো সমলৰ অনুসন্ধান কৰিবলৈ সুবিধা প্ৰদান কৰে। চাৰ্চ ইঞ্জিন বা ইণ্টাৰনেট চাৰ্চ ইঞ্জিন হৈছে এটা ছফ্টৱেৰ চিষ্টেম যাক ৱেব বা ইণ্টাৰনেটত সঞ্চিত তথ্য অনুসন্ধান কৰাৰ বাবে ডিজাইন কৰা হৈছে; অৰ্থাৎ, নিৰ্দিষ্ট তথ্য জানিবৰ বাবে এক প্ৰণালীবদ্ধ উপায়েৰে ৱৰ্ল্ড ৱাইড ৱেবত অনুসন্ধান কৰা ছফ্টৱেৰ চিষ্টেম বা ইঞ্জিনটোৱেই হ’ল ইণ্টাৰনেট চাৰ্চ ইঞ্জিন।\nসংক্ষিপ্তত, এটা চাৰ্চ ইঞ্জিন হৈছে এটা ৱেব ছাইট যাৰ জৰিয়তে ব্যৱহাৰকাৰীসকলে ইণ্টাৰনেটত সমল অনুসন্ধান কৰিব পাৰে। মূলতঃ, এটা চাৰ্চ ইঞ্জিন হৈছে এক ৱেব–আধাৰিত সঁজুলি যি ব্যৱহাৰকাৰীসকলক ৱৰ্ল্ড ৱাইড ৱেবত তথ্য চিনাক্ত কৰিবলৈ সক্ষম কৰে। চাৰ্চ ইঞ্জিনৰ জনপ্ৰিয় উদাহৰণ হৈছে গুগল, য়াহু! , এমএছএন চাৰ্চ, এ.ও.এল., বাইডু, বিং, ডাকডাকগো ইত্যাদি।\nৱেব পেজৰ পৰা ৱেব পেজলৈ, ৱেব ছাইটৰ পৰা ৱেব ছাইটলৈ লিংক অনুসৰণ কৰি চাৰ্চ ইঞ্জিনবোৰে ৱেবৰ সৈতে ভ্ৰমণ কৰা স্বয়ংক্ৰিয় ছফ্টৱেৰ এপ্লিকেচন ব্যৱহাৰ কৰে যাক ৰবট, বট বা স্পাইডাৰ বুলিও কোৱা হয়। স্পাইডাৰবোৰে সংগ্ৰহ কৰা তথ্যবোৰ ৱেবৰ এটা সন্ধানযোগ্য সূচী সৃষ্টি কৰিবলৈ ব্যৱহাৰ কৰা হয়। আজি অনলাইনত কোটি কোটি ৱেব ছাইট আছে যাৰ তথ্য বিচাৰি উলিওৱাত এই চাৰ্চ ইঞ্জিনবোৰে সহজ কৰি তোলে।\nচাৰ্চ ইঞ্জিন আৰু ৱেব ব্ৰাউজাৰৰ মাজৰ পাৰ্থক্য হৈছে যে ৱেব ব্ৰাউজাৰ হৈছে এটা ছফ্টৱেৰ যি ৱেব পেজবোৰ প্ৰদৰ্শন কৰে; আনহাতে, এটা চাৰ্চ ইঞ্জিন হৈছে এটা ৱেব ছাইট যি মানুহক আন ৱেব ছাইটৰ পৰা নিৰ্দিষ্ট ৱেব পেজ বিচাৰি উলিওৱাত সহায় কৰে।\nইণ্টাৰনেট চাৰ্চ ইঞ্জিনবোৰে কেনেদৰে কাম কৰে?\nপ্ৰতিটো চাৰ্চ ইঞ্জিনে আমি বিচৰা ফলাফল সংগ্ৰহ তথা প্ৰদৰ্শন কৰিবলৈ বিভিন্ন জটিল গাণিতিক সূত্ৰ ব্যৱহাৰ কৰে। এটা নিৰ্দিষ্ট প্ৰশ্নৰ ফলাফল চাৰ্চ ইঞ্জিন ৰিজাল্টছ পেজত (এছ.ই.আৰ.পি.) প্ৰদৰ্শিত হয়। চাৰ্চ ইঞ্জিন এলগৰিথমে সমলসহ ৱেব পেজৰ মুখ্য উপাদানবোৰ লয়, আৰু ৱেব পেজবোৰত ফলাফলবোৰ ক’ত ৰাখিব লাগে তাৰ বাবে এটা ৰেংকিং লৈ আহে। প্ৰতিটো চাৰ্চ ইঞ্জিনৰ এলগৰিথম অনন্য, সেয়েহে ইয়াহু! ৰ শীৰ্ষ ৰেংকিঙে গুগলত এক বিশিষ্ট ৰেংকিঙ যে পাব তাৰ কোনো নিশ্চয়তা নাথাকে।\nঅৰ্থাৎ, চাৰ্চ ইঞ্জিনবোৰে ডাটা সূচীবদ্ধ আৰু সমল অনুসন্ধান সম্পৰ্কিত কৰিবলৈ নিজস্ব এলগৰিথম ব্যৱহাৰ কৰে, সেয়েহে আপুনি কি বিচাৰিবলৈ চেষ্টা কৰি আছে তাক বিচাৰি উলিওৱাৰ বাবে প্ৰতিটো চাৰ্চ ইঞ্জিনৰ নিজা পদ্ধতি আছে। ইয়াৰ ফলাফল আপুনি কোন স্থানত বসবাস কৰে, আপুনি কি বিচাৰিছে, আৰু একেটা বস্তু বিচাৰি থকা আন ব্যৱহাৰকাৰীসকলে কি ফলাফল পছন্দ কৰিছিল তাৰ ওপৰত আধাৰিত হ’ব পাৰে। প্ৰতিটো চাৰ্চ ইঞ্জিনে এইবোৰক অতুলনীয়ভাৱে গুৰুত্ত্ব দিয়ে আৰু ব্যৱহাৰকাৰীসকলক বিভিন্ন ফলাফল প্ৰদান কৰে।\nবেছিভাগ চাৰ্চ ইঞ্জিনে কেনেদৰে কাম কৰে তাৰ তিনিটা মুখ্য পদক্ষেপ আছে:\nক্ৰলিং – চাৰ্চ ইঞ্জিনবোৰে প্ৰণালীবদ্ধ ইণ্টাৰনেট প্ৰ’গ্ৰাম ব্যৱহাৰ কৰে, যাক স্পাইডাৰ, বট বা ক্ৰ’লাৰ বুলি কোৱা হয় যি তথ্য বিচাৰি উলিওৱা সহজ কৰি তোলে।\nইনডেস্কিং – চাৰ্চ ইঞ্জিনে ‘কীৱৰ্ড’ৰ জৰিয়তে ৱেব পেজ এটাত সমল বুজিবলৈ আৰু নিৰ্দিষ্ট তথ্য শ্ৰেণীবদ্ধ কৰিবলৈ চেষ্টা কৰিব।\nৰেংকিং – চাৰ্চ ইঞ্জিনৰ লক্ষ্য হৈছে ব্যৱহাৰকাৰীক আটাইতকৈ প্ৰাসঙ্গিক ফলাফল প্ৰদান কৰা, সন্ধানৰ ফলাফলবোৰ কেইবাটাও কাৰকৰ ওপৰত আধাৰিত কৰি ৰেংকিং কৰা হয়।\nৰিভাৰ্চ ইমেজ চাৰ্চ কি?\nআমি টেক্সট্ বা আখৰৰ জৰিয়তে নিৰ্দিষ্ট তথ্যৰ সন্ধানৰ প্ৰক্ৰিয়াৰ বিষয়ে অৱগত; একেদৰে, আমি কোনো এখন ছবিৰ দ্বাৰাও একেধৰণৰ ছবি বা ছবিখন সম্পৰ্কত তথ্য বিচাৰিব পাৰোঁ, ইয়াক ৰিভাৰ্চ ইমেজ চাৰ্চ বুলি কোৱা হয়। অৰ্থাৎ, যদি আমাৰ ওচৰত কোনো নিৰ্দিষ্ট ব্যক্তিৰ ছবি বা কোনো নিৰ্দিষ্ট স্থান বা অবজেক্টৰ ছবি থাকে, আমি ৱৰ্ল্ড ৱাইড ৱেবত ইমেজ চাৰ্চৰ দ্বাৰা প্ৰাসঙ্গিক তথ্য প্ৰাপ্ত কৰাৰ চেষ্টা কৰিব পাৰোঁ।


আণ্ডাৰৱৰ্ল্ডৰ ডন ডাউদ ইব্ৰাহিমৰ সৈতে প্ৰেমৰ সম্পৰ্ক জনপ্ৰিয় অভিনেত্ৰীৰ, পিছে কোন এইগৰাকী আবেদনময়ী অভিনেত্ৰী?|mehwish-hayat-new-girlfriend-of-underworld-don-dawood-ibrahim– News18 assam\nআণ্ডাৰৱৰ্ল্ডৰ ডন ডাউদ ইব্ৰাহিমৰ সৈতে প্ৰেমৰ সম্পৰ্ক জনপ্ৰিয় অভিনেত্ৰীৰ! পিছে কোন এইগৰাকী আবেদনময়ী অভিনেত্ৰী?\nমোষ্ট ৱাণ্টেড ডন ডাউদ ইব্ৰাহিমৰ সৈতে সম্পৰ্ক ৰক্ষা বুলি বলীউদৰ বহু জনপ্ৰিয় অভিনেত্ৰীৰ নাম ইতিমধ্যে সাঙুৰ খাই পৰিছে।\nLast Updated : August 29, 2020, 09:14 IST\nআণ্ডাৰৱৰ্ল্ডৰ ডন আৰু চিনেমাৰ নায়িকাৰ সম্পৰ্ক কোনো নতুন কথা নহয়। মোষ্ট ৱাণ্টেড ডন ডাউদ ইব্ৰাহিমৰ সৈতে সম্পৰ্ক ৰক্ষা বুলি বলীউদৰ বহু জনপ্ৰিয় অভিনেত্ৰীৰ নাম ইতিমধ্যে সাঙুৰ খাই পৰিছে। বহুতে কয় যে, ডাউদে হস্তক্ষেপ কৰি বহু অভিনেত্ৰীক দিছে ছবিত অভিনয়ৰ সুযোগ। এইবাৰ ডাউদ ইব্ৰাহিমৰ নাম সাঙুৰ খাইছে পাকিস্তানৰ আবেদনময়ী অভিনেত্ৰী মহৱিছ হায়াটৰ সৈতে। অভিনেত্ৰীগৰাকীৰ সৈতে দীৰ্ঘদিনীয়া প্ৰেমৰ সম্পৰ্ক ডাউদৰ।\nমহৱিছ হায়াটৰ কেৰিয়াৰ আৰম্ভ হৈছিল এটা আইটেম চঙৰ জৰিয়তে। ৩৭ বছৰীয়া অভিনেত্ৰীগৰাকী ডাউদ ইব্ৰাহিমতকৈ ২৭ বছৰ সৰু। মেহৱিছক ‘গেংষ্টাৰ গোণ্ডিয়া’ নামেৰেও জনা যায়।\nমহৱিছ হায়াটে ২০০৯ চনৰ মুক্তি লাভ কৰা ইন্চাল্লাহ, ২০১৫চনত জাৱানী ফিৰ নেহী আনী, ২০১৬ চনত এক্টৰ ইন ল’, ২০১৬ত টীম, ২০১৭ত পঞ্জাৱ নেহী জাওংগী, ২০১৮ত জাৱানী ফিৰ নেহী আনী-২, লোড ৱেডিঙৰ দৰে পাকিস্তানৰ জনপ্ৰিয় ছবিত অভিনয় কৰিছে।\nজানিব পৰা মতে, ডাউদ ইব্ৰাহিমৰ আছে পাকিস্তানৰ বহু ছবি নিৰ্মাতাৰ সৈতে ভিতৰুৱা সম্পৰ্ক। ছবিত বহু নায়িকাৰ চুক্তি ডাউদৰ কথা মতে কৰে নিৰ্মাতাই। লাহোৰ আৰু কৰাছীৰ বহু ডাঙৰ ডাঙৰ ডাঙৰ পৰিচালক, প্ৰ়যোজকৰ সৈতে সম্পৰ্ক ডাউদৰ। ইতিমধ্যে ডাউদ আৰু হায়াটৰ বহু ভিতৰুৱা কথা পাকিস্তানত বিয়পি পৰিছে। কিন্তু ৰাইজৰ ৰোষত পৰাৰ ভয়ত সকলো কথা মিছা বুলি টুইট যোগে জনাইছে মোহময়ী অভিনেত্ৰীগৰাকীয়ে।\nFirst published: August 29, 2020, 09:14 IST\nDawood IbrahimMehwish HayatPakistan


Two girls get engaged in Nagpur, will marry soon\nকইনাই কইনাক পিন্ধালে আঙঠি! পাৰমিতা আৰু সুৰভিক লৈ দেশজুৰি চৰ্চা\nমহাৰাষ্ট্ৰৰ নাগপুৰত এখন ব্যতিক্ৰমী বিবাহ। দৰাই কনাইক নহয় এই বিবাহত কইনাই কইনাক পিন্ধালে আঙঠি। বিয়াৰ পূৰ্বে সম্পন্ন হ’ল আঙঠি পিন্ধোৱা পৰ্ব। প্ৰচলিত ধ্যান ধাৰণাৰ বিপৰীতে দুই যুৱতী প্ৰতিশ্ৰুতিবদ্ধ হ’ল আজীৱন একেলগে থাকিবলৈ।\nপাৰমিতা মুখাৰ্জী আৰু সুৰভি মিত্ৰ নামৰ দুই যুৱতীৰ এই বাগদানকলৈ দেশজুৰি চলিছে চৰ্চা। পাৰমিতা আৰু সুৰভি পেছাত চিকিৎসক। দুয়োৰে আঙঠি পিন্ধোৱাত উপস্থিত আছিল প্ৰায় ১৫০জন অতিথি।এগৰাকী যুৱতীৰ পিতৃয়েও অংশগ্ৰহণ কৰে এই ব্যতিক্ৰমী আঙঠি পিন্ধোৱা অনুষ্ঠানত। আঙঠি পিন্ধোৱাৰ পিছত দুয়োৰে মন্তব্য তেওঁলোক দুয়োগৰাকীয়েই পত্নী।\nতেওঁলোকক স্বামীৰ প্ৰয়োজন নাই। এইয়া প্ৰাকৃতিক বুলি মানি লৈছে এগৰাকী যুৱতীৰ পৰিয়ালেও সেয়ে এই বিবাহত জনোৱা নাই কোনোধৰনৰ আপত্তি। ইতিমধ্যে আইনী বিবাহৰ বাবেও আবেদন কৰিছে দুয়ো। দুয়োৰে ইচ্ছা গোৱাত আৰম্বড় পূৰ্ণভাৱে অনুষ্ঠিত কৰিব তেওঁলোকৰ বিবাহ। ভৱিষ্যতে এটি সন্তান তুলি লৈ দুয়ো মাতৃত্বৰ গৌৰৱৰে গৌৰৱান্বিত হোৱাৰ সপোন পুহি লাগিছে।\nনগাঁৱৰ ৰূপহীত এনকাউণ্টাৰ! ড্ৰাগছ মাফিয়ালৈ লক্ষ্য কৰি আৰক্ষীৰ গুলীচালনা\nOne NSCN-R cadre apprehended & another cadre surrenders in Arunachal


Nagaon-phanidhar-borah-murder-case-now-turn-another-direction-tvnilotpal– News18 assam\nকিয় হত্যা কৰা হ’ল ফণীধৰ বৰাক? অঞ্চলবাসীৰ মন্তব্যই এতিয়া লগাইছে তোলপাৰ! দ্বিতীয় দিনাও উত্তাল জাজৰি\nদ্বিতীয় দিনাও উত্তাল জাজৰি\nLast Updated : June 05, 2020, 19:21 IST\nআৰক্ষীৰ প্ৰহাৰত চিকিৎসাধীন অৱস্থাতে মৃত্যুক সাৱতি লোৱা জাজৰিৰ গাঁওৰক্ষী বাহিনীৰ সম্পাদক ফণীধৰ বৰাৰ হত্যাৰ উচিত শাস্তিৰ দাবীত শুকুৰবাৰে বন্ধ ৰখা হয় জাজৰি বজাৰ। উল্লেখযোগ্য যে, সদৌ অসম ছাত্ৰ সন্থাৰ হাতীচোং আঞ্চলিক শাখাৰ প্ৰাক্তন সভাপতিৰূপে কাৰ্যনিৰ্বাহ কৰা প্ৰয়াত বৰাই জাজৰি ব্যৱসায়ী সন্থাৰো সভাপতিৰ দায়িত্বত আছিল।\nইতিমধ্যে নগাঁও আৰক্ষীয়ে সমগ্ৰ ঘটনাৰ সন্দৰ্ভত তদন্ত অব্যাহত ৰখাৰ লগতে অভিযুক্ত আৰক্ষীৰ জোৱান পৰেশ শৰ্মা আৰু আটাউৰ ৰহমানৰ বিৰুদ্ধে ২৪১/২০ নম্বৰত গোচৰ ৰুজু কৰি দুয়োকে গ্ৰেপ্তাৰ কৰিছে। আৰক্ষীয়ে লগতে জাজৰি আৰক্ষী থানাৰ ভাৰপ্ৰাপ্ত বিষয়া মলয় আচাৰ্জীকো আৰক্ষীৰ মুখ্য কাৰ্যালয়লৈ শাস্তিমূলক বদলি কৰিছে।\nকিন্তু জাজৰি তথা বৃহত্তৰ অঞ্চলৰ এগৰাকী সৰবৰহী ব্যক্তি ৰূপে পৰিচিত ফণীধৰ বৰাৰ মৃত্যুৰ ঘটনাক সহজে ল'ব পৰা নাই শোকস্তব্ধ অঞ্চলবাসীয়ে। অঞ্চলটোৰ ৰাইজৰ অভিযোগ গাঁওৰক্ষী বাহিনীৰ সম্পাদক প্ৰয়াত ফণীধৰ বৰাই জাজৰি থানাত নৱনিৰ্মিত শিৱমন্দিৰৰ নামত সংঘটিত হোৱা দুৰ্নীতি উন্মোচন কৰাৰ বাবেই এইদৰে নিমৰ্ম ভাৱে প্ৰহাৰ কৰি হত্যা কৰা হ'ল তেঁওক। আনকি জাজৰি আৰক্ষী থানাত কৰ্মৰত তৰণী গৰাকীয়েও সংবাদ মাধ্যমৰ সন্মুখত মুকলিকৈ জাজৰি আৰক্ষীৰ কু-কীৰ্তিৰ বিষয়ে বৰ্ণনা কৰে।\nইপিনে ফণীধৰ বৰাৰ বাসগৃহত আজি পুৱাই প্ৰাক্তন মন্ত্ৰী গৌতম বৰা, ৰকিবুল হুছেইন আৰু কংগ্ৰেছ নেত্ৰী শিৱামণি বৰা উপস্থিত হৈ শোকস্তব্ধ পৰিয়ালবৰ্গক সান্তনা দিয়াৰ লগতে ঘটনাটোৰ উচিত তদন্তৰ দাবী তোলে। দিনৰ প্ৰায় ১ বজাত ফণীধৰ বৰাৰ গৃহত আহি উপস্থিত হয় অতিৰিক্ত আৰক্ষী সঞ্চালক প্ৰধান জি পি সিং। জ্যেষ্ঠ আৰক্ষী বিষয়া গৰাকীয়েও পৰিয়ালটোক সমবেদনা জ্ঞাপন কৰাৰ লগতে ১লাখ টকাৰ এককালীন সাহাৰ্যও প্ৰদান কৰে।\nআৰক্ষী বিষয়াগৰাকীয়ে ১৫দিনৰ ভিতৰত অভিযোগনামা দাখিল কৰিবলৈ নগাঁৱৰ অতিৰিক্ত আৰক্ষী অধীক্ষক মোহনলাল মীনাক নিৰ্দেশ দিয়াৰ লগতে গোচৰৰ বিচাৰ প্ৰক্ৰিয়া ফাষ্ট ট্ৰেক আদালতত চলোৱাৰ বাবে চেষ্টা কৰাৰো প্ৰতিশ্ৰুতি দিয়ে। উল্লেখযোগ্য শেহতীয়া ভাৱে নগাঁও জিলাত বৃদ্ধি পোৱা অপৰাধ নিয়ন্ত্ৰনত ব্যৰ্থ হোৱা নগাঁও আৰক্ষীৰ দুগৰাকী জোৱানৰ এনে কাৰ্যক সকলোৱে একেমুখে ধিক্কাৰ দিছে।\nযোৱা ১৭ মাৰ্চত নগাঁও চহৰৰ ম'হখুলিত আৰক্ষী বিষয়াক মাৰ-পিট কৰি পিষ্টল কাঢ়ি নিয়া ড্ৰাগছ মাফিয়া ইমতিয়াজ আলীক আজিও গ্ৰেপ্তাৰ কৰিব পৰা নাই আৰক্ষীয়ে। ইয়াৰ উপৰিও বৰঘাট বাইপাছত আৰক্ষীৰ বাহনত আক্ৰমণ, বটদ্ৰৱাত আৰক্ষীক আক্ৰমণ, কৰৈয়ণীত জুই লগাই মহিলাক হত্যা কৰা, মৰিকলঙত অঘৰী ব্যক্তিক কৰা নৃশংস হত্যাত জড়িত থকা অপৰাধীক কৰায়ত্ত কৰাত সম্পূৰ্ণৰূপে ব্যৰ্থ হৈছে নগাঁও আৰক্ষী।\nFirst published: June 05, 2020, 19:20 IST\nJajoriMurder caseNagaon PolicePhanidhar Bora


bhopal-coclony-women-staged-catwalk-protest-to-attract-attention-to-road-potholes-manju-b– News18 assam\nCatwalk on Road : ৰেম্পত নহয়, ভৰদুপৰীয়া ৰাস্তাত সুন্দৰী মহিলাৰ কেটৱাক, ক'ত আৰু কিয়?\nমধ্য প্ৰদেশৰ ভূপাল (Bhopal)ৰ হোছংগাবাদৰ ওচৰৰ এটা অঞ্চলত ৰাস্তাত প্ৰতিবাদী কেটৱাক (Catwalk Protest) কৰিছে মহিলাসকলে ।\nৰাস্তাত গাড়ী-মটৰ চলা আপুনি দেখিছে, দেখিছে ৰাস্তাৰে মানুহৰ অহা-যোৱা। পিছে ৰাস্তাত কেতিয়াবা মডেলৰ কেটৱাক (Catwalk) দেখিছেনে! ফেচন শ্বোত সাধাৰণতে ৰেম্পত কেটৱাক কৰে মডেলে, পিছে এইবাৰ ৰাস্তাই হৈছে ৰেম্প।\nমধ্য প্ৰদেশৰ ভূপাল (Bhopal)ৰ হোছংগাবাদ ৰোডৰ ওচৰৰ এটা অঞ্চলৰ মহিলাসকলে মডেলৰ ৰূপত ৰাস্তাত কৰিছে কেটৱাক। ঘৰৰ কাম-বন এৰি এইসকল মহিলা, লগতে কিশোৰী-যুৱতীও, ওলাই আহিছে কেটৱাক (Women Catwalk on Road) কৰিবলৈ। পিছে কোনো আনন্দৰ উৎসৱ নহয়, প্ৰতিবাদ কৰিবলৈহে এনেদৰে ৰাস্তাত কেটৱাক কৰিছে মহিলাসকলে।\nৰাস্তাৰ ওপৰত এই ফেচন শ্বো পাতি ডেনিছ নগৰৰ মহিলাসকলে তেওঁলোকৰ ৰেম্প হিচাপে ভঙা, পানীভৰ্তি, প্ৰকাণ্ড গাঁতেৰে ভৰা ৰাস্তাৰ ওপৰত কেটৱাক কৰিছে। শাৰী পিন্ধি আৰু পানী জমা হোৱা গাঁতবোৰৰ মাজেৰে খোজ কাঢ়ি মহিলাসকলে অঞ্চলটোৰ প্ৰকাণ্ড প্ৰকাণ্ড গাঁতেৰে ভৰা ৰাস্তাৰ প্ৰতি কৰ্তৃপক্ষৰ দৃষ্টি আকৰ্ষণ কৰিবলৈ এনে অভিনৱ উপায়েৰে কৰিছিল প্ৰতিবাদ। তেওঁলোকৰ পথ মেৰামতিৰ দাবী প্ৰতি চৰকাৰৰ দৃষ্টি আকৰ্ষণ কৰিবলৈ এনে কৰিছিল।\nপ্ৰতিবাদী কেটৱাক (Catwalk Protest) কৰি মহিলাসকলে দাবী কৰিছিল যে কলনীটো পৌৰ নিগমক হস্তান্তৰ কৰিব লাগে আৰু তেওঁলোকৰ পথবোৰ ব্যৱহাৰ উপযোগীকৈ মেৰামতি কৰিব লাগে, অন্যথা আগন্তুক দিনত অঞ্চলটোৰ বাসিন্দাই সম্পত্তি কৰ পৰিশোধ কৰা বন্ধ কৰিব বুলি হুংকাৰ দিয়ে।।\nডেনিছ নগৰৰ বাসিন্দাসকলে ইণ্ডিয়া টুডেক কয় যে তেওঁলোকে সকলো পৰ্যায়তে ৰাস্তাটোৰ দুৰৱস্থাৰ বিষয়ে অভিযোগ উত্থাপন কৰিছে, কিন্তু সমস্যাটো এতিয়াও সমাধান হোৱা নাই। "ৰাস্তাত থকা বৃহৎ গাঁতবোৰৰ বাবে, প্ৰতিদিনে দুৰ্ঘটনা সংঘটিত হৈ আছে। তথাপিও ৰাস্তাটোৰ মেৰামতি কৰা হোৱা নাই। তেন্তে আমি কিহৰ বাবে কৰ পৰিশোধ কৰি আছো?" বুলি প্ৰশ্ন কৰে এজন বাসিন্দাই।\nFirst published: September 06, 2021, 15:26 IST\nbad road conditionMadhya PradeshProtest


"শ্ৰীমদ্ভগৱদগীতা"ৰ বিভিন্ন সংশোধনসমূহৰ মাজৰ পাৰ্থক্য - ৱিকিউৎস\n"শ্ৰীমদ্ভগৱদগীতা"ৰ বিভিন্ন সংশোধনসমূহৰ মাজৰ পাৰ্থক্য\nশ্ৰীমদ্ভগৱদগীতা (সম্পাদনা কৰক)\n২০:০১, ৩ জানুৱাৰী ২০১২ৰ সংস্কৰণ\n২৫,২৯৩ বাইট বিলোপ কৰা হ’ল , ৯ বছৰৰ পূৰ্বে\n২০:০০, ৩ জানুৱাৰী ২০১২ৰ সংস্কৰণ (সম্পাদনা)\nPratim (কথা-বতৰা | বৰঙণি)\n২০:০১, ৩ জানুৱাৰী ২০১২ৰ সংস্কৰণ (সম্পাদনা) (পূৰ্ববত কৰক)\n* [[শ্ৰীমদ্ভগৱদগীতা/প্রথম অধ্যায় – অৰ্জুন বিষাদযোগ|প্ৰথম অধ্যায় – অৰ্জুন বিষাদযোগ]]\nশ্ৰীমদ্ভগৱদগীতা হৈছে কুৰুক্ষেত্ৰ যুদ্ধ আৰম্ভ হোৱাৰ আগতে বিষণ্ণ আৰু বিমুঢ় হৈ পৰা অৰ্জ্জুনৰ প্ৰতি শ্ৰীকৄষ্ণৰ তাত্বিক উপদেশ | ওঠৰতা অধ্যায়ত মুঠতে সাতশ এটা শ্লোক আছে গীতাত |\nধৄতৰাষ্ট্ৰ উৱাচ -\n::ধৰ্ম্মক্ষেত্ৰ কুৰুক্ষেত্ৰে সমবেতা যুযুৎসৱ: |\n::মামকা: পান্ডৱাশ্চৈব কিমকুৰ্ব্বত সঞ্জয় || ১\nধৄতৰাষ্ট্ৰই সুধিলে - হে সঞ্জয় ! দুৰ্যোধন আদি মোৰ লৰাহঁতে আৰু পান্ডৱহঁতে ধৰ্ম্মক্ষেত্ৰ কুৰুক্ষেত্ৰত গোটখাই কি কৰিছে ?\n::দৄষ্ট্বা তু পান্ডৱানীকং ৰূঢ়ং দুৰ্যোধনস্তদা |\n::আচাৰ্য্যমুপসঙ্গম্য ৰাজা বচনমব্ৰবীৎ || ২\nসঞ্জয়ে উত্তৰ দিলে - পান্ডৱ সেন্যসকলক বেহু ৰচনা কৰি য়ুদ্ধৰ কাৰণে প্ৰস্তুত হৈ থকা দেখি ৰজা দুৰ্যোধনে দ্ৰোণাচাৰ্য্যৰ ওচৰলৈ গৈ ক’লে ||\n::পাশ্যৈতাং পান্ডুপুত্ৰাণামাচাৰ্য্য মহতীং চমূম |\n::ব্যুঢ়াং দ্ৰুপদপুত্ৰেণ তৱ শিষ্যেণ ধীমতা || ৩\nহে গুৰুদেৱ ! আপোনাৰ ধীমান শিষ্য দ্ৰুপদ নন্দন ধৄষ্টদ্যুম্ন ৰচিত বেহুত সুৰক্ষিত হৈ থকা পান্ডৱৰ বিপুল সৈন্যবাহিনীক লক্ষ্য কৰক |\n::অত্ৰ শুৰা মহেষৄসা ভীমাৰ্জ্জুনসমা যুধি |\n::যুযুধানো বিৰাটশ্চ ধ্ৰুপদশ্চ মহাৰথ: || ৪\n::ধৄষ্টকেতুশ্চেকিতান: কাশীৰাজশ্চ বীৰ্য্যবান |\n::পুৰুজিত কুন্তিভোজশ্চ শৈৱ্যশ্চ নৰপুঙ্গব: || ৫\n::যুধামন্যুশ্চ বিক্ৰান্ত উত্তমৌজাশ্চ বীৰ্য্যবান |\n::সৌভদ্ৰো দ্ৰৌপদেয়াশ্চ সৰ্ব্ব এৱ মহাৰথা: || ৬\nএই সৈন্যসকলৰ মাজত যুদ্ধত ভীম অৰ্জ্জুনৰ সমকক্ষ্ এইসকল বীৰ আছে, যেনে - যুযুধান (সাত্যকি), বিৰাট, মহাৰথী দ্ৰুপদ, বীৰ্য্যবান ধৄষ্টকেতু, চেতিকান কাশীৰাজ, নৰশ্ৰেষ্ঠ পুৰুজিত, কুন্তিভোজ, শৈব্য, মহাবিক্ৰমী যুধামন্যু, প্ৰৱল পৰাক্ৰমী উত্তমৌজা, সুভদ্ৰানন্দন অভিমন্যু আৰু দ্ৰৌপদীৰ পুত্ৰসকল | এওঁলোক সকলোৱেই একো একোজন মহাৰথী |\n::আস্মাকং তু বিশিষ্টা যে তান্নিবোধ দ্বিজোত্তম |\n::নায়কা মম সৈন্যস্য সংজ্ঞাৰ্থং তানব্ৰবীমি তে || ৭\nহে দ্বিজোত্তম, আমাৰ পক্ষত যিসকল বিশিষ্ট বীৰে সৈন্য পৰিচালনা কৰিছে তেওঁলোকৰো নাম আপোনাক কৈ যাওঁ |\n::ভৱান ভীমশ্চ কৰ্ণশ্চ কৄপশ্চ সমিতিঞ্জয়: |\n::অশ্বত্থামা বিকৰ্ণশ্চ সোমদত্তিৰ্জয়দ্ৰথ: || ৮\nআপুনি স্বয়ং আৰু পিতামহ ভীষ্ম, কৰ্ণ, কৄপাচাৰ্য্য, অশ্বত্থামা, বিকৰ্ণ, সোমদত্ত, ভূৰিশ্ৰবা আৰু জয়দ্ৰথ |\n::আন্যে চ বহৱ: শুৰা মদৰ্থে ত্যক্তজীবিতা: |\n::নানাশস্ত্ৰপ্ৰহৰণা: সৰ্ব্বে যুদ্ধবিশাৰদা: || ৯\nএইসকলৰ উপৰিও (শল্য, কৄতবৰ্মা, ত্ৰিগৰ্ত, ভগদত্ত, বাহিলক) নানা অস্ত্ৰ-শস্ত্ৰৰে সজ্জিত হৈ অনেক মহাবীৰে মোৰ হকে প্ৰাণ পৰ্য্যন্ত বিসৰ্জ্জন দিবলৈ স্স্জু হৈ আহিছে |\n::অপৰ্য্যাপ্তং তদস্মাকং বলং ভীষ্মাভিৰক্ষিতম |\n::পৰ্য্যাপ্তং ত্বিদমেতেষাং বলং ভীমাভিৰক্ষিতম || ১০\nপিতামহ ভীষ্মৰ দ্বাৰা ৰক্ষিত আৰু পৰিচালিত আমাৰ সৈন্য সংখ্যাত অনেক, কিন্তু ভীম পৰিচালিত পান্ডৱ সৈন্য সংখ্যাত কম |\n(পান্ডৱৰ সৈন্য আছিল ৭ অক্ষৌহিণী আৰু কৌৰৱৰ আছিল ১১ অক্ষৌহিণী | ১০৯৩৫০ পদাতিক + ৬৫৬১০ ঘোঁৰা + ২১৮৭০ ৰথ + ২১৮৭০ হাতী = ১ অক্ষৌহিণী\n::অয়নেষু চ সৰ্ব্বেষু যথাভাগমৱস্থিতা: |\n::ভীষ্মমেৱাভিৰক্ষন্ত্ত ভবন্ত: সৰ্ব্ব এৱ হি || ১১\nআপোনালোক সকলোৱে বেহুৰ সন্মুখত নিজ নিজ স্থান অধিকাৰ কৰি ভীষ্মক ৰক্ষা কৰক, কাৰন ভীষ্মৰ ওপৰতে আমাৰ জয়-পৰাজয় নিৰ্ভৰ কৰিছে |\n::তস্য সংজনয়ন হৰ্ষং কুৰুবৄদ্ধ: পিতামহ: |\n::সিংহনাদং বিনদ্যোচ্চৈ: শঙ্খং দধমৌ প্ৰতাপৱান || ১২\nকুৰুবৄদ্ধ: পিতামহ ভীষ্মই দুৰ্য্যোধনৰ হৰ্ষ বৄদ্ধি কৰিবলৈ শঙ্খধ্বনি আৰু সিংহনাদ কৰিলে |\n::তত: শঙ্খাশ্চ ভেৰ্য্যশ্চ পণৱানকগোমুখা: |\n::সহসৈৱাভ্যহন্যম্ত স শব্দস্তুমুলোহভৱৎ || ১৩\nতাৰ পিছত শঙ্খধ্বনি, ৰণভেৰি আদি নানা ৰণবাদ্যৰ ধ্বনিত এক তুমুল পৰিৱেশৰ সৄষ্টি হ’ল |\n::তত: শ্চেতৈৰ্হয়ৈৰ্যুক্তে মহতি স্যন্দনে স্থিতৌ |\n::মাধব: পান্ডৱশ্চৈৱ দিব্যৌ শঙ্খৌ প্ৰদধম্তু: || ১৪\nতেতিয়া বগা ঘোঁৰাই টনা এখন বিশাল ৰথত অৱস্থিত শ্ৰীকৄষ্ণ আৰু অৰ্জ্জুনেও নিজ নিজ শঙ্খত ফুঁ দিলে |\n::পাঞ্চজন্যং হৄষীকেশো দেৱদত্তং ধনঞ্জয়: |\n::পৌণ্ডং দধমৌ মহাশঙ্খং ভীমকৰ্ম্মা বৄকোদৰ: || ১৫\nশ্ৰীকৄষ্ণই পাঞ্চজন্য, অৰ্জ্জুনে দেৱদত্ত, মহাশক্তিশালী ভীমে পৌন্ড্ৰ নামৰ মহাশঙ্খ বাদন কৰিলে |\n::অনন্তবিজয়ং ৰাজা কুন্তীপুত্ৰো যুধিস্থিৰ: |\n::নকুল: সহদেৱশ্চ সুঘোষমণিপুষ্পকৌ || ১৬\nকুন্তীপুত্ৰ ৰজা যুধিষ্ঠিৰে অনন্ত বিজয় আৰু নকুল-সহদেৱে গুৰু-গম্ভীৰ মাতৰ সুঘোষ আৰু মণিপুষ্পক নামৰ শঙ্খ বজালে |\n::কাশ্যশ্চ পৰমেষ্বাস: শিখণ্ডী চ মহাৰথ: |\n::ধৄষ্টদ্যুম্নো বিৰাটশ্চ সাত্যকিশ্চাপৰাজিত: || ১৭\n::দ্ৰুপদো দ্ৰৌপদেয়াশ্চ সৰ্ব্বশ: পৄথিৱীপতে |\n::সৌভদ্ৰশ্চ মহাবাহু: শঙ্খান দধমু: পৄথক পৄথক ||১৮\nমহাধনুৰ্দ্ধৰ কাশীৰাজ, মহাৰথী শিখন্ডী, ধৄষ্টদ্যুম্ন, বিৰাট, অপৰাজেয় সাত্যকি, দ্ৰুপদ, দ্ৰৌপদীৰ পুত্ৰসকল, সুভদ্ৰানন্দন মহাবাহু অভিমণ্যু, সকলো বীৰেই নিজ নিজ শঙ্খ বজাবলৈ ধৰিলে |\n::স ঘোষো ধাৰ্ত্তৰাষ্ট্ৰাণাং হৄদয়ানি ব্যাদাৰয়ৎ\n::নভশ্চ পৄথিৱীঞ্চঐৱ তুমুলোতভ্যনুনাদয়ন || ১৯\nএই শঙ্খৰ শব্দই পৄথিৱী আৰু নভোমন্ডল খলক লগাই ধৄতৰাষ্ট্ৰৰ পুত্ৰসকলৰ মনত ত্ৰাসৰ সৄষ্টি কৰিলে |\n::অথ ব্যৱস্থিতান দৄষ্টা ধাৰ্ত্তৰাষ্টান কপিধ্বজ: |\n::প্ৰবৄত্তে শস্ত্ৰসম্পাতে ধনুৰুদ্যম্য পান্ডৱ: |\n::হৄষীকেশং তদা বাক্যমিদমাহ মহীপতে || ২০\nকৌৰৱসকলক যুদ্ধৰ কাৰণে প্ৰস্তুত হৈ থকা দেখি শৰ সন্ধানৰ বাবে হাতত গান্ডীৱ তুলি লৈ কপিধ্বজ অৰ্জ্জুনে শ্ৰীকৄষ্ণক কলে -\n::সেনয়োৰুভয়োৰ্মধ্যে ৰথং স্থাপয় মেত চ্যুত || ২১\n::যাৱদেতান্নিৰীক্ষেত হং যোদ্ধুকামানৱস্থিত্ন |\n::কৈৰ্ম্ময়া সহ যোদ্ধব্যমস্মিন ৰণসমুদ্যমে || ২২\nঅৰ্জ্জুনে কলে - হে অচ্যুত, এই যুদ্ধত মই কাৰ কাৰ সৈতে যুঁজ কৰিব লাগিব তাক যাতে চাই লব পাৰো, সেয়ে উভয় সৈন্যদলৰ মাজলৈ মোৰ ৰথ লৈ ব’লা |\n::য়োৎস্যমানানবেক্ষৎ হং য এতেৎত্ৰ সমাগতা: |\n::ধাৰ্তৰাষ্ট্ৰস্য দুৰ্ব্বুদ্ধেৰ্যুদ্ধে প্ৰিয়চিকীৰ্যৱ: || ২৩\nদুষ্টবুদ্ধি দুৰ্য্যোধনৰ প্ৰিয় কাৰ্য্য সাধনত সহায় হ’বলৈনো কোন কোন আহিছে মই তাকো যাতে ভালকৈ চাই লব পাৰো |\n::এৱমুক্তো হৄষীকেশো গুড়াকেশেন ভাৰত |\n::সেনয়োৰুভয়োৰ্ম্মধ্যে স্থাপয়িত্বা ৰথোত্তমম || ২৪\n::ভীষ্মদ্ৰোণপ্ৰমুখত: সৰ্ব্বেষাঞ্চ মহীক্ষিতাম |\n::উৱাচ পাৰ্থ পশ্চৈতান সমৱেতান কুৰূনিতি || ২৫\nসঞ্জয়ে কলে - হে মহাৰাজ, জিতেন্দ্ৰিয় অৰ্জ্জুনে এইদৰে কোৱাত শ্ৰীকৄষ্ণই উভয় সেনাদলৰ মাজত ভীষ্ম, দ্ৰোণ আৰু অন্যান্য ৰজাসকলৰ সন্মুখত সেই উত্তম ৰথখন ৰখাই কলে - "হে পাৰ্থ, এই সমবেত কৌৰৱ সেনানীসকলক চোৱা" |\n::তত্ৰাপশ্চাৎ স্থিতান পাৰ্থ: পিতৄনথ পিতামহান |\n::আচাৰ্য্যম্মাতুলান ভ্ৰাতৄন পুত্ৰান পৌত্ৰান সখীংস্তথা ||\n::শ্বশু ৰান সুহৄসশ্চৈৱ সেনয়োৰুভয়োৰপি || ২৬\nঅৰ্জ্জুনে তেতিয়া উভয় সৈন্যদলৰ ভিতৰত পিতামহ, পিতৃস্থানীয়, খুড়াক, আচাৰ্য্য, মাতুল, ভাই, ককাই, পো, নাতি, শহুৰ, ইষ্টমিত্ৰ, কুটুম্ব আদিক দেখা পালে |\n::তান সমীক্ষ্য স কৌন্তেয়: সৰ্ব্বান বন্ধু নৱস্থিতান |\n::কৄপয়া পৰয়াবিষ্টো বিষীদন্নিদমব্ৰবীৎ || ২৭\nসকলো বন্ধু-বান্ধৱ, ইষ্টকুটুম্ব আদি আহি পৰস্পৰে যুদ্ধ কৰিবলৈ উদ্যত হোৱা দৃশ্যত দয়া পৰৱশ অৰ্জ্জুনে শোকাকুল হৈ কবলৈ ধৰিলে |\n::দৄষ্ট্বেমান স্বজনান কৄষ্ণ যুযুৎসুন সমৱস্থিতান |\n::সীদন্তি মম হাত্ৰাণি মুখঞ্চ পৰিশুষ্যতি || ২৮\nঅৰ্জ্জুনে কলে - হে কৃষ্ণ, পৰস্পৰে যুদ্ধ কৰিবলৈ গোট খোৱা আপোন মানুহবোৰ দেখি মোৰ গোটেই শৰীৰ অৱশ হৈ পৰিছে আৰু মুখ শুকাই গৈছে |\n::বেপথুশ্চ শৰীৰে মে ৰোমহৰ্ষশ্চ জায়তে |\n::গান্ডীৱং স্ৰংসতে হস্তাং ত্বক চৈৱ পৰিদহ্যতে || ২৯\nমোৰ শৰীৰত কঁপনি উঠিছে | নোমবিলাক শিয়ঁৰি উঠিছে | হাতৰ গান্ডীৱ ধনু খহি পৰিছে আৰু গাত পোৰণি উঠিছে |\n::ন চ শক্লোম্যৱস্থাতুং ভ্ৰমতীৱ চ মে মন: |\n::নিমিত্তানি চ পশ্যামি বিপৰীতানি কেশৱ || ৩০\nহে কেশৱ, মই অস্থিৰ হৈ পৰিছো আৰু নমৰ ভ্ৰম ঘটিছে | মই অনেক ৰকমৰ কুলক্ষণ দেখা পাইছো |\n::ন চ শ্ৰেয়োৎনুপশ্যামি হত্বা স্বজনমাহৱে |\n::ন কাঙেক্ষ বিজয়ং কৄষ্ণ ন চ ৰাজ্যং সুখানি চ || ৩১\nযুদ্ধত আত্মীয় স্বজনক বধ কৰি একো মঙ্গল নহয় | মই জয়ী হ’বলৈকো নিবিচাৰো, ৰাজ্য আৰু সুখ ভোগো নালাগে |\n::কিং নো ৰাজ্যেন গোবিন্দ কিং ভোগৈৰ্জীৱিতেন বা |\n::যেষামৰ্থে কাঙিক্ষতং নো ৰাজ্যং ভোগা: সুখানি চ || ৩২\n::ত ইমেৎ ৱস্থিতা যুদ্ধে প্ৰাণাংস্ত্যক্ত্বা ধনানি চ |\n::আচাৰ্য্যা: পিতৰ: পুত্ৰাস্তথৈৱ চ পিতামহা: |\n::মাতুলা: শ্বশুৰা: পৌত্ৰা: শ্যালা: সম্বন্ধিনস্তথা || ৩৩\n::এতান্ন হস্তমিচ্ছামি ঘ্নাতোৎপি মধুসুদন |\n::অপি ত্ৰৈলোক্যৰাজ্যস্য হেতো: কিং নু মহীকৄতে || ৩৪\nহে গোবিন্দ, যাৰ কাৰনে ৰাজ্যসম্পদ, সুখ, ভোগ আদি কামনা কৰো, সেই গুৰুজন, পিতৃ-পিতামহ, ভাই-ককাই, মোমাই, শহুৰ, পুত্ৰ, নাতি, মিতিৰ, কুটুম্ব, সেই সকলোৱে ধন প্ৰাণ বিসৰ্জন দি যুদ্ধ কৰিবলৈ আহিছে | আমাৰ ৰাজ্যৰে বা প্ৰয়োজন কি ? জীৱনৰে বা প্ৰয়োজন কি ?\nহে মধুসুধন, এওঁলোকে আমাক বধ কৰিলেও, পৃথিৱী লাভৰ কাৰণে যে নকৰোৱেই, তিনিওলোকৰ ৰাজত্ব লাভৰ কাৰনেও মই যুদ্ধ নকৰো | ধৄতৰাষ্ট্ৰৰ পুত্ৰসকলক বধিলে আমাৰ কি সুখ হব ?\n::নিহত্য ধাৰ্ত্তৰাষ্ট্ৰান ন: কা প্ৰীতি: স্যাজ্জনাৰ্দ্দন |\n::পাপমেৱাশ্ৰয়েদস্মান হত্বৈতানাততায়িন: || ৩৫\n::তস্মান্নাৰ্হা: বয়ং হন্তুং ধাৰ্ত্তৰাষ্ট্ৰান স্ববান্ধবান |\n::স্বজনং হি কথং হত্বা সুখিন: শ্যাম মাধৱ || ৩৬\nএওঁলোক আততায়ী হলেও সবান্ধৱে ধৄতৰাষ্ট্ৰৰ পুত্ৰসকলক বধিলে পাপেহে চুব | এওঁলোক আমাৰ আপোনজন - গতিকে বধ কৰিনো কি সুখ পাম ?\n::যদ্যপ্যেতে ন পশ্যন্তি লোভোপহতচেতস: |\n::কুলক্ষয়কৄতং দোষং মিত্ৰদ্ৰোহে চ পাতকম || ৩৭\n::কথং ন জ্ঞেয়মস্মাভি: পাপাদস্মান্নিৱৰ্ত্তিতুম |\n::কুলক্ষয়কৄতং দোষং প্ৰপশ্যদ্ভিৰ্জনাৰ্দ্দন || ৩৮\nযদিও তেওঁলোকে লোভত পৰি হতবুদ্ধি হৈ কুলক্ষয় আৰু মিত্ৰদ্ৰুহৰ পাপ দেখা নাই, কিন্তু আমিতো কুলক্ষয়ৰ দোষ জানো |\n::কুলক্ষয়ে প্ৰণশ্যন্তি কুলধৰ্ম্মা: সনাতনা: |\n::ধৰ্ম্মে নষ্টে কুলং কৄৎস্নমধৰ্ম্মোৎ ভিভৱত্যুত || ৩৯\nকুলক্ষয় হ’লে সনাতন ধৰ্ম অৰ্থাৎ পৰম্পৰা প্ৰাপ্ত প্ৰচলিত আচাৰ নীতি নাশ হৈ ভ্ৰষ্টাচাৰে সমস্ত কুলধৰ্ম কলুষিত কৰে |\n::অধৰ্ম্মাভিভৱাৎ কৃষ্ণ প্ৰদুষ্যন্তি কুলস্ত্ৰিয়:\n::স্ত্ৰীষু দুষ্টাসু বাৰ্ষ্ণেয় জায়তে বৰ্ণ-সংকৰ: | ৪০\nহে কৃষ্ণ, বংশত অধৰ্ম্ম সোমালে তিৰোতাবোৰ ব্যাভিচাৰিণী হয় | ব্যাভিচাৰিণী হলে বৰ্ণ সঙ্কৰৰ উত্‍পত্তি হয় |\n::সঙ্কবো নৰকায়ৈৱ কুলঘ্নানাং চ |\n::পতন্তি পিতৰো হ্যেষাং লুপ্তপিণ্ডোদকক্ৰিয়া || ৪১\nবৰ্ণ সঙ্কৰবোৰ কুলঘাতীসকলৰ নিজৰ আৰু গোটেই বংশৰ নৰকগামী হোৱাৰ কাৰণ হয় | কাৰণ পিতৄসকলৰ জলপিণ্ড লুপ্ত হৈ নৰক বাস হয় |\n::দোষৈৰেতৈ: কুলঘ্নানাং বৰ্ণসঙ্কৰকাৰকৈ: |\n::উত্‍সাদ্যন্তে জাতিধৰ্ম্মা: কুলধৰ্ম্মাশ্চ শাশ্চতা: || ৪২\nকুলঘাতীসকলৰ বৰ্ণ সঙ্কৰ উত্‍পাদন কৰ্ম্মৰ দোষতে চিৰাচৰিত কুলধৰ্ম্ম আৰু জাতি ধৰ্ম্ম নাশ হয় |\n::উত্‍সন্নকুলধৰ্ম্মানাং মনুষ্যাণাং জনাৰ্দ্দন |\n::নৰকে নিয়তং বাসো ভবতীত্যনুশুশ্ৰুম || ৪৩\nহে জনাৰ্দ্দন, আমি শুনিছো যে কুলধৰ্ম্ম নষ্ট হলে চিৰকাল নৰক বাস হয় |\n::অহো বত মহত্ কৰ্ত্তুং ব্যৱসিতা বয়ম |\n::যদ ৰাজ্যসুখলোভেন হন্ত্তুং স্বজনমুদ্যতা: || ৪৪\nহায় হায়, আমি ৰাজ্য লোভত জ্ঞাতিবধ জনিত মহাপাপ কৰিবলৈ ওলাইছো |\n::যদি মাম প্ৰতীকাৰমশস্ত্ৰং শস্ত্ৰপাণয়: |\n::ধাৰ্ত্ত ৰাষ্ট্ৰা ৰণে হন্যুস্তন্মে ক্ষেমতৰং ভৱেত্ || ৪৫\nমোক যদি নিৰস্ত্ৰ বা আত্মৰক্ষা কৰিবলৈ কোনো চেষ্টা নকৰা অৱস্থাত কৌৰৱগণে ৰণত বধো কৰে সিও মোৰ কল্যানৰ কাৰণেহে হ’ব |\n::এৱমুক্তাৰ্জ্জুন: সঙ্খ্যে বথোপস্থ উপাবিশত্ |\n::বিসৄজ্য সশৰং চাপং শোকসং বিগ্নমানস: || ৪৬\nসঞ্জয়ে ক’লে - শোক কাতৰচিত্ত অৰ্জ্জুনে এইদৰে নিজৰ হৄদয় বেদনা কৄষ্ণৰ আগত প্ৰকাশ কৰি যুদ্ধক্ষেত্ৰত ধনু-শৰ ত্যাগ কৰি শোকাভিভুত হৈ বিষণ্ণ মনে ৰথৰ ওপৰত বহি পৰিল |\n::::ইতি শ্ৰীমহাভাৰতে শতসাহাস্ৰাং সংহিতায়াং বৈয়াসিক্যাং\n::::ভীষ্ম-পৰ্ব্বণি শ্ৰীমদ্ভগৱদগীতাসুপনিষত্‍সু ব্ৰক্ষ্ম-\n::::বিদ্যায়াং যোগশাস্ত্ৰে শ্ৰীকৃষ্ণাৰ্জ্জুন-সম্বাদে\n::::অৰ্জ্জুনবিষাদযোগো নাম প্ৰথমোত্‍অধ্যায় |\n* [[শ্ৰীমদ্ভগৱদগীতা/দ্বিতীয় অধ্যায় – সাংখ্যযোগ|দ্বিতীয় অধ্যায় – সাংখ্যযোগ]]\n* [[শ্ৰীমদ্ভগৱদগীতা/তৃতীয় অধ্যায় – কৰ্মযোগ|তৃতীয় অধ্যায় – কৰ্মযোগ]]\n"https://as.wikisource.org/wiki/বিশেষ:MobileDiff/1944"ৰ পৰা অনা হৈছে


Flodart Plus in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Flodart Plus ar byavahar, ppali, parshwakriya, upkaar, kriya-pratikriya aaru satarkatabani\nFlodart Plus ৰ মূল্য আৰু পেকৰ চাইজ - Flodart Plus Price and Pack Size in Assamese - Flodart Plus ar mulya aaru pakor size\nFlodart Plus ৰ লাভ আৰু ব্যৱহাৰসমূহ- Flodart Plus Benefits & Uses in Assamese- Flodart Plus ar laabh aaru byavaharsamuh\nFlodart Plus ৰ পালি আৰু সেয়া কেনেদৰে ল'ব- Flodart Plus Dosage & How to Take in Assamese - Flodart Plus ar paali aaru xeya kenedore lobo\nFlodart Plus ৰ পাৰ্শ্চক্ৰিয়াসমূহ- Flodart Plus Side Effects in Assamese- Flodart Plus ar parshwakriyasamuh\nFlodart Plus সংক্ৰান্ত সতৰ্কতাবাণীসমূহ- Flodart Plus Related Warnings in Assamese- Flodart Plus xonkranta xatarkatabanisamuh\nঅইন দৰৱৰ সৈতে Flodart Plusৰ গুৰুতৰ ক্ৰিয়া-প্ৰতিক্ৰিয়া- Severe Interaction of Flodart Plus with Other Drugs in Assamese- Oinor xoite Flodart Plus ar gurutor kriya-pratikriya\nFlodart Plus মতভেদসমূহ- Flodart Plus Contraindications in Assamese- Flodart Plus nishedhsamuh\nFlodart Plus ৰ বিষয়ে সততে সোধা প্ৰশ্নসমূহ- Frequently asked Questions about Flodart Plus in Assamese- Flodart Plus ar bikhoye satate xodha prashnasamuh\nখাদ্য আৰু মদৰ সৈতে Flodart Plus ক্ৰিয়া-প্ৰতিক্ৰিয়া- Flodart Plus Interactions with Food and Alcohol in Assamese- khadya aaru modor xoite Flodart Plus kriya-pratikriya\nFlodart Plus ৰ লাভ আৰু ব্যৱহাৰসমূহ - Flodart Plus Benefits & Uses in Assamese - Flodart Plus ar laabh aaru byavaharsamuh\nFlodart Plus তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nFlodart Plus ৰ পালি আৰু সেয়া কেনেদৰে ল'ব - Flodart Plus Dosage & How to Take in Assamese - Flodart Plus ar paali aaru xeya kenedore lobo\nFlodart Plus-ৰ উপাদানসমূহ - Flodart Plus Active Ingredients in Assamese - Flodart Plus-ar upadaansamuh\nFlodart Plus ৰ পাৰ্শ্চক্ৰিয়াসমূহ - Flodart Plus Side Effects in Assamese - Flodart Plus ar parshwakriyasamuh\nগৱেষণাৰ ভিত্তিত, Flodart Plus ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nFlodart Plus সংক্ৰান্ত সতৰ্কতাবাণীসমূহ - Flodart Plus Related Warnings in Assamese - Flodart Plus xonkranta xatarkatabanisamuh\nFlodart Plus-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাসকলে Flodart Plus লোৱাৰ পূৰ্বে চিকিতসকৰ পৰামৰ্শ লোৱা উচিত। আপুনিও যদি সেয়া নকৰে তেন্তে আপোনাৰ দেহত ইয়াৰ গম্ভীৰ পাৰ্শ্ব-প্ৰতিক্ৰিয়া হব।\nFlodart Plus-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nFlodart Plus প্ৰথমে চিকিতসকৰ পৰামৰ্শ নোলোৱাকৈ গ্ৰহণ কৰা উচিত নহয় কাৰণ ইয়াৰ ফলত স্তন্যপায়ী মহিলাৰ গম্ভীৰ পাৰ্শ্ব-প্ৰতিক্ৰিয়া হব পাৰে।\nবৃক্কত Flodart Plus কি প্ৰভাৱ দেখা গৈছে?\nবৃক্ক ৰ বাবে Flodart Plus সম্পূৰ্ণৰূপে সুৰক্ষিত।\nযকৃতত Flodart Plus কি প্ৰভাৱ দেখা গৈছে?\nFlodart Plusৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Flodart Plus ৰ কি প্ৰভাৱ দেখা গৈছে?\nআপুনি হৃদয় ৰ ক্ষতিৰ কোনো আশংকা নকৰাকৈ Flodart Plus গ্ৰহণ কৰিব পাৰে।\nঅইন দৰৱৰ সৈতে Flodart Plusৰ গুৰুতৰ ক্ৰিয়া-প্ৰতিক্ৰিয়া - Severe Interaction of Flodart Plus with Other Drugs in Assamese - Oinor xoite Flodart Plus ar gurutor kriya-pratikriya\nFlodart Plus তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nFlodart Plus মতভেদসমূহ - Flodart Plus Contraindications in Assamese - Flodart Plus nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Flodart Plus লোৱা অনুচিত যাতে -\nFlodart Plus ৰ বিষয়ে সততে সোধা প্ৰশ্নসমূহ - Frequently asked Questions about Flodart Plus in Assamese - Flodart Plus ar bikhoye satate xodha prashnasamuh\nএই Flodart Plus-এ অভ্য়াস বা নিচাৰ সৃষ্টি কৰে নেকি?\nনহয়, Flodart Plus লোৱাটোৱে কোনো আসক্তিৰ সৃষ্টি নকৰে।\nহয়, Flodart Plus লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nহয়, কিন্তু Flodart Plus লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, Flodart Plusয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Flodart Plus ক্ৰিয়া-প্ৰতিক্ৰিয়া - Flodart Plus Interactions with Food and Alcohol in Assamese - khadya aaru modor xoite Flodart Plus kriya-pratikriya\nখাদ্য আৰু Flodart Plusৰ ক্ৰিয়া-প্ৰতিক্ৰিয়া\nFlodart Plusৰ সৈতে খাদ্য খোৱাৰ বিষয়ে কোনো গৱেষণা উপলব্ধ নহয়।\nমদ আৰু Flodart Plusৰ মাজৰ প্ৰতিক্ৰিয়া\nFlodart Plus আৰু মদৰ প্ৰতিক্ৰিয়া সন্দৰ্ভত এতিয়ালৈ কোনো তথ্য উপলব্ধ নহয় কিয়নো এই বিষয়ত এতিয়ালৈ গৱেষণা হোৱা নাই।\nFlodart Plus ৰ অনুকল্প - Substitutes for Flodart Plus in Assamese\nআপুনি বা আপোনাৰ পৰিয়ালৰ কোনোবাই Flodart Plus লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Flodart Plus ব্যৱহাৰ কৰিছিল নেকি?\nআপুনি কিমান পৰিমাণে Flodart Plus সেৱন কৰিছিল?\nআপুনি Flodart Plus ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Flodart Plus সেৱন কৰে?


তেহছিনৰ ৰসাল ওঠ Part 1 :: Assamese Sex 2016 – Xkamini.com\nHomeAboutIncome 500 Per Day\tতেহছিনৰ ৰসাল ওঠ Part 1 :: Assamese Sex 2016\nMay 2, 2016 Bipasha Rai\tএই কথা তেতিয়াৰ যেতিয়া মই কৰ্মসূত্ৰে বাংগালুৰুত আছিলোঁ . মোৰ পত্নী নিজৰ দুজনী ছোৱালিৰ সতে অসমত থাকিছিল . এটা ফ্লেট ভাড়া লৈ মই মোৰ বন্ধু আব্দুলৰ সতে আছিলোঁ… এদিন আব্দুলে খবৰ দিলে যে তাৰ পত্নী তেহছিন বাংগালুৰুত এমাহ থকাকৈ আহিব . সিঁহতৰ বিয়া হোৱা ডেৰবছৰমান হৈছিল হে . তেহছিন নবৌ আহিব বুলি জানিব পাৰি গোটেই ফ্লেট আমি দুয়ো মিলি চাফা কৰিলো . মদৰ ৪০ টা মান বটল, চিগাৰেটৰ পেকেট, পলিথিন – কি কি যে নোলাল | তেহছিন আহি পালে . তাইক প্ৰথমবাৰৰ বাবে দেখা পাই মই সম্মোহিত হৈ গ’লো . তাই আগতে অসমিয়া চিৰিয়েলত এক্টিঙো কৰিচিল . আপোনালোকে দেখিচে চাগে. ইমান ধুনীয়া ছোৱালীজনী কেনেকৈ আব্দুলৰ পত্নী হ’ল ভাবি পাৰ নাপালোঁ …. দুদিনমান গ’ল- Tehshinৰ লগত সুবিধা পালেই মই কথা পাতোঁ, তাই বৰ ফ্ৰী ছোৱালী… অসমীয়া সাধাৰণ ছোৱালীৰ দৰে কনজাৰভেটিভ নহয় . এদিন ৰাতিপুৱা মই মোৰ ৰূমত যোগাসন কৰি আছিলোঁ … তেনেতে হাতত চাহ একাপ লৈ tehshin সোমাই আহিল মই: আৰে বৌ, আজি ইমান সোনকালে উঠিলা ? Tehshin: অ’ আৰু কিমান শুম | মানস, তুমি সদায় ব্যায়াম কৰা নেকি ? মই: সদায় নহয়, সপ্তাহত তিনি দিন | Tehshin: সেইকাৰণে তোমাৰ বডীটো ইমান ভাল- বিক্ৰমৰ নিচিনা পেটুৱা নহয় … | মই: হে হে বৌ, কি যে কোৱা… আগতে তো জিমলৈ গৈছিলোঁ, আজিকালি সময়েই নাই | Tehshin: মোকো অলপ যোগাসন শিকোৱা না, মোৰো চোৱাচোন পেটৰ চৰ্বি বাঢ়ি গৈছে [ চুমিয়ে নিজৰ নাইটীটোৰ ওপৰতে পেটটো টিপি দেখুৱালে, মোৰ বাৰিডালৰ ওপৰেদি তৰংগ এটা পাৰ হৈ গ’ল ] মই: কোনে কৈছে, তোমাৰতো একদম পাৰফেক্ট ফিগাৰ- মোৰ মানুহজনীয়ে হে মেইনটেইন নকৰে একো … Tehshin: শিকাই দিয়া না প্লিজ | মই: অ কে শিকাম, কিন্তু বিক্ৰম কত? Tehshin: সি ফস্তি মাৰি শুই আছে, নুঠে আৰু এঘন্টা …. মই: অ’ কে… এই ফালে আঁহা, মোৰ কাষত বঁহা তেহছিন আহি মোৰ কাষত বহাৰ লগে লগে তিৰোতাসুলভ গোন্ধ এটাই মোক আকৃষ্ট কৰি পেলালে | গা নোধোৱা দুষ্ট এক গোন্ধ. মই : চাওঁ, এনেকৈ মোৰ নিচিনাকৈ বহা, ইয়াকে কয় পদ্মাসন তেহছিনে মোৰ দৰে বহিবলৈ চেষ্টা কৰিলে, কিন্তু আগতে অভ্যাস নথকাৰ কাৰণে অসুবিধা পালে- aaah, নোৱাৰিছো, মোক help কৰি দিয়া না মানস | মই তাইৰ কাষলৈ গৈ কান্ধত হাত দি তাইক চিধা কৰিবলৈ চেষ্টা কৰিলো… ” Try কৰা, পাৰি যাবা” Tehshin- ” ah, বাৰে বাৰে মই আগফালে হাউলি গৈছো, তুমি মোক ধৰাচোন ভালকৈ পিছফালৰ পৰা” মই লগে লগে পিছফালে গৈ পিঠিৰ ফাল পৰা হাত সুমুৱাই তাইৰ পেটটো ধৰিলোঁ, “yes বৌ, পাৰিছা |” – তাইৰ কোমল পেটত হাত ফুৰাই ফুৰাই মোৰ বাৰি ডাল থিয় হৈ তাইৰ পিঠিত খুচিব ধৰিলে | Tehshin: Ummm, ভালকৈ শিকাই দিবা মোক মানস… আহ, ভালকৈ ধৰা নহ’লে মই পৰি যাম | মই: “নপৰা তেহছিন মই আছো নহয় “- এই বুলি কৈ মই বাৰি ডাল তাইৰ পিঠিত ঘঁহি ঘঁহি তাইৰ কোমল বুকুখনলৈ বাওঁহাত খন উঠাই আনিলোঁ | তেহছিন: Uhhh, yes. নেৰিবা মোক – আৰু ভালকৈ সাবটি ধৰা | মই তাইৰ গাটোৰ লগত নিজৰ গাটো টাইটকৈ চেপি ধৰি বাওঁহাতখনেৰে তাইৰ বাওঁ পিয়াহটো লাহে লাহে মোহাৰি দিবলৈ ধৰিলোঁ | কোমল ডাঙৰ পিয়াহটো কমচে কম 36 চাইজৰ হ’ব | “বৌ, তুমি বৰ মৰম লগা” – তাইৰ কাণত মই ফুচফুচাই ক;লো | “Uffff, কি যে কোৱা, মই তোমাৰ বন্ধুৰ পত্নী… এইবোৰ কথা পতা পাপ” – তেহছিনে পাপ বুলি ক’লেও মোৰ হাতৰ টিপন বুকুত খাই মোৰ গাত গাটো ঘঁহাই আছিল | “তেহছিন বৌ, সঁচা কথা কৈছো- তোমাক প্ৰথম দেখা দিনাখনৰে পৰা তোমাক মৰম কৰিবলৈ খুব মন গৈছিল… টিভি ছিৰিয়েলত দেখি যে বিৰাত তোমাক খাবলৈ মন গৈচিল. কিন্তু…” দুয়ো খন হাতেৰ দুয়োটা পিয়াহ টিপি আছোঁ | “AAh, মানস, তুমি বৰ দুষ্ট….” মিসিকিয়া হাহি মাৰি তেহছিনে মজা লবলৈ ধৰিলে … বাৰিদাল ঘহাই ঘহাই পাৰিমানে তাইৰ কোমল কোমল পিয়াহ দুটা তিপিবলৈ ধৰিলো | ” কেনে লাগিচে বৌ?” সুধিলো | “…উমম… লাজ লাগিচে ধেত | এৰি দিয়া না … |” তেহছিনে লাজ লাজকৈ কলে | “আৰু অলপ মৰম কৰি লও, তাৰ পিচত এৰিম… ওহ কি কোমল তোমাৰ বুকুখন… ” আ…………….হ…………….. “তেহছিন …….. আ………….হ………..” “মানস , প্লিজ….. কোনোবাই দেখিব…” “নেদেখে…. তেহছিন তুমি ইমান চেক্সী কিয়… ? তেতিয়াই আবদুলৰ মাত শূনা পালো . তাৰ মাত শুনি তেহছিন তাৰ পৰা দৌৰি গুচি গ’ল . যাওতে মোৰ ফালে চাই দুষ্ট হাহি দি গ’ল . আবদুল আৰু মোক তেহছিনে চাহ কৰি দিলে . আবদুল অফিচ যাবলে ৰেদী হল . মোক সুধিলে- কি দোষ্ট, আজি অফিচ নাই নেকি ? মই কলো- অলপ দেৰিকৈ যাম আজি … তুমি যোৱা….9বজাত আব্দুল গল . তেহছিনে তেতিয়ালৈকে গা ধুই ধুনীয়াকৈ মেকাপ কৰিচিল . তাইৰ ওচৰলৈ গলো- oh god পাকিস্তানী মডেল যেন লাগিচিল….. পিচফালৰ পৰা তেহছিনৰ খামোচিয়া ককালটো সাবটি ধৰিলো . Tehshin: উ উ উ এৰি দিয়া না মানস……………… Me: নেৰো নেৰো…………………… আৰু জোৰকৈ ধৰি তাইৰ ডিঙিত পিচফালৰ পৰা চুমা এটা খালো…… তেহছিন: উ উ উ আল্লাহ………………… মোৰ লাজ লাগিচে জানা…. মই: লাজ পিছত কৰিবা জান………. আজি তোমাক মৰম কৰিবলে দিয়া হেপাহ পলোৱাই……………… Tehshin: I am ur friend’s wife . dont do this please… Me: যেতিয়াৰ পৰা তোমাক দেখিছু টিভিত……. তোমাৰ বলিয়া হৈ গছো তেহছিন…. তোমাৰ লুভনীয় যৌবন ভোগ নকৰিলে মোৰ সুখ নাপাম . এই বুলি কৈ তাইক মোৰ ফালে ঘুৰাই ললো . তাই পিংক লিপশ্তিক লগাইচিল আৰু ডাঠ কাজল . তাইৰ কেকোৰা চুলিখিনিৰে তাইক একেবাৰে লুভনীয় লাগিচিল . আপুনালোকে কি ভাবে নাজানো, কিন্তু মুচলিম চোৱালীবোৰ সাধাৰানতে বৰ ধুনীয়া হয়……. তেহছিন… তোমাৰ ওঠত চুমা এটা দিও নে?….. … লাজ লাগে… তাইৰ কথা নুশূনি তাইৰ ৰসাল ওঠত মোৰ ওঠ গুজি দিলো……….. ইমান কোমল…. কি ক’ম . তলৰ ওঠখন চুহিবলৈ ধৰিলো ফ্ৰেন্স কিচ কৰি কৰি……………….. Tehshinয়ে উম উম উম শব্দ কৰিবলৈ ধৰিলে . মই তাৰ ওঠ কেইটা এটি এটি কৰি চুহিবলৈ ধৰিলো . জিভাখন ঠেলি তাইৰ মুখত ভৰাই দিলো………… তেহছিনৰ ৰসাল ওঠ দুখন চুহি চুহি ৫ মিনিত মান গল…. তাইৰ ৰসাল জিভাখন মোৰ মুখত ভৰাই দিয়াৰ পিচত ৫ মিনিত মান সেইখন চুপি খালো …………. তাইৰ কেকোৰা চুলি কেইদালত হাত বুলাই লাহকৈ তাইৰ পিয়াহ এটা খামুচি ধৰিলো———– আহহহ কি কোমল পিয়াহ তেহচিনৰ ……. চিৰিয়েলত দেখা ৰে পৰা তাইক তিপিবলৈ মন গৈ আচিল… আজি চান্চ পালো….\n(Visited 153 times, 43 visits today)\tAssamese Sex Stories\nStudent Ki Jawaani – new शिक्षक के साथ सेक्सAssamese Adult Jokes :: New Assamese Adult Jokes3thoughts on “তেহছিনৰ ৰসাল ওঠ Part 1 :: Assamese Sex 2016”\tpankaj kalita says:\tMay 27, 2016 at 7:57 am\tbarhiya\nReply\tpankaj kalita says:\tMay 27, 2016 at 7:59 am\tdhuniya lagil\nReply\tchampak saikai says:\tJune 4, 2016 at 9:35 am\tMoza likhisa


বৃহৎ জয়ৰ পিছত কেজৰিৱালে ক'লে, 'দিল্লীৱালো, I Love You!' | News Next One\nবৃহৎ জয়ৰ পিছত কেজৰিৱালে ক'লে, 'দিল্লীৱালো, I Love You!'\nনতুন দিল্লীঃ 'দিল্লীৱালো, আই লাভ ইউ।’- বৃহৎ জয় সাব্যস্ত কৰি মঙলবাৰে বিয়লিৰ ভাগত এইদৰে দিল্লীবাসীক ধন্যবাদ জ্ঞাপন কৰে আম আদমী পাৰ্টী চমুকৈ আপৰ মূৰব্বী অৰবিন্দ কেজৰিৱালে। তেওঁ কয় যে এই জয়ে এক নতুন ৰাজনীতিক সম্পূৰ্ণৰূপে মান্যতা প্ৰদান কৰিলে যি নেকি 'কাম’ৰ ওপৰত প্ৰতিষ্ঠিত। এই জয়ক তেওঁ 'ভাৰত মাতাৰ জয়’ হিচাপেও অভিহিত কৰে।\nবিজয় নিশ্চিত হৈ পৰাৰ পিছতে বিয়লি প্ৰায় ৩-৩০ বজাত আপ কাৰ্যালয়ত আয়োজিত বিজয় উৎসৱত ভাগ লৈ কেজৰিৱালে ইয়াৰ কৃতিত্ব হনুমানকো অৰ্পণ কৰে। 'আজি মঙলবাৰ, এয়া হনুমানৰেই দিন। হনুমানে দিল্লীক আজি আশীৰ্বাদেৰে উপচাই দিছে।’- ভক্তিভাৱেৰে এইদৰে কয় নিৰ্বাচনৰ প্ৰাকক্ষণত হনুমান চালিছা পাঠ কৰি বিজেপিৰ আক্ৰমণৰ সন্মুখীন হৈ পৰা কেজৰিৱালে।\nআজিৰ নিৰ্বাচনত ২০১৫ৰ দৰেকৈ বিজেপিক একপ্ৰকাৰ ধূলিস্যাৎ কৰি মুঠ ৭০ খন আসনৰ ৬৩ খনতে বিজয় সাব্যস্ত কৰে আম আদমী পাৰ্টীয়ে। ২৭০ জনকৈ সাংসদ, আটাইকেইগৰাকী কেন্দ্ৰীয় মন্ত্ৰী আৰু বিজেপি শাসিত ৰাজ্যৰ মুখ্যমন্ত্ৰীসকলক প্ৰচাৰ অভিযানত নমোৱাৰ পিছতো বিজেপিয়ে লাভ কৰে মাত্ৰ ৭ খন আসন। আনহাতে কংগ্ৰেছে এইবাৰো লাভ কৰিবলৈ সমৰ্থ নহ’ল এখনো আসন।\nএনে এক বৃহৎ বিজয়ত উৎফুল্লিত হৈ আপে নীলা আৰু বগা বেলুনৰ লগতে হোলীৰ ৰঙেৰে ৰঙীণকৈ সজাই তোলে দিল্লীৰ মুখ্য কাৰ্যালয়। হাজাৰ হাজাৰ সমৰ্থকৰ উপস্থিতিত সাধাৰণতে আপৰ সভাত শুনিবলৈ নোপোৱা 'ভাৰত মাতা কী জয়’ শ্লগানেৰে আপ সমৰ্থকসকলে মুখৰিত কৰি তোলে দিল্লীৰ আকাশ-বতাহ।\nসমৰ্থকসকলৰ আনন্দ উল্লাসৰ মাজতে কেজৰিৱালে দিল্লীবাসীক ধন্যবাদ জনাই আৰু কয়, 'এয়া মোৰ জয় নহয়। এই জয় হৈছে দিল্লীবাসীৰ, এই জয় হৈছে মোক পুত্ৰ জ্ঞান কৰা দিল্লীৰ প্ৰতিটো পৰিয়ালৰ। এই জয় হৈছে ২৪ ঘণ্টাই বিজুলী, পানী আৰু ভাল শিক্ষা লাভ কৰা প্ৰতিটো পৰিয়ালৰ।’\nউল্লেখ্য যে আজিৰ এই জয়ৰ পিছত ক্ৰমাগতভাৱে তৃতীয়বাৰৰ বাবে দিল্লীৰ মুখ্যমন্ত্ৰী হিচাপে অধিষ্ঠিত হ’ব আমোলাৰ পৰা দুৰ্নীতিবিৰোধী আন্না হাজাৰেৰ আন্দোলনৰ জৰিয়তে ৰাজনীতিত প্ৰৱেশ কৰা কেজৰিৱালে। পত্নীৰ জন্মদিনৰ দিনাই আন এক ঐতিহাসিক বিজয় সাব্যস্ত কৰা কেজৰিৱালে বিগত ৫ বছৰৰ দৰেকৈ এইবাৰো ৰাইজৰ সেৱা কৰি যাব বুলিও দৃঢ়তাৰে সদৰী কৰে।


এখন ফটো প্ৰচাৰ কৰি হাঁহিয়াতৰ পাত্ৰ হ’ল যোগী আদিত্যনাথৰ উত্তৰ প্ৰদেশ চৰকাৰ, কিন্তু কিয়!\nচীনক দেখি উঠিল গা, নয়দাই বোলে মোকো চা! যেন লোকৰ পিঠাৰে বিহু পাতিবলৈ উলাইছে যোগী আদিত্যনাথ চৰকাৰে! তেনে এটা ঘটনাই সম্প্ৰতি হাস্যৰসৰ সৃষ্টি কৰা দেখা গৈছে।\nউত্তৰপ্ৰদেশৰ জেৱাৰত কালি প্ৰধানমন্ত্ৰী নৰেন্দ্ৰ মোদীয়ে নয়দা আন্তঃৰাষ্ট্ৰীয় বিমানকোঠৰ আধাৰশিলা স্থাপন কৰে। ২০২৪ চনত বিমানকোঠটোৰ প্ৰথম পৰ্যায় সম্পূৰ্ণ হ’ব বুলি আশা কৰা গৈছে। ই দেশৰ ভিতৰতে বৃহত্তম বিমানকোঠ হিচাপে পৰিগণিত হ’ব।\n১,৩০০ হেক্টৰতকৈও অধিক ভূমিত এই বিমানকোঠটো প্ৰতিষ্ঠা কৰা হৈছে। ইয়াৰ বাবে খৰচ কৰা হ’ব দহ হেজাৰ পঞ্চাশ কোটি টকা। প্ৰায় ১ লাখ লোকে বিমানকোঠটোত নিযুক্তি লাভ কৰিব বুলি চৰকাৰৰ তৰফৰ পৰা জনোৱা হৈছে। প্ৰধানমন্ত্ৰী মোদীয়ে নিজৰ ভাষণত কয় যে বিমানকোঠটো দেশৰ যোগাযোগৰ ক্ষেত্ৰত গুৰুত্বপূৰ্ণ কেন্দ্ৰস্থল হিচাপে বিবেচিত হ’ব।\nএইখিনিলৈকে ঠিকেই আছিল। কিন্তু বিমানকোঠটোৰ নিৰ্মাণৰ মডেল ডিজাইনৰ ছবি আৰু ভিডিঅ’টোৱেহে কেনা লগালে। সামাজিক মাধ্যমত ভাইৰেল হৈ পৰা চকু চাট মাৰি যোৱা প্ৰায় দুই মিনিটৰ এটা ভিডিঅ’ত অত্যাধুনিক প্ৰযুক্তি আৰু মনোৰম পৰিৱেশেৰে ভৰা এটা বিমানকোঠ দেখা গৈছে।\nছবি আৰু ভিডিঅ’টো উত্তৰপ্ৰদেশ চৰকাৰৰ তৰফৰ পৰা প্ৰচাৰ কৰা হৈছে। লগে লগে বিজেপিৰ শীৰ্ষ নেতাসকলে সামাজিক মাধ্যমত পৰম উচ্ছাহেৰে শ্বেয়াৰ কৰে।\nকিন্তু দেশৰ আগশাৰীৰ সংবাদ মাধ্যমসমূহে ফেক্ট চেকিং তথা ছবিখনৰ সত্যাসত্য বিচাৰ কৰাৰ পাছতহে জোলোঙাৰ মেকুৰি উলাই পৰিল। ইণ্ডিয়া টুডে আৰু দ্যা কুইণ্টে পৰীক্ষা কৰি জনাইছে যে উক্ত ভিডিঅ’ তথা ছৱিখনত থকা বিমানকোঠটোৰ ডিজাইন নয়দাৰ নহয়, বৰঞ্চ চীনৰহে! সেইটো চীনৰ বেইজিং ডাক্সিং আন্তঃৰাষ্ট্ৰীয় বিমানকোঠৰহে মডেল ডিজাইন আছিল!\nচীনৰ এই বিমানকোঠটো ২০১৯ চনৰ ছেপ্টেম্বৰ মাহত মুকলি কৰা হৈছিল। বিশ্বৰ আগশাৰীৰ সংবাদপত্ৰ ‘দ্যা গাৰ্ডিয়ান’ত বিমানকোঠটোৰ ছৱি ২০১৯ চনত প্ৰকাশ পাইছিল। ইণ্টাৰনেটটো চাৰ্ছ কৰিলেই চীনৰ উক্ত বিমানকোঠটোৰ ছৱি সকলোৱে দেখা পাব পাৰে। বিমানকোঠটোৰ ডিজাইনিং কৰিছিল ইৰাকী স্থাপত্যবিদ জাহা হাদিদে।\nএয়াই প্ৰথম নহয়, ইয়াৰ পূৰ্বেও এনেধৰণৰ হাস্যকৰ কাণ্ডত সোমাই পৰিছিল যোগী চৰকাৰ। উত্তৰপ্ৰদেশৰ উন্নয়নৰ ছবি তুলি ধৰিবলৈ কিছুদিন পূৰ্বে এখন কাকতত এটা বিজ্ঞাপন প্ৰকাশ পাইছিল। তাত যোগী আদিত্যনাথৰ স’তে এখনি হাইৱে’ৰ ছবি সন্নিৱিষ্ট কৰা হৈছিল।\nপাছত জনা গৈছিল যে বিজ্ঞাপনটোত থকা হাইৱে’খন উত্তৰপ্ৰদেশৰ নহয়, বৰঞ্চ পশ্চিম বংগৰ বিজেপি বিৰোধী মমতা বেনাৰ্জী চৰকাৰে নিৰ্মাণ কৰা এখন হাইৱে’হে! কলকাতাৰ উক্ত হাইৱে’খনক মা হাইৱে’ নামেৰেও জনা যায়।\nউত্তৰপ্ৰদেশ চৰকাৰৰ এনেধৰণৰ আজৱ কাণ্ডক লৈ তীব্ৰ হাস্যৰসৰ সৃষ্টি হৈছে। যোগী চৰকাৰৰ প্ৰগতিৰ ছবি তুলি ধৰিবলৈ ভাৰতৰ চিৰবৈৰী চীনৰ প্ৰগতিৰ ছবি এনেধৰণে ব্যৱহাৰ কৰাটোৱে ভিন্ন প্ৰতিক্ৰিয়াৰ সৃষ্টি কৰিছে।\nঅনুমান কৰা হৈছে, হিন্দু মুছলিমৰ ৰাজনীতি আৰু ধৰ্মীয় গোড়ামীত ব্যস্ত থাকি যোগী চৰকাৰে সাধাৰণ কাণ্ডজ্ঞানো হেৰুৱাই পেলাইছে নেকি?